
Acad. prof. 
ŞTEFAN MILCU: 


«CU SACUL ÎN 
SPATE, AM BĂ- 
TUT MUNŢII ŞI 
CÎMPIILE ŢĂRII» 


Nu știu dacă cuvintul «turism» 
este cel mai potrivit. Pe vremuri, 
se numea «drumeție». Aceasta în- 
seamnă să-ţi chibzuiești bine chel- 
tuielile astfel ca simbăta după ma- 
să, cu sacul în spate, să iei un bilet 
de clasa a ll-a și s-o pornești pe 
roate, dar să mergi și pe jos. 
În acest fel, am colindat Apusenii și 
Munţii Neamţului, mergind pe ur- 
mele lui Hogaș; am dormit pe coa- 
ma Făgărașului şi în stogurile de 
fin din Munţii Paringului. Mai rar 
coboram în oraşe, dar dacă o 
făceam, căutam locurile care ne 
vorbeau limba misterioasă a tre- 
cutului nostru istoric. Nu pot uita 
drumurile de noapte prin pădure, 
serile petrecute în «căldarea» din 
Virful Moldoveanului, lingă un 
bordei de mioare, aversele de pe 
culmile munților, zăpezile imacula- 
te, adăposturile de sub cetina bra- 
zilor. Drumeţia în munte te formea- 
ză ca om; drumeţia te învață cu 
sobrietatea, te ordonează, iți adin- 
cește sentimentele de prietenie, 
te călește, iți educă curajul (nu 
este un fapt simplu să te afli singur 
între forţele stihinice ale naturii). 
Practicată cu înțelepciune și since- 
ritate, ea este o cale sigură spre 
dezvoltarea personalității, o poartă, 
o punte spre minunata înfățișare 
a lumii. 

Cu sacul în spate, am bătut 
munții și cîmpiile țării. Ceea ce 
nu a fost un fapt secundar. Dimpo- 
trivă, ca tînăr, m-a ferit de vicii şi 
mi-a creat o legătură indisolubilă 
cu pămîntul și natura patriei. Pen- 
tru mine, patria nu este un cuvint, o 
abstracțiune, ci o lume concretă, 
pe care am simţit-o sub tălpi! 


Prof. univ. dr. docent 
PETRE VANCEA: 


«MI-AM ÎNTOVĂ- 
RĂȘIT RITMUL IN- 
TENS AL VIEŢII 
CU RELAXAREA 
TURISTICĂ» 


Mi-am petrecut adolescenţa și 
tinerețea în centrul universitar Cluj 
unde cultul pentru drumeţie este 
adinc ancorat în constiința localni- 
cilor. La fiecare sfirșit de săptămi- 
nă, majoritatea cercetătorilor ple- 


cau spre Munţii Băișoara, situați în 
imediata apropiere. Marcajul celor 
mai accesibile căi din aceste minu- 
nate locuri de odihnă au fost făcute 
de entuziaştii profesori Danielo, 
Puşcariu și Remus. 


lubesc natura; mi-am întovărășit 
din totdeauna ritmul intens al vieții 
cu relaxarea «turistică». Astăzi, 
deşi am mai bine de 60 de ani, folo- 
sesc aceeași rețetă. Turismul rămi- 
ne pentru mine un reconfortant, 
un regenerator, un stimulator al 
creației şi — mai presus de toate — 
un păstrător de sănătate. 


Prof. univ. 


RADU VOINEA: 
secretar general 
al Academiei R.S.R. 


«MI SE PARE 
STRANIU SĂ 
SCHIMBI RESTA- 


URANTUL DIN 
BUCUREȘTI CU 
BODEGA DELA SI- 
NAIA» 


În copilărie, am bătut cu piciorul 
Munţii Olteniei, zona mănăstirilor 
Arnota, Bistriţa, Horezu. Apoi, la 
şcoală, cu profesorul de limba ro- 
mână, Dumitru Teodorescu, mer- 
geam regulat în excursii. Peştera 
Muierii, Lainici, Pietrele Doamnei... 
De atunci, tot călătoresc. î 

Anul trecut, am făcut o excursie, 


cu trenul în circuit; acolo unde erau 
locuri mai frumoase, coboram din 
tren şi-o luam pe jos. Citeva zile de 
viață în codru și reveneam apoi la 
calea ferată. Am din drumeții un 
inventar de aproape 1200 de ima- 
gini pe diapozitive; am și un jurnal 
turistic în care îmi trec toate peripe- 
țiile; l-am început la 14 ani dar îl 
păstrez și azi. Sint o fire sentimen- 
tală, îmi plac animalele pădurii pe 
care le vinez cu... aparatul de toto- 
grafiat. Sint, poate, și o fire conser- 
vatoare: mi se pare straniu sa 
schimbi restaurantul din București, 
cu bodega de la Sinaia... 


HENRI COANDĂ: 


«PER  PEDES 
APOSTOLORUM» 


Călătoria înseamnă cunoaștere. 
Goethe — în «Anii de ucenicie a lui 
Wilhelm Meister» — lucrare de fapt 
autobiografică, demonstrează ma- 
rea influență pe care au avut-o 
asupra creației sale, călătoriile în 
Italia. Goethe, Byron, Humboldt, 
Voltaire au fost neobosiți drumeți. 
Acestor ilustre exemple, am căutat 
să mă conformez și eu. De altfel, nu 
pot spune că numai drumeţia, adică 
mersul pe jos, cu toiagul în mină şi 
traista în spinare, ca feciorul din 


poveste — «Zi de vară, pină-n seară, 


cale-lungă fără căpătii» — nu numai 
aceasta mi-a umplut timpul liber; în 
tinerețe, am jucat în echipa de 
rugby a uzinelor din Bristol, ca stu- 
dent, am cintat la violoncel în or- 
chestra Filarmonicii din Berlin; am 
făcut schi, patinaj, înot şi tenis; 
m-au pasionat călăria, atletismul, 
tirul şi scrima. Dar «drumul», cea 
mai poetică descoperire a omului, 
drumul care duce întotdeauna la 
oameni, acesta a fost mijlocul meu 
preferat de recontortare. La 20 de 
ani, timp de 9 luni, am străbătut 
pe jos, într-un grup de misionari, 
distanța de la Haifa la Pekin prin 
pustiul Gobi. A fost o călătorie de 
neimaginat. Şi sculptorul Brincuşi 
a fost un neostenit călător. Se 


Ce loc ocupă 
turism 


ştie că prima sa călătorie la Paris 
a făcut-o pe jos. 

Tineretul trebuie să învețe să 
meargă pe jos,  «apostolorum». 
Mai trebuie să evoc alte ilustre 
exemple? Eminescu a cutreerat 
țara în lung și-n lat, Hogaș, Sado- 
veanu, Gh. Şincai și alții și-au 
îmbogăţit spiritul în urma călătorii- 
lor. Călătorind pe jos, nu uitaţi 
acest amănunt. 


Acad. prof. 
MILTIADE FILIPESCU: 


«VIAŢA MEA. CA 
ŞI A HAIDUCILOR 
ESTE LEGATĂ DE 
MUNTE» 


Ce rol a jucat turismul în viața 
mea? Am făcut parte din societa- 
tea turistică «Hanul drumeţilor» 
fondată în 1920, de Mihai Haret. 
Apoi, un naturalist nu poate să nu 
fie și un drumeț pasionat. Am cio- 
cănit cu unealta stincile; pereții 
munților, fiecare în parte, mi-au 
spus cite o istorie... 

Am fost și în Tatra, şi în Pirinei 
și în Alpi; am urcat pe Himalaia, 
pină la 3 000 metri, dar prietenii mei 
cei mai dragi au rămas munții 
Buzăului. Merg în fiecare an să-i 
revăd fiindcă îi simt ca pe un ele- 
ment al vieții mele. Am rămas 
în unele privințe, copilul trăit pe 
Valea Zeletinului. Viața mea, ca și 
a haiducilor, a fost şi este legată 
de munte. 


Acad. 
VICTOR EFTIMIU: 


«AUTO-TURIS - 
MUL MEU PREFE- 
RAT: MERSUL PE 
JOS» 


Nu am fost un performer ca sa- 
vantul român Stefan Milcu, care 
am auzit că se cățăra pe pereții 
abrubți ai muntelui, nici mușchetar 
ca sculptorul /on Jalea, dar toată 


ul în viaţa dv. 


viața mea am umblat pe jos, mai 
mult decit un pedestraș din arma- 
tele lui Alexandru Machidon. Mi-a 
plăcut să privesc «indiscret» prin- 
tre uluci la pălimarele încărcate cu 
flori în glastre. Mi-au plăcut şi păti- 
mașii zburători (călători) cu avio- 
nul. L-am avut model pe Aurel 
Vlaicu, cu care locuisem în același 
imobil, pe Sfintu lonică... 

Eu însă, am rămas pedestraș! 
Acesta a fost... «auto-turismul» 
meu preferat. 


Acad. prof. NICOLAE 
TEODORESCU, deca- 
nul Facultății de mate- 
matică Universitatea 
București: 


«URC ŞI COBOR 
FĂRĂ SĂ GiFi!» 


Cum am mai spus odată, turis- 
mul este sportul celor discreți, 
fiindcă această activitate nu e con- 
semnată în cronica mondenă. Am 
practicat asiduu în tinereţe, fotba- 
lul, tenisul, oina, înotul, dar acum, 
la cei peste 60 de ani, m-am oprit 
la călătorii, la umblet. 

Urc și cobor fără să gifii. Există, 
la Sinaia, o casă pitită chiar în 
coasta Furnicii, unde mă pripăşesc 
ori de cite ori mă satur de matema- 
tică. De aici, urc la Cabana Schio- 

rilor şi am senzația că se răstoarnă 
«Virful cu dor» peste mine... Toţi 
munţii noștri îţi dau senzația de 
forță și pot spune că te simţi în- 
tremat psihic şi numai dacă-i pri- 
vești. Alteori, plec pe munte ca să 
culeg fel de fel de ierburi și plante 
pe care numai eu le cunosc. O con- 
fesiune: sînt autorul unor salate, cu 
care îmi încint oaspeţii, preparate 
din cele mai inedite plante. 


Acad. 
RALUCA RIPAN: 


«IMENSA RĂBDA- 
RE PE CARE O AM. 
SE DATOREȘTE 
DRUMEŢIEI» 


Aşa numita «cultură a timpului 
liber» cred că a exercitat, şi în ce 
mă privește, multiple influenţe nu 
numai în domeniul compensării 
efortului profesional, ci și în auto- 
formarea propriei personalități. Că- 
ci nu se poate concepe — oricare 
ar fi domeniul de activitate căruia 
ne dedicăm — o dezvoltare unilate- 
rală. Pentru mine, vacanța este 
o perioadă de odihnă activă, în care 
mi-a plăcut, îmi place încă, să 
practic sportul, în special înotul și 
turismul alpin. 

Prin turismul alpin am intrat «în 
conflict» cu vinturile şi ploile, apoi 
toate elementele naturii mi-au de- 
venit prieteni nedespărțiți. Multe 
din strădaniile mele de laborator, 
imensa răbdare pe care trebuie 
s-o am, se datoresc, poate, în 
primul rind, schiului, înotului și 
drumeției. 


anchetă realizată de 
HARALAMBIE LEREA 


Șarje prietenești de 


NEAGU RĂDULESCU 

Pe urmele lui Geo Bogza 


«Sentimentul cel mai puternic pe care îl încerci în faţa peisajelor petrolifere e că te afli intr-o lume 
unde vechile raporturi dintre oameni şi lucruri, dintre oameni şi viață, au fost răsturnate. Poate pen- 
tru că trecind hotarul acestei lumi e ca şi cum ai pătrunde într-o ţară cuprinsă de virtejul nebun al 


războiului. Aceeaşi răsturnare de valori, aceleaşi cheltuieli fabuloase pentru a obţine cît mai curind 
izbinda. Deși negustori pînă în măduva oaselor, marii petrolişti depăşesc cîrpănoşenia clasică a ne- 
gustorilor; metodele lor de lucru, cu o risipă impresionantă de milioane şi vieţi omeneşti, îi apropie 
de tipul generalilor care, pe cîmpul de bătălie, vor să smulgă, cu orice preț, victoria». 


căara ca 5 taie 
Ho eta ohunhuziă 


PRIMA PARTE A CĂLĂTORIILOR 
NOCTURNE SPRE TRANSILVANIA 
o petrec la fereastra vagonului, de fiecare 
dată așteptind, cu copilărească neliniște și 
curiozitate, apariţia acelui peisaj de baladă 
modernă, ce se cheamă Brazi... Dincolo de 
geam curge, timp de aproape o oră, întune- 
ricul păstos, pină cind, ca într-un basm, 
izbucnesc flăcările ireale, coloanele argintii, 
îngemănate pe zeci de hectare, într-un 
autentic spectacol de sunet și lumină. În 
goana trenului, totul durează citeva minute. 
Există un timp condensat, o vreme cuprin- 
zînd atît de multe evenimente, fapte și 
oamenii lor, încît dimensiunile obișnuite ca- 
pătă rezonanţe speciale, devin simboluri, cu 
care ulterior vehiculăm fără să mai facem 
referiri la componente. O asemenea dimen- 
siune temporală aparține petrolului, geolo- 
gică materie fluidă, în care acum o sută şi 
ceva de ani un cioban şi-a băgat oile umplute 
de rîie. De la miraculosul leac întîlnit întîm- 
plător pe malurile Teleajenului, într-un pă- 
mînt mustind de noroi negru și puternic mi- 
rositor, timpul liniștitei văi prahovene a 
început să se scurgă altfel, devenind mai dens 
şi mai ascuțit. 


Toate acestea îmi sînt evocate de fantastul 
decor al Brazilor — poartă de intrare în cea 
mai vastă vatră profesională a ţării, rafină- 
ria construindu-se ca una din extremitățile 
temporale și spaţiale ale leagănului indus- 
triei petroliere românești. Copilăria acestei 
industrii a devenit, cu vremea, în zorii 
secolului nostru, unicul mijloc de existență 
al unei bune părți a populației prahovene, dar 
şi întîia duză a nenorocirii unor generații 
întregi. Însemnul heraldic al petroliştilor era 
concomitent simbolul spaimei şi al puterii, 
capitalurile străine își puneau amprenta pe 
tot ce era suflare pe aceste meleaguri... 
Privind, astăzi, uriașele retorte albe ale 
Brazilor, printre care circulă dezinvolți ti- 
neri îmbrăcaţi în halate de laborator, mi- 
nuind butoane și observind atenți tablourile 

multicolore și panourile săgetind de impul- 
suri, transmițind comenzi treimei de țiței 
românesc rafinat aici, nu-mi pot închipui 
scenele dantești cu oameni sfirtecați de ex- 
plozii, oameni proiectaţi spre înalturi în chip 
de torţe aprinse, imagini rămase ca adevărate 
coşmaruri în sufletele bătriînilor, dar și în 
plumbul anilor '30—"'40. Reportajele lui Geo 
Bogza, de la fața locului, alcătuiesc paginile 
negre ale cronicii petrolului românesc. Și 
mai regăsim toate acestea, alături de alte 
documente materiale, în sălile Muzeului 
republican al petrolului, din Ploieşti, istorie 
condensată despre focurile nestinse de la 
Lopătari și lecnă cu cal (instalaţie primitivă 
de extracţie), despre găzăria din Valea Arini- 
lor (1846) şi rafinăria construită de Th. Mehe- 
dințeanu în 1857, despre puternicul incendiu 
izbucnit în anul 1929 la sonda 160 a Societăţii 
Româno-Americana și instalația de foraj 
4 L.D. realizată de Uzina «1 Mai» Ploieşti, 
despre Rafinăria de la Gauhati (India), una 
dintre cele mai moderne din lume, construi- 
tă de românii de pe Valea Prahovei. 


ACOLO, LA BRAZI, îl rugasem pe 
Sergiu Dumitrescu să-mi scrie pe carnet 
denumirea exactă a profesiunii sale, prea 
avea o rezonanță curioasă, complet nouă 
pentru mine. Se vede treaba că era obişnuit 
cu astfel de situații, din moment ce scriind 
cu majuscule cuvintele AMECIST LA CA- 
MERA DE COMANDĂ A OLEFINELOR 
spunea: «Cind fac cunoştinţă cu cineva, 
spun despre mine că sînt tehnician, și așa 
şi este, dar ce fel și cum, nu mai lungesc 
vorba, prea trebuie să dau multe explicații». 
Și totuși a trebuit să insist, cuvintele 
acelea nu dobindiseră, pentru mulți, indi- 
vidualitate şi se cereau înțelese exact, ca 
pe o formulă matematică. Cu un orgoliu 
nedisimulat, tînărul tehnician îmi vorbi 
despre faptul că în camera aceea, unde 
se încheagă materia primă pentru granulele 
albe de polietilenă, el este unul dintre 


purtătorii noilor meserii apărute în Valea 
Prahovei odată cu petrochimia, dimensiune 
înnobilată a țițeiului, domeniu în care se 
intră numai prin poarta marii competențe 
și răspunderi profesionale. «Ca să ai dreptul 
să stai în faţa unui tablou de comandă, să 
te uiţi la el, așa, ore în șir, cum fac eu zilnic, 
îşi trebuie multă doxă. Un săritor de înălțime 
se antrenează ani de zile să sară mai mult 
cu un centimetru decît un altul. Aşa şi aici, 
înveţi luni și luni pentru a privi o secundă 
butoanele acestea, pentru a le pătrunde 
limbajul cifrat, înțelegind că într-o secundă 
aici se pot produce pagube de milioane.» 


CUVINTELE ACELEA, CAMERA A- 
CEEA, BUTONELE ACESTEA sint re- 
prezentări limpezi ale unor procese greu 
de înţeles pentru nespecialist, procese care 
dau petrolului prahovean aură aproape miti- 
că. «Dohotul» a devenit cauciuc sintetic, fe- 
nol, relon ș.a.m.d. ilustrind saltul țițeiului 
spre lumină în cu totul alte imagini decit 
cele cunoscute acum 3—4 decenii de către 
părintele reportajului românesc. Priviţi 
noaptea, de la fereastra vagonului, peisajul 
baladesc al Brazilor şi veți înțelege exact ce 
înseamnă un spectacol de sunet și lumină. 
Spectacol modern, în care trebuie rostită 
o singură cifră: 25,7! Atit la sută a fost 
ritmul mediu anual de creștere al petrochi- 
miei prahovene în cincinalul trecut, cel 
mai ridicat dintre toate ramurile economice 
ale acestui județ puternic industrializat. 

Despre un altfel de spectacol vroiam să 
aflu de la maistrul mecanic Constantin 
Stanciu. 40 de.ani a lucrat la sonde şi după ce 
a ieşit la pensie'și-a dat seama cit de greu 
se putea despărți de ele. Nu pentru că 
meseria ar fi fost un fel de floare la ureche, 
o plimbare diurnă printre acele păsări 
uriașe şi negre, ce-şi apleacă ritmic gruma- 
zul, într-un perpetuu efort de a sorbi aurul 
negru din viscerele pămîntului. Din contră. 

— N-am ce face cu nopţile... 


DUPĂ PENSIONARE, nopţile devin 
egale, uniforme, ore calme, somnul se asea- 
mănă cu al muritorilor de rînd, şi el tocmai 
asta nu vrea să înțeleagă. A trăi o viaţă de 
om printre sonde, cit a trăit el, înseamnă... 
Nopți cu gust și miros de petrol. Nopți 
cu somn pe furate și odihnă din crimpeie 
de minut. Nicăieri ca în lumea petrolului 
nu sînt mai multe telefoane; dacă într-o 
casă fiul și tatăl locuiesc în camere separate, 
mai mult ca sigur că pentru fiecare e insta- 
lat cîte un telefon pe noptieră. Zbirniie 
telefonul în miez de noapte, omul întinde 
mîna, gest mecanic, spune un da, tot me- 
canic, i se spune un număr și gata. În cîteva 
secunde, omul este îmbrăcat și pornește 
spre acel număr; asta înseamnă că la sonda 
aceea s-a întimplat ceva: dop de nisip, inci- 
pientă erupție, ruptură la cine ştie ce inel din 
tubul virit la sute de metri sub pămînt... Așa 
au decurs anii lui Constantin Stanciu, și n-are 
acum ce face cu nopţile pensionare, în schimb 
ziua își găsește cite o scuză și se repede pe 
dealurile Morenilor, să mai spună măcar 
o vorbă, ici, colo, dacă nu mai poate pune 
mîna să ajute. Un singur lucru îl irită, 
că e tot mereu pus să povestească din anii 
'30—"'40, și el numai la imaginile acelea nu 
vrea să se gindească, mai ales nu vrea să-și 
aducă aminte despre groaznica explozie din 
28 mai 1929, în timpul căreia au ars de vii 
20 de oameni. Spunea: «Tinerii, chiar și 
cei din echipele de intervenție, obișnuiți 
cu erupțiile de azi, pe care le «omoară» 
în cîteva ore, nu-și pot imagina cum a fost 
posibil. În anii aceștia din urmă, Morenii nu 
au mai cunoscut accidente de muncă cu 
consecințe nefaste sau ireparabile». Ar mai 
fi de adăugat faptul că în ultimele două de- 
cenii, la Moreni s-au cheltuit peste 50 mi- 
lioane lei pentru asigurarea unor con- 
diții tot mai bune de protecția și tehnica 

i securității muncii. 


PE LÎNGĂ TELEFON, CEEA CE 
MI-A ATRAS ATENȚIA în casele petro- 
liştilor nu au fost televizoarele și mașinile 
de cusut, așa s-ar putea crede, ci fotografiile 
de pe pereți, mai exact spus, numărul lor. 
E firesc ca în camera din față, cum o mai 
rostuiesc bătrînii, pentru cînd le vin musa- 
firi, sau în sufrageriile familiilor tinere, să 
ai portrete înrămate, dar nici chiar atit de 
multe ca prin părțile acestea. E de ajuns 
să-ntiîrzii cîteva clipe privirea asupra lor și 
gazda, de obicei vorbăreață, bine dispusă 
(pe prahoveni debitul verbal apropiindu-i 
de olteni), începe să-ți vorbească cu însu- 
flețire despre bunicul, tatăl, unchiul, frații 
ma! mari, pină la nepoți. Am ascultat ase- 
menea citeva relatări rostite cu venerație 
şi chiar orgoliu, ca-ntr-o piesă istorică în care 
castelanul arăta noului venit portretele des- 
cendenților săi de viță nobilă. Comparaţia 
mi-a fost sugerată de maistrul principal la 
secția | de producţie a schelei Boldești — 
Gheorghe Enache: 

— Oriunde sint zece petroliști, cel 
puțin unul aparține unei dinastii! Cei 
care le-au întemeiat însă și-au bleste- 
mat soarta, la vremea aceea. Fiecare 
din aceste familii poartă «doliul petro- 
lului»; bunicul meu a sfirșit asfixiat 
intr-un put, iar eu, la 15 ani, a trebuit 


să-i iau locul, pe lingă tata, pentru că 
eram cel mai mare din cei șapte frati... 


DESCENDENȚII VECHILOR FAMI- 
Lili DE PETROLIȘTI, «dinasticii» de azi 
au găsit cîte o mică poză a părinţilor şi buni- 
cilor, le-au dat de lucru fotografilor şi meş- 
terilor în rame sclipitoare, punindu-şi ta- 
blouri cît cuprind pereţii. Au devenit aceşti 
pereți purtători de blazon, blazon stropit 
de multe ori cu singe, blazon devenit ţintă 
în fața plutoanelor venite să înăbuşe gre- 
vele, cum s-a întîmplat în ianuarie-februarie 
'33... În Boldeștiul de azi sînt nu mai puțin 
de 12 Tuicani, toți sondori calificați, maiștri, 
şefi de schimb, moștenind profesia nu ca pe 
o obligație, posibilități de a se echipa există 
cu duiumul, ci socotind-o “adevărata lor vo- 
cație. Și nu-i de loc uşor, tot sub cerul 
liber si la discreţia intemperiilor şi a zvirco- 
lirilor bezmetice din afundurile pămîntului. 
O schelă însă,acum,e o curte de oameni 
gospodari, în plus, fără incendii și explozii 
ucigașe. Aşa se face că, absentind cîțiva ani, 
lon Ardeleanu, lon Tomescu şi Stelian Croi- 
toru s-au întors cu diplomele de ingineri; 
dragostea de meserie, dorința de a pune 
în valoare bogăția tăinuită la sute și mii de 
metri adîncime, apartenenţa la marea fami- 
lie a sondorilor — toate acestea i-au oprit 
să-și aleagă profesii mai «curate», ei avind, 
cum spunea lon Tomescu, ţiţeiul în singe! 

Şi tot trecînd din casă în casă de petrolist, 
fără să-mi fi propus, am fotografiat întregul 
Boldeşti, orășel în plin proces de sistemati- 
zare, în care prin '30, cum îmi spunea 
Gh. Enache, singurele «așezăminte» erau ce- 
le vreo 18—20 de cîrciumi. Am fotografiat 
liceul și spitalul, grădinița nr. 3 şi casa de 
cultură a tineretului și, firesc, citeva din 
blocurile noului cvartal. 

Vechea meserie de petrolist s-a transmis 
generaţiilor tinere ca autentică «brățară 
de aur», s-a creat, de-a lungul ultimelor 
două decenii, o adevărată emulație profe- 
sională, descendenții păcurarilor calificîn- 
du-se astăzi în ramuri necunoscute părinți- 
lor, iar Ploieștiul devenind capitala învăță- 
miîntului superior petrolist. 


ASTĂZI, ACEST ORAȘ AL «AURU- 
LUI NEGRU) este cunoscut în lume nu 
atit pentru ţiţei, ca altădată, ci dâtorită pe- 
trochimiei şi instalațiilor de foraj, care ridică 
România pe locul || în ierarhia ţărilor con- 
structoare și exportatoare de utilaj petro- 
lier. 

În multe case prahovene am văzut, ală- 
turi de portretele înaintaşilor găzari, foto- 
grafii cu panorama nocturnă a Brazilor, ima- 
gine de baladă modernă, și silueta ultimei 
piramide metalice, exponentul-senzație de 
la Tîrgul Internațional Bucureşti '70, cum 
îi spun specialiștii instalaţiei de foraj 
F 320—DE (acționată Diesel electric), putind 
să-si înfigă lancea pină la 6 000 m în cara- 
pacea Terrei. 

— Familiile instalaţiei de foraj, aparatura 
de betonare, prevenitoarele de erupții, cu 
performanțe ce au acoperire în medaliile 
de aur obținute la marile tirguri și expoziții 
internationale, sînt, aşa cum spunea şetul 
constructor al Uzinelor «1 Mai», ing. lon 
Munteanu, numai gindire, cutezanță crea- 
toare și tehnicitate românească . 


VALENTIN HOSSU LONGIN 


acum, 
cind 


incoliţesc 
legendele 


rimăvenii... 


E un fel de hotar al plecărilor, al 
venirilor. Sau poate, lucrurile, toate 
rămin. Dar se supun unei noi ordini. 
Legendele iernii se topesc în florile 
de gheaţă, legendele primăverii abia 
încolțesc. Crivăţul mai bate încă, 
un ultim salt în şa, o ultimă scli- 
pire de spadă rece şi năpraznică. 

De fapt, legendele lui Martie, cu 
Crivățul încep. Crivăţul căutindu-şi 
dragostea pierdută. Bătea odată, de 
mult, vara. Mai cald, mai plăpind, 
mai tainic. Şi se îndrăgosti de păsări. 
Legendele încep în dragoste şi mor 
în dragoste. Şi clipa aceea, unica, 
şi-o sărbători strigind de fericire, 
alergind, agăţindu-se de crengi, răs- 
tignindu-se în grîu, smulgind florile 
pămîntului şi aruncîndu-le în stele. 
Şi pajiştile calme, trăiră o clipă cit 
un veac de frică şi nelinişte. Cind 
îndrăgostitul se linişti, totul în jurul 
lui murise. Şi atunci, stăpinul vin- 
turilor l-a trimis iernii. Şi-n marţie, 
cînd aerul cîntă a pasăre şi flori, băr- 
batul Crivăţ îşi caută cocorii. Ei nu 
vin sau se ascund sau trec dincolo 
de închipuire. Şi vîntul aleargă la 
babă, cerindu-i ajutor, trezind-o din 
noapte şi din moarte. Şi baba, se 
supune căutind, descîntind, ademe- 
nind. E o goană continuă de nouă 
zile, e un strigăt continuu, e o che: 
mare stranie şi disperată a dorului 
de păsări şi dragoste, treceri brusce 
de la zăpadă la linişte, de la aşteptare 
la țipăt. 


Însă baba prin răstoace 

Ca o ciumă alergînd, 

Văitindu-se, plingînd, 

Scuturind a ei cojoace 

Cind cu ploaie, cînd ningind, 

Nouă nopţi şi nouă zile, 

Din suspin ea naşte gind, 

Şi blăstămuri din cuvint. 
(V. Alecsandri: «Babele» ) 


Apoi, alb şi pur, trezit de glasul 
visat sub zăpezi, răsare ghiocelul. 
Zăpada n-avea, o dată, de mult, 
nici o culoare. Şi a cerut trandafiru- 
lui. Trandafirul a tăcut. Şi a cerut 

stinjenelului. Şi stinjenelul a tăcut. 
Şi a cerut garoafei. Şi garaofa a 
tăcut. Doar ghiocelul... Şi de-atunci, 
zăpada îl acoperă şi-l încălzeşte ves- 
tindu-i cu iubire de toate cite sint. 
Şi de va veni soarele, ghiocelul, îndră- 
gostit şi pur, va răsări sfios, uitind 
zăpada. 

Mici poveşti de dragoste, oricînd, 
oriunde, de-a dreapta şi de-a stinga 
inimii noatre. lubire şi linişte, extaz 
şi vis, împletite în cele două fire de 
aţă roşie-albă, la git, la mina 
stingă a fetelor: mărțişorul. « Au 
fost odată doi frați care iubeau 
aceeaşi fată...» 

Sau cercul acela tras pe pămint. 
la trecerea cocorilor. Flăcăul spune: 
«Cocorul va rămine aici. Şi-n mij- 
locul cercului, cuțitul înfipt în pămînt. 
Şi peste el, căciula de oaie. Cocorul, 
vrăjit, adus de murmur şi cîntec 
din vremi de demult, se va roti, 
se va roti, va spune adio stolului 
şi va rămîne aici în cercul de dragoste 
Dacă s-au oprit vreodată cu adevărat 
cocorii ?! Coincidenţe, desigur! Din 
cind în cind obosiţi, cocorii din 
drumul lor lung, foarte lung, se 
opresc pentru o clipă de popas. 
Şi pleacă iar. Cercul rămine gol. 
Dar în el va poposi umbra berzei. 
Întoarsă la ea acasă. Cercul este 
de fapt roata carului pe care mulți 
i-o rostuiesc pe acoperişul casei, drept 
coloană de început a cuibului. 

Şi barza, recunoscătoare, va păzi 
casa de foc și moarte. 

Şi toate se vor domoli făcind loc 
altor şi altor strigăte de dragoste. 


Foaie verde trei surcele 
Intru-n luncă, tai nuiele. 
Lunca-i toată viorele. 

Nu ştiu ori să tai nuiele. 
Ori să culeg viorele, 

Să le duc mindruţei mele. 


Ghiocelul, brinduşa, răsar, iubesc, 
mor. Toţul e atit de firesc. Apoi, 
vine umbra arborilor. 


TITEL CONSTANTINESCU 


> 

Saatbesc 2 


La ora cînd înregistrăm 6 milioane de turişti interni și putem vorbi despre o crescîndă 
circulație turistică internațională către România, întrebarea nu are nevoie de justificări. 
Am căutat unul dintre primele răspunsuri într-o zonă «strict turistică», în preajma mării 
şi într-una dintre cele mai puternice unităţi agricole din ţară — C.A.P. COBADIN. 


Dincolo de Valul lui Traian... 


„„„pe drumul catre Dunăre, călcat cindva 
de care şi legiuni romane, mașina a înce- 
tinit mersul, a dat roată centrului — destul 
ca să începem intilnirea cu magazinele- 
complex, cu liceul(«aer orăşenesc», 1 500 
elevi), cu noile case care dau comunei 
un aspect de viață prosperă, bine așezată, 
surprinzătoare pentru imaginile prăfuite 
ale Dobrogei de altădată. Comuna Co- 
badin, mi s-a spus, numără azi peste 
10 000 de locuitori. C.A.P. Cobadin are 
deja o istorie. Lua ființă într-o primă- 
vară, cu 20 de ani în urmă. A început cu 
195 de familii. În 1971 — 895 de familii 
deţin 30 de MILIOANE avere obştească. 
Griu, porumb, floarea soarelui, legume, 
un mare sector zootehnic... «Nu mai 
ştiu», ne va spune mai tirziu inginerul şef 
Vasile Marinescu, «CAP-ul nostru are 
vreo patruzeci de diplome...» Noţiunea 
«fruntaș pe țară» este un fapt normal și 
orgoliul local — tot normal — se împacă 
mai greu doar cu «anii nepremiaţi». Co- 
badinenii se află în plină culturalizare: 
unii săteni sint la seral, alții au cerut — 
și au obținut — să li se înființeze o secție 
de limbi străine a Universităţii populare. 
Corul de femei din Cobadin nu era acasă: 
avea treburi la București, la concursul 
«Patrium Carmen». 


Mai poate fi turismul, AICI, 
un fapt de lux? 


că 


Cind l-am intilnit în dimineaţa aceea pe 
tov. Enac Negraia, președintele Consi- 
liului tineretului sătesc (Consiliul jude- 
țean U.T.C.), venit la Cobadin cu multe 
alte probleme de lucru, am pornit, în 
dialogul nostru, de la această simplă 
constatare: «vedeți, altădată ne loveam 
de opoziţia ţăranului de a ieși din co- 
muna lui; azi am ajuns la situaţia în 
care oamenii singuri cer să vadă, să 
colinde și să cunoască țara. Azi tre- 
buie să fim în stare să le răspundem.» 
Preşedintele Sabri Emuria, erou al mun- 
cii socialiste, deputat în Marea Adunare 
Naţională, explica la rindul său: «Dacă 
ne comparăm cu satul de altădată — sigur 
că e foarte mult; cine auzea că un țăran 
din Cobadin merge să-și facă concediul 
de odihnă într-o staţiune ori că pleacă spe- 
cial să se plimbe la Brașov? Dar azi ne 
comparăm cu noi, cei din anul 1972. 
Oamenii aceştia sint alții, merg înainte 
pe altă scară. Așa că trebuie să luăm 
lucrurile altfel». Am vorbit despre firea 
mai așezată a dobrogenilor, l-am întrebat 
ce crede? «Nu, nici vorbă! Să știți că 
noi am făcut ceva excursii. Am fost pe 
Valea Prahovei, am vizitat stațiunile de 
acolo, Muzeul Peleș, Muzeul Doftana, am 
ajuns și pe la Argeș, la baraj, la Turnu 
Severin, la Herculane... Oamenii au rămas 
uimiţi de ce au văzut». 


Oamenii, sînt gata de drum în 
fiecare săptămină. 


Am auzit afirmaţia de mai sus în zeci 
de variante la Cobadin. Confirma fierarul 
Ghiţă Gheorghe: «Păi, bineințeles, după 
muncă «e foarte importantă o plimbare 
frumoasă; cine n-ar vrea să vadă ţara, 


o stațiune, un oraș frumos?» Mărturisea 
elevul de clasa a X-a Gheorghe Corneţel: 
«...oricind, numai să zică tovarășul pro- 
fesor lordache...» Şeful fermei taurine- 
ovine, Dimitrie Moisiu, comunica — 
drept dorință colectivă: «De exemplu, eu 
am auzit pe mulți că ar vrea să vadă Mara- 
mureșul». 

SĂ REZUMĂM. Înainte sau după fie- 
care campanie agricolă, cooperatorii din 
Cobadin fac cite o excursie pe litoral, 
prin rotație, cu autocamioanele proprii. 
Se organizează excursii-schimb de expe- 
riență cu fruntașii în producţie. Direcţia 
agricolă a judeţului a organizat şi ea călă- 
torii, ultima a fost pe valea Oltului, pe 
valea Prahovei, la Bicaz, la Craiova. Se 
vizitează litoralul sau orașe din Bulgaria. 
Mulţi cobadineni își fac concediul de 
odihnă în staţiuni balneare (costul e su- 
portat de C.A.P. și, individual, se mai 
plăteşte cam 30% din prețul total). Aproape 
an de an, deci, s-a călătorit («În 1971 — 
mai puțin, s-a întimplat să fie calamități, 
ploi, neprevăzut...») Acestea toate s-au 


+ făcut şi sint scrise în planul de activitate, 


unde există un capitol special pentru 
turism. 


Și, totuşi, nu este un turism 
oarecare 


Inginerul şef Vasile Marinescu: 

— La țară — se ştie — sint perioade cind 
nu poţi să pleci în excurgje. În schimb, 
iarna ori prin aprilie — începutul lui mai, 
și înainte şi după recoltat se poate. Este 
timp. Depinde de organizatori. 

— Cine sint organizatorii? 

— Şi noi. La noi, tovarașul Stere, con- 
tabilul, se ocupă de asta. Ne gindim, 


ascultăm ce vor oamenii și propunem o 
excursie. Apoi ne adresăm agenţiei de 
turism din Medgidia. (Dinşii depind de 
Constanța n.a.). 

— De acolo vă vin și propuneri de 
trasee? 

— Ne mai vin. Adică... da, ne mai vin. 
În general, noi facem excursii din fondu- 
rile de premiere și fonduri am tot avut. 
Dar cooperatorii işi pot plăti și singuri 
costul excursiei de cite ori doresc să 
meargă. 

— Poate că, adaugă tov. Enac Negraia, 
ar fi posibilă o mai mare diferenţiere a 
prețurilor. Va trebui să ne gindim mai mult 
la aspectul acesta. 


Drumul face cale întoarsă: 
natură — mediu urban 


M-am gindit mult timp după călătoria 
la Cobadin că, poate, într-o zi, vom găsi 
printre sociologii noștri și cițiva dispuși să 
se ocupe de ceea ce inchegăm acum — 
un turism în mediul rural. Dintre zecile de 
discuţii pe care le-am purtat cu cobadine- 
nii mi-au rămas în minte două încercări 
de definiții. Zicea eleva Elena Manoliu: 
«Ca să fii turist trebuie să-ți placă natura, 
să-ţi placă să călătoreşti și să-ți mai placă 
excursiile pe jos». Mai zicea fierarul Su- 
liman Mursel: «Turismul este o excursie 
mai mare, cind ajunge omul în orașe mai 
mari...». 

Lucruri foarte simple: sat = natură. 
Aşadar, turistul satului nu are nevoie de 
impulsul la călătorie al orășanului — eva- 
darea în natură, deconectarea dincolo de 
troleibuze şi etaje. El simte o altă chemare 


ANA RAICU 
(Continuare în pag. 21) 


MARCAJE NOI 


Excursioniști! Reţineţi noile itinerarii 
de drumeție, marcate sau re-marcate 
în 1971. 


Sub fiecare prim indicator veți putea 
citi: «Traseu re-marcat (sau marcat) 
de Biroul de Turism pentru Tineret, 
Agenţia județului...» 


JUDEȚUL MEHEDINȚI: munții Cernei, între punctul 
forestier Ivan și Valea Cernei; munții Godeanu, între 
platforma Borăscu și cabana Gura Apei; 

JUDEȚUL SIBIU: m. Făgăraș, traseul Porceşti - 
Tătaru - șaua Suru - cabana Suru; 

JUDEȚUL ARGEŞ: m. lezer-Păpușa, drumurile de 
acces din Cimpulung Muscel spre cabana Voina și 
refugiul lezer; 

JUDEŢUL DÎMBOVIŢA: m. Bucegi, traseul Do- 
brești - Scropoasa; 

JUDEŢUL HARGHITA: drumurile din Miercurea 
Ciuc spre Băile Pucioasa și Băile Harghita, între Căpil- 
nița sat - cabana Mădăraș; 

JUDEŢUL MUREŞ: m. Căliman, traseul de traversare 
a masivului, de la Topliţa la Colibița; 

JUDEŢUL BIHOR: platoul Padiș, traseul cantonului 
Birghii - Piatra Biîrghii - Şura Birghii. 


Dacă fiecare prieten al muntelui... 


Turiști cu vechi state de serviciu, ghizi ai Agenției B.T.T.- 
București, tinerii Dan Pasăre, Alexandru Ştefănescu, 
August Schneider și Victor Ţapu au plantat stilpi, au 
fasonat stinca, au tăiat ochiuri în trunchiurile brazilor, au 
cărat bidoane cu vopsea, au dormit sub cerul liber şi, 
după 72 de ore, drumul dintre Cioplea și cabanele Susai, 
Piatra Mare, Renţea a devenit accesibil oricui... Cite ase- 
menea trasee nu pot fi introduse în circuitul turistic, dacă 
fiecare prieten al muntelui ar purta în rucsac cîte un indi- 
cator!... 


Leaota — un masiv muntos marcat 
de pionieri 


86 de pionieri și școlari au fost porecliți «leaotişti»; ampla 
şi temerara lor acțiune — inițiată în urmă cu doi ani de revista 
«Educaţia pionierească» şi condusă de profesorul Mircea 
Trifu, de la liceul din comuna Hotarele—de mar- 
care a masivului Leaota, prima de acest gen din ţară, 
le-a transformat porecla în... renume. Tinerii marcatori din 
județele Dimbovița, Ilfov şi Prahova au deschis, în 1970 
și '71, turismului o nouă zonă montană, cu trasee accesibile 
tuturor drumeților. lată ciștigătorii: 

Marele premiu Leaota a fost decernat echipajului 
«Sinaia», de la Casa pionierilor Sinaia, care a marcat tra- 
seul Cabana Padina - Strunga Mică - Masivul Bucşa - 
Curmătura Fiarelor (4 ore — bandă roşie). Premiul «Badea 
Ciîrţan», pentru cel mai dificil traseu, a revenit echipajelor 
«Şoimii 12», din comuna Tătărani, şi «Românașul», din 
comuna Runcu, ambele din județul Dimboviţa, care au 
marcat traseele: Cheile Zănoagei - Virful Brateiul - Şutila - 
Virful Leaota (6 ore — cruce roşie) şi Cabana Leaota - Virful 
Românescu - Virtul Frumuşelu - Virful Leaota (4 ore — 
triunghi roșu). Premiul special al juriului a fost obținut 
de echipajul «Îndrăzneţii», de la Casa pionierilor Găeşti, 
care a marcat traseul: Valea lui Coman - Piriul Olanelor - 
Virful Românescu (3 ore — cruce albastră). Premiul «Tra- 
seul albastru» s-a atribuit echipajului «Traseul albastru», 
al Şcolii generale nr. 3, din comuna Hotarele, județul Ilfov, 
care a marcat traseul: Curmătura Fiarelor - Secările - Cota 
1996 (2 ore şi jumătate — bandă albastră). Echipajul «Ilfov» 
de la Liceul Hotarele a marcat traseul Rucăr - Brădet (o oră— 
triunghi roșu). 

ntrecerea nu s-a terminat, participanții la «Acţiunea 
Leaota» lansind pentru 1972, și prin intermediul revistei 
noastre, o «Chemare către toate cercurile de turism 
din țară, pentru constituirea în vacanța mare, a pri- 
mului șantier turistic național al pionierilor. Obiectivul 
acestui șantier să fie recondiționarea tuturor marcaje- 
lor turistice existente în munții noștri. Să facem din 
munca noastră ca numărul iubitorilor de drumeție să 
fie cit mai mare, drumul spre frumusețile munților cît 
mai sigur». 


SCHI 
FĂRĂ PROFESOR 


aaa n fa cai 
ip an-2za 


vă sfătuieşte(r: 


Şi acum- 
pe schiuri 


Cu riscul de a vă dezamăgi, trebuie să vă spun că 
măestria nu se obţine atit de ușor și de repede. Nu 
veţi putea realiza (deocamdată) numerele acrobatice 
ori fragmentele de balet pe care le-aţi observat la 
aşii scîndurilor paralele. Important este ca prin 
îndemiînare, curaj şi repetiţie să vă ciştigaţi libertatea 
coboririi, a zborului neînaripat. Aceasta este marea 
virtute a schiului şi nu pasiunea (adeseori devorantă) 
a competiției. Dar... să revenim la lucruri mai 
practice. 

Spuneam că prima senzaţie a începătorului este 
stinjeneala, provenită din folosirea unor adaosuri — 
schiuri şi bețe — precum şi din modul deosebit de 
parcurgere a distanțelor; pe plat, în urcuș şi în 
coborire. Eliminarea acestei senzații poate începe 
chiar de acasă: cu citeva zile înainte de plecarea la 
munte, recomand schiorului să-şi îmbrace de citeva 
ori echipamentul (inclusiv schiurile), pentru acomo- 
dare. 


PRIMII PAȘI PE ZĂPADĂ 


Pentru exersarea mersului, alegeți, mai întii, un teren 
plat. Inchipuiți-vă că nu aveți schiuri la picioare și pășiți nor- 
mal, dar cu pași mai mari decit de obicei. Brațele, fără bastoa- 
ne, se leagănă firesc pe lîngă corp. Veţi vedea că devine obo- 
sitor să tot ridici schiurile. Încercați, deci, să le alunecați pe 
zăpadă. E mult mai ușor. lar dacă vă sprijiniți şi pe bastoane, 
devine chiar plăcut. Înaintarea se obține prin alunecarea rit- 
mică de pe un picior pe altul prin împingere pe piciorul din 
spate și sprijinire pe bastonul opus: 


SCHIMBAREA DIRECȚIEI DE ÎNAINTARE 


Operaţiunea este ceva mai complicată, așa că o detaliem, 
referindu-ne la înaintarea spre dreapta: se ridică virful schiu- 
lui şi se deplasează lateral spre dreapta, urmat de cel sting 
care este adus apropiat și paralel. Prin repetarea succesivă a 
acestor pași laterali (pe loc), se poate obține chiar și o în- 
toarcere de 180* Există şi un procedeu mai complicat denumit 
întoarcerea în evantai: stînd normal pe schiuri, se răsucește 
bustul spre dreapta, se ridică bastoanele și se înfig în spate, 
dincolo de ambele schiuri, unul spre virfuri, celălalt spre cozi. 
Sprijinit energic pe bastoane, schiorul lansează înainte și în 
sus piciorul drept, în aşa fel încît virful schiului, după ce se 
înalță, execută o mişcare de evantai (trecînd prin verticală) 
spre a se așeza paralel și apropiat de coada schiului stîng, dar 
în sens contrar. În continuare, schiul și bastonul stîng se ridică 
de la sol şi se așează paralel și apropiat de piciorul drept, reali- 
zindu-se, astfel, o întoarcere de 1800 


Întoarcere în evantai. 


URCUȘUL. 


Pașii de urcuș sînt asemănători mersului alternativ descris 
pentru terenul plat, cu deosebirea că bustul este mai aplecat 
înainte, genunchii mai flectați, iar bastoanele — înfipte mai 
înapoia legăturilor, spre a oferi un punct de sprijin solid. 
Schiul care înaintează, se desprinde uşor (virful) de pe sol și 
se izbeşte de zăpadă la fiecare pas. În cazul unei pirtii mai 
înclinate, trebuie folosit urcușul în foarfecă — o variantă 
a mersului alternativ. Schiurile se desprind de pe zăpadă și 
pășesc înainte, de o parte şi de alta a liniei de pantă, cu virfurile 
divergente. Contactul cu zăpada se face pe muchiile interne, 
picioarele fiind suficient de depărtate spre a evita suprapune- 
rea cozilor. Braţele se sprijină pe baston prin podul palmei. 
Ar mai trebui să spunem citeva cuvinte despre urcușul oblic 
şi urcușul în trepte, dar considerăm că simpla schemă ală- 
turată a fiecărui procedeu sugerează imaginea — de altfel 
simplă — în mişcare, încît nu mai sînt necesare explicaţii. 

lată, așa dar, cîteva mijloace simple, care, prin repetiție, vă 
îngăduie să vă mișcaţi cu o oarecare ușurință pe terenurile 
de exerciţii, primul — plat, următorul — ușor înclinat. 


1. urcare oblică 
2. urcare în trepte 


3. urcare în foarfecă 


Poziţia 
fundamentală 
COBORIREA. 


Poziţia de coborire 
(fundamentală sau medie) : 
schiurile paralele, egal în- 
cărcate și depărtate la 5— 
10 cm; corpul drept, per- 
pendicular pe schiuri, cu 
articulațiile gleznă, ge- 
nunchi, şold ușor flecta- 
te ; bustul completează po- 
ziţia printr-o ușoară în- 
clinație pe bazin; umerii 
relaxaţi, brațele ușor în- 
doite, așezate înaintea șol- 
durilor (şi în lateral) cu 


pumnii în poziţie anatomică normală, țţinind beţele orientate 
oblic spre inapoi. Poziţia trebuie să rămină relaxată, naturală 
firească... Nu-i nimic! Nu există schior care să nu cadă. faptul de- 
vine inevitabil este recomandabil să cădeți pe spate, ori peo par 
te, de preferinţă spre deal. Ca să vă ridicati, așezați întotdeauna 
schiurile paralele, cit mai aproape de șezut, şi sprijiniți-vă pe 
miîini sau pe bastoane. Pe teren înclinat, direcţia schiurilor 
trebuie să cadă perpendicular pe linia de cea mai mare pantă. 
Pe scurt, să n-o ia la vale. 

Poziţia fundamentală — aţi înţeles din căzătură — nu este 
fixă, stabilă, ci se adaptează planului de înclinaţie al pantei. Cu 
alte cuvinte, schiorul aflat în coborire pe o pantă își modifică 
poziţia printr-o aplecare a corpului în planul exteroposterior, 
după cum, în contrapantă, se produce o redresare pe verticală, 
în scopul echilibrării și relaxării totale, conform principiului 
că, întotdeauna corpul schiorului cade perpendicular pe pla- 
nul pantei. Poziţia este deci simplă, dar diferită — în funcţie de 
teren. Flexiunea gleznei,genunchiului și schiului amortizează 
trecerea peste iregularitățile terenului. 


OPRIREA, FRÎNAREA. 


Odată pornit, începătorul trebuie să ştie să frineze, să opreas- 
că. Cum? La început nu poate decit în contrapantă. Cu timpul 
va deprinde... plugul. Din poziția fundamentală, în alunecare, 
schiorul începe o împingere laterală în călciie, ceea ce determină 
o depărtare a cozilor schiurilor, în timp ce virfurile rămîn 
apropiate și la acelaşi nivel. Genunchii îndoiți se orientează 
spre interior pentru a înlesni așezarea pe muchiile schiului, 
bustul se apleacă ușor înainte. Pentru executarea frinării, este 
suficientă introducerea genunchilor spre interior, ceea ce 
măreşte unghiul canturilor față de zăpadă, răzuirea devenind 
mai pronunţată. Mărind presiunea canturilor asupra zăpezii, 
viteza scade pînă ce schiorul se opreşte pe loc. 


Ocolire în plug 


OCOLIREA DIN PLUG. 


Pornind direct pe pantă, începătorul ia poziție de plug, prin 
împingerea laterală a cozilor cu greutatea corpului pe ambele 
picioare. Apoi, prin trecerea progresivă a greutății pe unul 
din schiuri, prin accentuarea căutării acestuia și prin crearea 
unui impuls de rotaţie (de pivotare), datorat aplecării corpului 
pe acest schiu, înaintarea nu mai este rectilinie, ci se angajează 
pe o traiectorie lentă, curbă, frinată. Prin trecerea greutății 
corpului pe celălalt picior se declanșează o ocolire în direcție 
contrară. Într-o succesiune de ocoliri din plug, schiurile rămîn 
permanent în poziție convergentă (adică în plug), cu virfurile 
la aceeași înălțime, corpul fiind orientat pe direcția de ocolire. 


Ştiţi să coboriți, să frinaţi, să opriţi, să ocoliți? 
Independența de mişcare și libertatea de acțiune 
presupun un act de curaj, un act de voință. Fără o 
prea lungă pledoarie, vă invităm să abordați pante 
mai aspre și mai lungi, folosind mişcările din schi- 
țele pe care vi le-am prezentat. 


> 


Că muntele oferă iarna un spectacol de mare frumusețe şi 
satisfacţii este îndeobşte cunoscut; că, în același timp, muntele 
învestmintat în zăpadă presupune și o seamă de riscuri şi 
pericole, este, de asemenea, un fapt știut, insă, de multe ori, 
trecut cu vederea. Asta face ca unul dintre cele mai specta- 
culoase fenomene naturale ale anotimpului — avalanșele — 
să rămînă mari pericole potenţiale. 

În zona alpină, avalanşele ne pindesc, perfide, la tot pasul, 
de la primele ninsori ale lunii noiembrie pină la topirea zăpe- 
zilor. 

Este cunoscut că alunecările de zăpadă se produc pe pante 
cu înclinația variind între 140 şi 50%; la un unghi de pantă mai 
mic zăpada nu alunecă, iar la peste 50*nu este reținută, nin- 
soarea scurgindu-se chiar în timpul precipitațiilor. Evident, 
declanşarea avalanşei este favorizată de panta uniformă, 
netedă, prezenţa teraselor, stincilor, vegetației fiind piedici 
sigure. 

Bineinţeles, un rol de seamă în formarea avalanșelor îl are 
grosimea stratului de zăpadă. Și, dacă la Bucureşti (60 m alt.) 
cantitatea medie anuală a zăpezii nu trece de 0,90 metri, la 
Sinaia (800 m alt.) ea se ridică la un metru, atingind în Predeal 
(1 034 m alt.) doi metri iar la virful Omul (2 507 m alt.) şapte 
metri. Nu mai puţin importantă este structura cristalelor care 
alcătuiesc precipitaţia. La temperaturi foarte joase, acestea 
sint fine, lucioase; este zăpada cea mai ușoară — metrul cub 
cîntăreşte în jur de 10 kg., față de 1 000 kg, greutatea metrului 
cub de apă. Pe timp geros, ninsorile sînt de regulă cu zăpadă 
pufoasă (cca. 50 kg/m*), iar dacă gerul continuă după înce- 
tarea ninsorii, se produce «pulver»-ul (zăpadă «prăfuită»), 
ideală pentru schi. Un nou strat de zăpadă așezată peste 
«pulver» va fi gata oricind să alunece, prin propria-i greutate, 
la tăierea pantei de către un schior, la trecerea unei capre 
negre sau datorită unor unde sonore (strigăte, cintece), 
deoarece cristalele celor două structuri nu fac priză. Prin 
viteza cu care înaintează, o astfel de avalanşă comprimă 
aerul ce i se opune, alcătuind o undă de şoc în stare să dis- 
trugă o perdea de pădure sau o cabană aflată în cale. Sub 
influenţa vintului ori a temperaturilor ridicate, zăpada nouă şi 
«pulverv-ul fac totuşi corp comun, ajungind la o greutate 
de 300 kg/m?. În interiorul masei devenită coezivă, se dezvoltă 
tensiuni înalte. Orice cauză exterioară ce va duce la deranjarea 
echilibrului existent va produce instantaneu o ruptură în linie 
frîntă însoţită de un zgomot caracteristic («vum»). Pe o 
pantă suficient de înclinată, «scindura» va porni la vale, 
rupindu-se în blocuri mai mari sau mai mici, distrugind obsta- 
colele de data aceasta nu prin unda de șoc ci prin greutatea 
maselor de zăpadă în mișcare. Către sfirșitul iernii, variațiile 
de temperatură (moină — ziua, ger — noaptea) duc la formarea 
«firn»-lui (cristale mari cu o greutate de 600 kg/m:), excelentă 
pentru schi dar nu mai puțin periculoasă. În sfirşit, sub acţiu- 
nea continuă a temperaturilor înalte zăpada saturată de apă 
(cca. 800 kg/cm:) dă naştere aşa numitelor «avalanșe de 
fund» care antrenează în alunecare întregul strat, pină la 
solul de piatră sau ierbos. 

În mare, acesta este mecanismul avalanșelor. Dar se pot 
ivi si situații-surpriză. De aceea, în zonele alpine, este mai 
prudent să urmăm sfaturile celor mai experimentați dintre noi 
și pe ale cabanierilor, să ţinem seama de indicaţiile ghidurilor 
şi cele de pe marcaje cu textul: «drum de vară, periculos 
iarna»; să reținem că pericolul de avalanșă este deosebit 
de mare în timpul ninsorilor abundente şi în următoarele 
3—- zile, pină la tasarea zăpezii (încetinită întotdeauna de 
ger), precum și pe vreme de moină. O deosebită grijă trebuie 
acordată alegerii traseului; marcajul de vară nu ne mai este 
un bun sfetnic și nici pirtiile mai vechi. Sint de preferat terenul 
accidentat, urcușul pe forme convexe de sol (muchii, creste), 
nu pe serpentine largi, ci direct pe linia de cea mai mare pantă. 
Este indicată urmărirea marginii stincii și traversarea pantei 
în zona ei superioară, în cea mai mare viteză și numai indivi- 
dual, timp în care coechipierii vor fi gata să dea alarma ori să 
intervină în caz de pericol. Dacă cel prins în avalanșă nu poate 
scăpa printr-o coborire rapidă cu schiurile, va căuta să se 
debaraseze de tot ce-l incomodează și, prin mișcări de înot, 
să încerce a se menține la suprafaţă, eventual să se dirijeze 
in afara avalanşei, avind grijă să nu înghită zăpadă. În ase- 
menea situații, numai păstrarea cumpătului, a singelui rece, 
a controlului pot oferi şanse de salvare. 


WALTER KARGEL 

Autorul acestei prezentări se oferă să conducă o 
excursie în Cheile Virghișului în ziua de duminică, 
12 martie a.c. Cei care doresc să participe la excursie 
se pot adresa Biroului de Turism pentru Tineret, 
str. Oneşti nr. 4—46, Sect. | Bucureşti. tel. 15.18.51, 
Clubului Politehnica Brașov — secția Alpinism, str. 
Maxim Gorki nr. 1 și A.S. Armata-Brașov — secția 
Alpinism, str. Carierei nr. 22. 


R.P. Club reamintește cititorilor că așteaptă în 
continuare prezentări de trasee inedite și propu- 
neri de excursii special organizate în locurile 
descrise. 

Cheile Virghișului 
„ CITADELA DARÎMATA“ 
Foto: EMILIAN CRISTEA 


Situate în Perșanii de Nord și 
izolate complet (pe o rază de 10 km 
nu sînt așezări compacte) Cheile 
Virghişului sint opera piriului cu 
același nume care, pe circa 3 km, 
şi-a tăiat drum, despicind un bloc 
de calcare jurasice «apărute» în mij- 
locul unor munți de origine vul- 
canică. 

Pentru drumeţul venit prin aceste 
locuri, Cheile Virghişului sînt o re- 
velație. Piriul cu apă liniștită curge 
leneș, miîngiind stincile, oprindu-și 
vremelnic apele în bulboane adinci, 
pline cu pește, oglindind o lume 
de turnuri şi pereți cu piatra de cu- 
loare albă, nudă, sau îmbrăcată vara 
în haina pădurii și a vegetației, iarna 
— în pătură de nea. La tot pasul, se 
văd guri de peșteri, învăluite în 
misterul unei lumi de basm, apărată 
cu strășnicie de neclintita linişte a 
întunericului. Peste 60 de peșteri 
au fost inventariate pină acum, dar 
anul trecut, spre sfirșitul lunii octom- 
brie, cind toamna dezbrăcase pădu- 
rea de frunze, am putut vedea şi 


altele, gutile lor fiind suspendate în 


pereți și deci accesibile numai alpi- 
niştilor. 

Ca aspect general, Cheile Virghi- 
șului par o adevărată cetate natu- 
rală. Locuitorii din regiune cunosc 
o mulțime de legende din timpuri 
de restriște, cind oamenii se refu- 
giau aici, fortificind intrările în chei. 
Din vestigiile acelor timpuri ne-au 
rămas: Sanțul Tătarilor din Piatra 
Poienii, Capela, ale cărei ruine se 
văd pe culmea din stinga piriului, 
precum și urmele foarte vagi de pe 
virful Les, care, cu cei 987 m alti- 
tudine, este cel mai înalt pisc din 
regiune, folosit ca turn de obser- 
vaţie și apărare. 

În Peştera Mare (de la Merești), 
cu o lungime totală de peste 1 km, 
dar mai ales în Gaura Tătarilor, se 
văd resturi din vechile ziduri con- 
struite în evul mediu de locuitorii 
din satele vecine refugiați în chei. 

Acum, Cheile Virghișului și-au 
adăugat legendelor din timpuri stră- 
vechi și poveşti ale primilor oameni 
care au urcat virfurile de joasă alti- 
tudine din chei şi cărora ei, după 
legea nescrisă a alpinismului, le-au 
dat nume. Astfel, în Cheile Virghi- 
şului, turnurile anonime de ieri se 
numesc astăzi: Turnul Porumbeilor, 
Turnul de Aramă, Citadela Dărimată, 
Colţul Vinătorului de Munte etc. 

Traseele stabilite, opt la număr, 
cu numele scrise la bază și prevăzute 


cu pitoane, au gradul de dificultate 2, . 


3 și 4 și așteaptă alpiniștii din în- 
treaga ţară, dar mai ales pe cei din 
localitățile muncitoreşti apropiate: 
Vlăhița, Baraolt, Virghiş etc. 

Căi de acces. Pornind din Brașov 
sau de la Odorhei, cel mai avantajos 
mijloc de transport îl oferă cursele 
D.G.T.A., care pleacă din localitățile 
amintite de două ori pe zi, trecînd 
prin comuna Virghiș, unde coborim. 
Un drum forestier, desfășurat pe 
circa 15 km, sfirșeşte la 1 km de 
obiectivul nostru, la care vom ajunge 
conduși de poteca bine conturată 
pe malul drept al Virghişului. 

De reținut că în chei se mai poate 
ajunge şi din localitățile Chirui şi 
Merești, de unde drumețul este că- 


lăuzit de marcajul turistic. 


EMILIAN CRISTEA 
Maestru emerit al sportului 


Pe 
planșetele 
arhitecților: 


UN 
HOTEL 


SANATORIAL, 


LA 
HERCULANE 


a 
«DOROBANȚI» 
BUCUREŞTI 


[: a ce visează arhitecții — pro- 
iectanți de construcții turistice, 
pentru anii care vin? Ce se află, 
astăzi pe planșetele lor? Dimen- 
siunile viitoarelor construcții tu- 
ristice pot fi exprimate într-o sin- 
gură cifră: 4,3 miliarde lei. Ea repre- 
zintă volumul investițiilor în turism 
prevăzut pentru cincinalul 1971— 
1975. Cu 30 la sută mai mult decît 
în perioada anilor 1966—1970, cînd 
s-au construit stațiunile din conste- 
lația Mangaliei și citeva duzini de 
hoteluri, moteluri şi cabane, în 
total peste 77 500 locuri de cazare. 

Alba lulia, Poiana Braşov, Mila 
14,5 în Deltă, Orșova, Slatina, Bra- 
șov, Tîrgovişte, Sf. Gheorghe, Tg. 
Mureș, Rm. Vilcea, Deva, Bistriţa, 
Focșani, Satu Mare, Slănicul Mol- 
dovei, Vatra Dornei, Sîngeorz, Că- 
limăneşti, Felix, Covasna, Hercu- 
lane, București... lată o parte din 
lungul itinerar al construcțiilor tu- 
ristice care vor fi înălțate în anii 
cincinalului. O parte din hotelurile 
proiectate în aceste localități se 
află într-o fază înaintată de con- 
strucție, două dintre ele — cel de 
la Satu Mare și cel de la Sf. Gheor- 
ghe — urmind să fie predate bene- 
ficiarilor în primele luni ale anului 
1972! 


Si ne oprim asupra unuia din 
proiectele care, în 1974, va 
adăuga valențe noi de frumusețe 
și utilitate Băilor Herculane: hote- 
lul sanatorial, cu 9 etaje şi 182 ca- 
mere, cu bar de zi, terasă, restau- 
rant, sală polivalentă de agrement, 
săli pentru tenis de masă, biliard, 
bibliotecă, bowling, cu bazine de 


i 


TILL EPIEŢ 


Hotelul sanatorial Herculane (schiţă) 


înot şi de agrement umplute cu 
apă termală, cu parcaje auto și 
unități prestatoare de servicii. Du- 
pă cum se vede — o sumedenie de 
posibilități, îngăduind alegerea ce- 
lui mai convenabil mod de a-ți pe- 
trece timpul. 

Amplasat deasupra clădirii Băi- 
lor Romane (care vor fi înglo- 
bate astfel, în noua construcție), 
hotelul sanatorial va avea un corp 
principal, intersectat de o clădire 
cu două etaje, destinată bazinului 
de agrement și restaurantului. Toa- 
te camerele prevăzute cu logii și 
grupuri sanitare proprii, sint orien- 
tate către sud și est; la fiecare etaj, 
au fost proiectate cabinete de con- 
sultații sau de tratament. 

Profilul sanatorial al viitorului 
hotel a impus autorilor proiectului 
studierea amănunțită a soluțiilor 
legate de cele mai moderne și mai 
eficiente mijloace de tratament. Pe 
lingă bazinele cu ape termale și 
sulfuroase, pacienții vor avea la 
dispoziție săli pentru hidroterapie, 
împachetări cu parafină, pneumo- 
terapie, electroterapie, masaj, gim- 
nastică medicală, saună dotată cu 
vestiare şi dușuri proprii. Drumul 
de legătură dintre holul de recep- 
ție și Băile Romane, precum și 
locurile de acces în sălile de tra- 
tament vor fi construite în pantă, 
asigurindu-se, astfel, circulația că- 
rucioarelor pentru invalizi. Grija 
arhitecților a mers și mai departe, 
dimensionind la gabaritul acestor 
cărucioare ușile camerelor și ale 
grupurilor sanitare. 


Hotelul sanatorial cu baza de 
tratament de la Băile Herculane va 
fi, fără îndoială, o reușită arhitec- 
tonică, la nivelul prestigiului inter- 
național de care se bucură această 
stațiune. 


Tot în 1974 va fi dat' în folo- 
sinţă şi hotelul bucureştean «Do- 
robanți», al cărui loc de amplasa- 
ment a fost stabilit la întretăierea 
Căii Dorobanţi cu strada Mihai 
Eminescu. Nimic nu trădează deo- 
camdată apropiata deschidere a 
şantierului. Pe planşetele arhitec- 
ților, însă, silueta elegantă, cu 18 
nivele, a noului edificiu se prefi- 
gurează fidel, la dimensiunile colii 
de hirtie, invitindu-ne să îl imagi- 
năm în acest colț al Capitalei, 
într-un ansamblu monumental — 
aşa cum va arăta întreaga zonă 
aflată în vecinătatea Academiei de 
Ştiinţe Economice. 

Citeva date tehnice: 530 de locuri 
(60 de camere cu un pat, 220 cu 
două paturi și 12 apartamente), 
restaurant pentru 200 de persoane, 
sală de banchete, bar de zi, restau- 
rant cu autoservire, grădină de 
vară, cîteva unități comerciale şi 
de deservire, un mare parcaj sub- 
teran, pentru aproape 150 de auto- 
turisme. 

Institutul «Proiect București» 
şi-a fixat ca dată inaugurală ziua 
de 30 ianuarie 1974. 


N.D. 


Hotelul Dorobanţi din București (machetă) 


) 


PROFESORII ŞI ELEVII LICEULUI DIN CISNĂDIE AU CONSTRUIT O CABANĂ. 


ADEVĂRATA 


EDUCAȚIE TURISTICĂ 
AȘA ÎNCEPE! 


Valea Lotrioarei. Riu cu nume des- 
mierdat de fecioară, îmbrățișat de 
unda învolburată a Oltului în defileul 
cuprins între Ciîineni și Turnu Roșu, 
pe malurile căruia ciobani și tăietori 
de lemne mai poartă și astăzi numele 
de Basarab, după falnicul nume al 
domnului întemeietor de ţară. 

Unul din Basarabii acestor locuri, 
badea Niculai, ţine cheile cabanei 
«Valea  Lotrioarei». Este mai mult 
ca sigur că încă nu aţi auzit de o ase 
menea cabană. Nu o veţi găsi trecută 
în nici un ghid, pentru că așa cum 
Niculai nu-i cabanier de meserie, 
«Valea Lotrioarei» nu este o cabană 
aflată în circuitul turistic. Ea aparține 
liceului de cultură generală din Cis- 
nădie şi a fost construită în întregime 
de profesorii și elevii acestei şcoli. 


Ideia încolţise ne terenul fertil al 
unei vechi și statornice pasiuni a 
cisnădienilor: drumetia. La fiecare 
sfirşit de săptămînă, tineri și virstnici 
iau și astăzi drumul Păltinişului, al 
văii Sadului, al pădurilor şi coclau- 
rilor din împrejurimi,. fără să ţină 
seama de anotimp, de ploaie și de 
frig, de lungimea ori de dificultățile 
traseului. În școală există tradiția 
excursiilor nocturne, mijloc exce- 
lent de educare a voinţei și curajului. 
Copii şi dascăli pornesc, pe înserat 
sau în miez de noapte, într-o plim- 
bare lejeră prin pădure ori pe un 
traseu mai dificil, întorcîndu-se acasă 
odată cu revărsatul zorilor, timp în 
care în scurte opriri, organizează re- 
citaluri de poezie, cintece și jocuri 
sau petrec în jurul focului de tabără. 
Există tradiția schiului, unul din 
sporturile cele mai îndrăgite la Cisnă- 
die sau a cicloturismului, o altă acti- 
vitate care are numeroşi adepți în 
această școală. 

Ce altceva decit o cabană proprie 
putea să înmănuncheze aceste tra- 


diții, aceste pasiuni? Dar cu ce bani? 
Cu ce forță de muncă? Unde? 

Locul a fost lesne ales: în ograda 
baciului de pe valea Lotrioarei, chiar 
lingă firul limpede al riului. De la 
Cisnădie sînt mai puţin de 40 de 
kilometri, distanță care nu ridică 
nici un fel de probleme experimen- 
taților excursioniști. Cit despre ce 
lelalte... 

Trebuiau mai întii de toate bani. 
Vreo 40,000 de lei, după calcule apro- 
aimative. Poate că era nevoie chiar 
de mai mult. Atunci s-a născut ideia 
valorificării sticlelor și borcanelor 
goale, Au propus-o uteciștii într-o 
adunare a organizaţiei de bază. Au 
sprijinit-o toţi elevii şcolii și punerea 
ei în aplicare a însemnat primii zece 
mii de lei pentru cabană. Următorii 
zece mii au fost adunați aproape în 
același timp din spectacolele forma- 
ţiei artistice, alcătuită din elevi și 
cadre didactice, iar alte citeva mii, 
din contribuția benevolă a unor en- 
tuziaști. 

S-a deschis șantierul! E greu de 
descris entuziasmul în care a fost 
bătut primul țăruș, în care a fost 
montată prima birnă de lemn. La, 
îndemnul organizației de partid, al 
conducerii școlii și al organizației 
U.T.C., profesori, elevi şi părinţi ai 
elevilor unii dintre ei cu profesiuni 
legate direct de profilul șantierului, 
au muncit fără preget pentru a da 
viață acestui vis. 

Cunosc toată istoria construirii 
cabanei şi preţuiesc sentimentul de 
mîndrie cu care mi-a povestit-o pro- 
fesorul Heinz Roth, unul din marii 
animatori ai acestei acțiuni. «Ne 
prinsese noaptea — îmi povestea 
profesorul — o noapte senină de 
octombrie, cu lună plină și brumă 
strălucitoare. Puteam continua ast- 
fel lucrul. Trecuse bine de cumpăna 
dintre zile şi nimeni nu se gindea la 


culcare. La un moment dat ni s-a 
făcut foame, şi-abia atunci cînd am 
văzut că nu eram în stare să ne tăiem 
o felie de piine, ne-am dat seama cit 
sîntem de obosiţi». 

Răstoiesc un «jurnal al cabanei», 
ţinut la zi de la data primei excursii. 
Rubrici întocmite didactic oglindesc 
de peste patruzeci de ori «eveni- 
mentele» petrecute pe valea Lotri- 
oarei. Fiecare sfirşit de săptămînă, 
fiecare vacanță școlară își are fila sa 
de jurnal, din care poţi afla cine a 
fost profesorul conducător, clasa, 
data sosirii şi a plecării, cum au pe- 
trecut elevii, ce s-a lucrat, ce s-a 
mîncat... Dar, dincolo de rigiditatea 
rubricilor, registrul gros cu scoarțe 
cartonate te lasă să pătrunzi în uni- 
versul de impresii şi sentimente al 
copiilor. Incerc să-mi imaginez un 
drum făcut de la Cisnădie la cabană 
pe biciclete, sculările de dimineață, 
urmate de spălatul cu zăpadă, zilele 
de vacanță petrecute în tovărășia 
schiurilor, pe dealurile din apropiere, 
excursia de la 23 februarie 1970, 
făcută la miezul nopţii prin hăurile 
văii; gîndul îmi alunecă la tăiatul 
lemnelor și la culesul de afine, la 
micile treburi gospodărești legate 
de curăţenia și întreținerea cabanei, 
la serile cînd s-au spus povești ori 
s-au purtat discuţii interesante, sau 
au fost învățate cîntece și dansuri, 
la acel «dans al măturii», pe care eu 
nu |zam cunoscut în copilărie, la supa 
de ciuperci și la mielul fript în spuză 
de jăratec și tăvălit în mujdei de 
usturoi, pregătite acolo, în mijlocul 
pădurii... 

Mă gindesc la toate acestea și mă 
bucur. Mă bucur împreună cu acești 
tineri minunaţi care, într-o zi cețoasă 
de noiembrie m-au întrebat: «nu 
veniţi simbătă la cabana noastră?» 


NICOLAE DOCSĂNESCU 


“ 


formule 


DACĂ AVEŢI LA DISPOZI- 
ŢIE NUMAI O JUMĂTATE 
DE ZI SAU CHIAR 3-4 ORE: 


Ne cunoaștem, într-ade- 
văr, oraşul? 


Vine o clipă cind putem descoperi cu 
mirare că ne cunoaștem foarte puțin orașul 
în care trăim. Alteori, departe de orașul- 
centru, vrem să aflăm cum ne reprezintă 
această reședință a județului nostru. Cu 
autocarele, intr-o jumătate de zi sau în 
numai 3—A4 ore, aveți oricind prilejul să 
daţi roată Clujului, Timişoarei, Tg. Mure- 
șului, Brașovului, orașului Sf. Gheorghe, 
Slatinei, Aradului... Oficiile de turism din 
țară au cuprins în programele lor din acest 
an acțiuni speciale: tururi ale capitale- 
lor de judeţ, micro-excursii care vă ajută 
(şi cu ajutorul ghizilor) să vă faceți o ima- 
gine mai amplă şi mai adevărată asupra 
oraşelor — cu multele lor întimplări noi, 
cu monumentele vechi, cu străzi necu- 
noscute, cu muzee, cu locuri în care veți 
simţi nevoia să reveniţi (preț 8—12 lei). 

PENTRU ELEVI: toate oficiile de tu- 
rism din ţară organizează tururi ale jude- 
țelor, cu autocarele. Durata: o zi, o zi și 
jumătate — două zile (pret: 30—80 lei) 


DACĂ AVEŢI LA DISPOZI- 
ȚIE 1 ZI, 2 SAU 5 ZILE LIBERE 


Chiar dacă locuiţi departe 
de... 


„scenele cu faimă, de orașele cu teatre 
reputate, nimic nu vă împiedică să deve- 
niți un spectator. O piesă pe care nu doriţi 
s-o pierdeţi? Un spectacol de operă, o 
expoziție, un mare solist, un concert? 
Consultaţi, în fiecare lună, programul 
manifestărilor cultural-artistice și, apoi, 
apelaţi la concursul oficiului de turism 
din localitatea dv. Fie că organizează 
excursii speciale cu aceste prilejuri, fie 
că vă oferă posibilitatea de a pleca— 
împreună cu un grup de prieteni — spre 
ținta dorită de dv., O.J.T.-urile vă vor veni 
oricind în ajutor, asigurindu-vă, printre 
altele și biletele de spectacole necesare. 


Nopțile, pe nevăzute, tă- 
cuții meșteri de odinioară. 

Puteţi vizita în aceste zile chiar si mănăs- 
tirile din Nordul Moldovei. Culorile pictu- 
12 


rilor exterioare sint vara asemeni florilor 
şi ierburilor dimprejur, iar pe alocuri — 
asemeni cerului albastru. Acum, iarna, 
proiectate pe alb, (în această zonă iernile 
nu sint niciodată lipsite de zăpadă), par 
și mai frumoase, poate puţin misterioase 
în liniştea de aici, mai adincă decit în alte 
locuri. Aflaţi în fata celebrelor picturi ex- 
terioare ale mănăstiriior din Nordul Moldo- 
vei, vă veţi intreba cum de au rezistat 
culorile cu atita frumuseţe. Au trecut 
peste ele mai mult de patru veacuri cu tot 
atitea veri călduroase, toamne și primăveri 
ploioase şi ierni cu geruri și viforniță. Şi 
ele sint tot atit de proaspete, de 
nopțile, pe nevăzute, meșterii de odi- 
nioară le-ar primeni în taină Criticii de 
artă aseamănă mănăstirile din Nordul Mol- 
dovei — cind e vorba de culoare — cu ve- 
chile covoare de Persia. lar cercetătorii 
n-au găsit incă secretul preparării acelor 
durabile nuanţe de albastru. (Excursie cu 
autocarul. Preţul: 80—500 lei) 


DACĂ 6 SAU 10 VĂ sSiNT 


ZILELE LIBERE, ATUNCI... 


Puteţi face o călătorie în 
circuit 


Veţi vedea cum se comportă iarna la 
munte sau la deal, la cimpie şi... chiar la 
mare. Cu alte cuvinte, iarna în șase zile 
şi în nenumărate peisaje. În plus, marile 
orașe care înseamnă, fiecare în parte, o 
altă arhitectură, un alt capitol din cartea 
istoriei, o altă foaie din calendarul complex 
al societății noastre contemporane. Vă 
sugerăm doar unul din trasee: București 


de excursii... 


— Ploiești — Brașov — Sibiu — Cluj — 
Oradea — Baia Mare — Bistriţa — Va- 
tra Dornei — Suceava-minăstirile din 
Nordul Moldovei — Bacău — Mără- 
șești — Galaţi — Brăila — Urziceni — 
București. (Excursie cu trenul sau auto- 
carul. Preţul între 600—900 lei). 

E doar unul dintre multele itinerarii 
pe care le puteți alcătui și dumnea- 
voastră. 


Unde 


vă petreceţi 
vacanța, 


RADU 
BELIGAN? 


«Cu ani în urmă am -desco- 
perit pe malul mării un sat pi- 
toresc și ospitalier care se cheamă 
2 Mai. Pe atunci eram doar ciţiva 
scriitori și artişti care ne petre- 
ceam vacanţele în sate simple, cu 
grădini pline de flori, înşirate 
de-a lungul străzii. 

De citva timp, 2 Mai-ul a de- 
venit o localitate turistică inter- 
națională și probabil în curind se 
vor ridica şi acolo blocuri ele- 
gante. Atunci eu voi căuta alt 
sat...» 


Aveţi vreun drum 
preferat, 


MIRCEA RADU 
IACOBAN!? 


«Există un drum în munţii Mol- 
dovei care mă tem că-i aproape 
neștiut: el porneşte din Fălticeni, 
trece peste aba aurie a Moldovei, 
intră în Mălinii lui Labiş şi apoi, 
în “serpentine blinde şi luminoase, 
traversează culmea Stinişoarei, a- 
jungind la Bistriţa. Drum unic 
prin prospețimea caldă a obiceiu- 
rilor, prin încărcătura de poezie 
şi legendă a locurilor». 


Cîteva 
adrese 
pentru 
concediul 
dumneavoastră: 


BĂLȚĂTEȘTI 


475 m altitudine (jud. Neamţ). La 
11 km de Tg. Neamţ şi la 33 km de 
Piatra Neamţ. 


IZVOARELE MINERALE de la Bălță- 
tești (medalie de aur la expoziția de la Paris; 
1900) sînt renumite pentru efectele lor te- 
rapeutice; ape clorurate, sulfatate, sodice; 
din izvorul nr. 3 se extrage «sarea de Bălță- 
tești» (se vinde la farmacii şi se utilizează — 
cu avizul medicului — în tratamentul la do- 
miciliu). 


INDICAȚII în: afecțiuni ginecologice, ale 
aparatului locomotor (artrite și poliartrite 
cronice, spondilită, spondiloză, spondilo- 
artrită cronică), ale sistemului nervos peri- 
feric (cură externă); afecțiuni ale tubului 
digestiv şi glandelor.sale anexe (cura în- 
ternă). 


PEISAJ de dealuri molcome, la adăpost de 
vinturi. 


VILE, pavilion Palnear; stabiliment sana- 
torial cu instalații pentru băi calde, proce- 
duri terapeutice. 


ÎN ÎMPREJURIMI: Tg. Neamţ (casa me- 
morială «lon Creangă» de la Humulești; 
muzeul local); cetatea Neamţului; mănăsti- 
rile Agapia şi Văratec; oraşul Piatra Neamţ. 


SĂCELU — 340 m altitudine (jud. 
Gorj). La 16 km de Cărbunești — 
staţie CFR pe linia Filiaşi— Tg. Jiu 
şi la 32 km de Tg. Jiu. 


Acum 2000 de ani, romanii se tratau cu 
apele minerale ce izvorau din aceste locuri; 
ape clorurate, bicarbonatate, alcaline. 


NĂMOL SAPROPELIC 

O zonă de păduri, pe valea piriului Blahnița. 
VILE; instalații pentru băi calde (stațiunea 
dispune, deocamdată, de un confort mo- 
dest; în următorii ani i se prevede o amplă 
dezvoltare). 


INDICAȚII ÎN: afecțiunile aparatului lo: 
comotor, sistemului nervos periferic, în 
afecțiuni ginecologice, ale căilor respiratorii, 
ale tubului digestiv. 


ÎN ÎMPREJURIMI: excursii în masivul 
Parîng, la cabanele Rusu (1168 m), Rinca 


formule de vacantă 


(schi); Baia de Fier (7 km de Novaci); ves- 
tita Peșteră a Muierii; la Tg. Jiu (32 km) — 
capodoperele 'lui Brâncuşi: «Coloana infi- 
nită». «Masa tăcerii», «Poarţa Sărutului». 


BALVANIOȘ — 850 m altitudine 
(jud. Covasna). La 15 km de Tg. Se- 
cuiesc (staţie CFR), apoi cursă de 
autobuze. 


18 IZVOARE MINERALE carbogazoase, 
conținînd clor-sodiu, calciu, magneziu, fier : 
localnicii (care au verificat) vorbesc despre 
un izvor care vindecă eczeme, de altul pentru 
:ratarea varicelor... 


MOFETĂ (emanaţii de bioxid de carbon — 
gaz uscat — într-o încăpere specială; se 
foloseşte numai la indicaţia medicului). 


SE TRATEAZĂ: afecțiuni ale aparatului 
cardio-vascular și ale sistemului nervos; 
boli reumatismale, ginecologice, boli ale 
tubului digestiv şi glandelor sale anexe; 
anemii: convalescențe. 

Pentru cura internă: instalaţii pentru băi 
calde ; bazin; (VARA: 6 bazine cu apă mine- 
rală colorată și... strand!) 


VILE într-un splendid decor de păduri și 
creste înzăpezite (la 1040 m — ruinele cetății 
păgine care a dat numele stațiunii — «Ceta- 
tea idolilor»); bar de zi — restaurant; club; 
locuri pentru schi. 


Balvanioș 


ÎN ÎMPREJURIMI: spre sanatoriul Toria, 
apoi într-un decor de pădure fantastică, prin 
36 de serpentine, spre lacul Sfinta Ana, şi 
spre stațiunea Bicsad, apoi spre Tușnad 
(5—6 ore de drum) ; la Tg. Secuiesc (15 km), 
oraș cu vechi case și curți-ganguri de ev me- 
diu; 


SLĂNIC MOLDOVA — 530 m 
altitudine (jud. Bacău). La 18 km de 
Tg. Ocna. 


Apreciată ca un adevărat «izvor de tămădu- 
ire», stațiunea dispune de o mare bogăție 
de izvoare minerale. Așezată la poalele 
munţilor, pe valea piriului Slănic, înconju- 
rată de păduri; climă temperată. 


SANATORIU BALNEAR cu instalații 
pentru băi; electroterapie; laborator de 
analize. 


INDICAȚII în: afecțiuni ale stomacului 
(gastrite, ulcer gastroduodenal) ale intesti- 
nului, ale ficatului şi căilor biliare; boli 
de nutriție şi endocrine (diabet, gută, dia- 
teza urică, insuficiență suprarenală); boli 
otorino-laringologice şi ale căilor respira- 
torii. 


ÎN ÎMPREJURIMI: orașul Tg. Ocna (iz- 
voare minerale); orașul Gheorghe Gheor- 
ghiu-Dej; excursii spre culmile Pufu, Suri, 
Măgura (spre pasul Oituz). 


PRIN 3 ŢĂRI ÎN 15 ZILE 


TRASEU: București — Praga — Karl 
Marx Stadt — Erfurt — Leipzig — Dresda 
— Budapesta — București 

Data plecării-sosirii: 8.V. — 22.V. sau 
16.V. — 30.V. 

Călătorie: cu trenul (compartimente de 
cl. |, plecare ora 21,40 din București) și 
autocarul. 

Preţ: cca 3000 lei. 

Excursia — o variantă de vizitare a 
orașelor din R.D. Germană — vă oferă, 
drept inspirate suplimente, popasuri în 
capitalele Cehoslovaciei şi Ungariei. Aşa- 
dar: trei țări în 15 zile! Pentru inceput trenul 
vă duce spre Praga, oraș cu o istorie 
de peste 1000 de ani, cu monumente 
și locuri care vor face încintarea dumnea- 


Budapesta 


voastră. Călătoria continuă cu vizitarea 
Dresdei, a orașelor Karl Marx Stadt și 
Erfurt, și apoi spre Eisenach, unde tim- 
pul se oprește în casa patriarhului muzicii 
Johann Sebastian Bach. Filele albumului 
sau jurnalului dumneavoastră de călă- 
torie se vor umple în următoarele zile cu 
mii de amintiri și impresii din Jena, 
Leipzig, Meissen, Dresda. Excursia în 
Elveţia saxonă, rezervată în a noua zi, 
vă prezintă castelul şi parcul Pilinitz, 
fortăreața Kânigstein și vă invită la un 
dejun la Bastei. Budapesta — ferme- 
cătoarea capitală la Dunăre, va fi ultima 
gazdă în aceste două săptămini în care, 
zi de zi, v-aţi trezit, desigur, cu gindul 
la noi surprize. 


15 ZILE PRIN R.D. GERMANĂ — 
UN COMPENDIU DE ISTORIE ȘI ARTĂ 


TRASEU: București — Berlin — Mag- 
deburg — Wernigerode — Weimar — 
Leipzig — Dresda — București. 
Data plecării-sosirii: 22.V. — 5.VI. sau 
4 VI. — 18.VI. 


Călătorie: cu trenul (compartimente cl. |, 
plecarea la ora 21,40 din Bucureşti, cu 
destinația Berlin) și cu autocarul. Preţ: 
cca 3000 lei. 


După 2 zile petrecute în capitala R.D. 
Germane veți porni, cu autocarul, spre 
Potsdam uride veţi vizita celebrul castel 
Sans-Souci (acolo a dormit cîndva Napo- 
leon), palatul Cecilienhof. După Magde- 
burg (amintiți-vă lecţiile de fizică şi.. 
experienţa «sferelor») urmează Wernige- 
rode cu muzeul feudal, peștera Riibe- 
lânder, ruinele cetăţii Regenstein. În a 
şaptea zi a călătoriei veţi vizita locurile 
sumbrului lagăr de la Buchenwald. O 
emoție a marilor lecturi vă aşteaptă în 
ziua a opta: la Weimar se află casele me- 
moriale Goethe şi Schiller; veți mai putea 
vedea casa în care a locuit, o vreme, 
furtunosul mag al pianului — compozitorul 
Frânz Liszt. Pentru a nu vă răpi bucuriile 
descoperirilor personale — oprim aici 
filmul călătoriei, nu înainte de a vă anticipa, 
totuși, citeva secvențe pregătite de orga- 


nizatori: Planetarium-ul din Jena; manu- 
factura de porțelan din Meissen; galeriile 
de artă din Dresda (cu vestita Madona 
Sixtină a lui Rafael); o excursie în Elveţia 
saxonă. 


resda 


D 


E: ia. | 


pi 


formule de excursii... 


ÎMPREUNĂ CU UN GRUP 
DE PRIETENI 


Pe orice itinerar ales de dumneavoastră 


Toate oficiile județene de turism sînt 
oricind în măsură să organizeze-excursii 
la cererea turiștilor. Am solicitat citeva 
amănunte tovarăşului Dinu Munte, șef 
de serviciu la Direcţia Generală de turism 
intern din Ministerul Turismului. 


— Ce condiții se cer îndeplinite pen- 
tru ca O.J.T.-urile să organizeze o 
excursie pe un traseu propus de turiști? 


— O singură condiție: să existe un 
grup de minimum 8 persoane — în 
cazul în care este preferată călătoria 
cu trenul și de minimum 15 persoane 
dacă turiștii doresc să parcurgă itinerarul 
ales cu autocarul. Dacă ne gindim puțin, 
nu-i deloc greu, pentru că fiecare avem 
prietenii, colegii, cunoscuţii noştri... La 
excursiile pe calea ferată se acordă, unui 
grup de 8 turiști, 25% reducere, iar grupului 

de 15 persoane sau mai mult — reducere 
de 50%, 

În ce priveşte autocarele — condiţia 
firească este ca drumul respectiv să fie 
practicabil şi, apoi, să nu depășească 
o medie zilnică de 400 km parcurşi. 


— Care sint serviciile acordate? 


— Orice servicii prestate în mod curent 
de oficiile noastre de turism. Mă refer, 
în primul rind, la faptul că specialiștii 
oficiilor pot colabora cu turiștii unui astfel 
de grup în stabilirea, îmbogățirea sau 
definitivarea traseului și programului de 
desfășurare a excursiei. Oficiile de turism 
se ocupă, totodată, de rezervarea spațiilor 
de cazare, de asigurarea meselor. La 
cererea grupului de turiști un ghid cali- 
ficat al oficiului va fi bucuros să-i înso- 
țească în călătorie, să se ocupe de orga- 
nizarea ei și, evident, să dea informaţiile 
și explicaţiile necesare. 


PENTRU LUNA MARTIE 
BT.T. PROPUNE 


«Pe urmele 
Luceafărului 


poeziei 
românești» 


TRASEUL: Botoșani — lpoteşti— 
Putna— Broşteni— Borsec — Tîrgu Mu- 
reș—Blaj—Alba  lulia—Sibiu—Bra- 

şov—București— Brăila—Galaţi— 
Vaslui— laşi — Botoșani. 


DURATA: o săptămînă, cu auto- 
carul sau trenul, la alegere. 


Autentice expediții, excursiile propuse 
de Biroul de Turism pentru Tineret, în ca- 
drul ciclului tematic «Tineri — să ne cu- 
noaștem patria socialistă», prilejuiesc 
un contact nemijlocit cu locuri și documente 
legate de evenimente istorice, de viaţa și 
activitatea unor personalități din domeniul 
culturii, artei, științei. 

Un traseu de mare valoare documentară 
și emoțională poartă pașii tinerilor turiști 
pe urmele Luceafărului poeziei românești — 
Mihai Eminescu. 


BOTOȘANI — La numai 14 ani 
(1864), Eminescu a fost practicant la tribu- 
nalul din localitate. 


IPOTEȘTI — Aici a văzut lumina zilei, 
la 15 ianuarie 1850, cel care avea să devină 
cel mai mare poet al românilor — Mihai 
Eminescu. 


PUTNA — În 1871, s-a organizat săr- 
bătoarea festivă a 400 de ani de la zidirea 
minăstirii Putna. Din comitetul de organi- 
zare făcea parte și Eminescu. 


BLAJ — In peregrinările lui prin țară, 
culegind de la săteni cîntece, legende și 
basme, Eminescu se oprește la Blaj, unde 
scrie, printre altele, poezia «Speranța». 


SIBIU — Pe str. 14 Mai se află casa în 
care a locuit marele poet în 1868. 


BUCUREȘTI — m toamna anului 
1868, Eminescu a intrat ca sufleur și copist 
la Teatrul Naţional. În această perioadă a 
scris «Junii corupți» și romanul, rămas ne- 
terminat «Geniu Pustiu». Intre anii 1877— 
1883, revenit în Capitală, după o absență 
mai îndelungată, poetul a lucrat, alături de 
Slavici şi Caragiale, în redacția ziarului 
«Timpul». Este etapa cea mai activă, cind 
scrie «Scrisorile» şi «Luceafărul», culmi ale 
creaţiei eminesciene și ale poeziei româneşti. 


LAȘI — Orașul prieteniei cu lon Crean- 
gă, în a cărui modestă bojdeucă s-a adăpostit 
un timp. În septembrie 1874 a fost director 
al Bibliotecii Centrale, în 1875 a funcționat 
ca revizor școlar pentru județele Vaslui și 
lași, iar în 1876 a fost redactor la «Curierul 
de lași». În perioada ieșeană (1874—1877) 
Eminescu a scris «Împărat şi proletar», «Că- 
lin», «Povestea teiului», «Melancolie» și 
altele. În Parcul Copou se află și astăzi Teiul 
lui Eminescu. 


N.B. Toate agențiile B.T.T. și comi- 
siile județene de turism pentru tineret 
organizează această excursie, în con- 
diții foarte avantajoase, cu reduceri 
substanțiale de preț pentru grupurile 
de tineri. 


Ipotești - 
Casa memorială Mihail Eminescu 


O idee pentru banchetul 


de adio 


Plănuind banchetul de despărțire, vechii 
turiști ai anului nostru (cei care în timpul 
studenției au bătut numeroase cărări mon- 
tane, au fost în Deltă şi la Costinești, 


7 ZILE 
CU TRENUL 
ÎN CIRCUIT 


Cu numai 127,50 lei (din care 
90,50 lei tren personal, clasa a Il-a 
şi 37 lei cu autobuzul) puteți străbate 
644 de km. 


Veţi poposi în șase orașe, 


Vă așteaptă cabane turistice, 
pîrtii de schi... 


Veţi putea vizita nenumărate 
muzee, monumente istorice şi de artă, 
bastioane ale epocii medievale. 


| SQ 
i Si 

TRASEU: Sinaia-Brașov-Poiana Bra- 
șov-Sibiu-Rimnicu Vilcea-Curtea de Ar- 
geș-Pitești. 


ZIUA 1-a: Sinaia — dejun la cabanele 
Caraiman sau Furnica; vizite în stațiune: 
mănăstirea Sinaia (ctitorie a spătarului Mi- 
hail Cantacuzino, 1695, stil brincovenesc); 
castelul Peleş — muzeu de artă; izvoarele 
de ape minerale; Cazino-ul şi Casa de 
cultură. 

Plecare spre Hotel «Alpin» — cota 
1400 (10 minute cu telecabina, 1/2 oră cu 
mașina); cazare și cină la Hotel «Alpin», 
sau la cabana Cota 1500. 


ZIUA A 2-a: dimineața — excursie la 
Cabana Cota 1500 şi de aici, cu telefericul 
(cca 3 ore dus și întors), spre cabana Virful 
cu Dor (1885 m); schi, săniuțe (se închiriază 
echipament sportiv). Dejun, cină, cazare — 
la Hotel «Alpin» sau la cabanele Virful cu 
Dor sau Cota 1500. 


ZIUA A 3-a — dimineața: coborire în 
Sinaia, plecare spre Brașov (cca 1 oră), apoi 


au făcut alpinism sau vinătoare subacva- 
tică, au urmat cursuri speciale de ghizi) 

- ne-au propus — în locul unui restaurant 
sau săli de festivități — să ne întilnim 
în mijlocul naturii. Propunerea, inedită 
în felul ei, a fost repede acceptată, astfel 
că, într-o simbătă la amiază, studenți şi 
profesori au pornit spre Zărnești, cabana 
Gura Riului... 


Poiana Brașov 


spre Poiana Brașov (o jumătate de oră cu 
autobuzul); dejun — la restaurantele din 
Poiana, «Sport», «Șura Dacilor», sau la «Co- 
liba haiducilor» — specialități ale bucătăriei 
româneşti, preparate vinătoreşti; schi pe 
pirtiile stațiunii (chiar şi începătorii); cina 
la restaurantul «Capra Neagră» (program 
de varieteu); cazare la hotelul «Sport» sau 
în vile. 


ZIUA A 4-a: plecare spre Brașov; vi- 
zitarea orașului: Casa Sfatului (sec. XV) — 
muzeu judeţean de istorie (Piaţa 23 August), 
Biserica Neagră (1385—1477, stil gotic, 
cu una dintre cele mai mari orgi din Europa 
— 4000 de tuburi, 76 de registre); Casa 
Hirscher (1541—1547) care adăpostește azi 
vestitul restaurant-cramă «Cerbul Carpa- 


tin»; în Scheii Braşovului (prima școală” 


românească din ţară 1495); biserica Sf. Nico- 
lae — monument din sec. XVI) — str. 30 De- 
cembrie; vestigiile cetății Brașovului — 
Bastionul ţesătorilor (str. Gh. Coşbuc nr. 9), 
Turnul Alb (1494), Turnul Negru (sec. XV), 
Bastionul fierarilor. Dejun la un restaurant 


Acolo, în mijlocul naturii, petrecind 
o zi de neuitat, ne-am luat rămas bun de 
la studenţie, unul de la altul, prin cintec: 


Să ne veselim cit sintem tineri, 
Să ne bucurăm de studenție, 


Să fim mulţumiţi în viitoarea profesiune y 


Şi să fim mai ales fericiţi că sintem 
Oameni! 


cu autoservire sau la «Cerbul Carpatin»; 
plimbare cu telefericul pe muntele Timpa — 
Brașovul panoramic. 

Seara — la crama «Cerbul Carpatin» — 
program distractiv prezentat de personalul 
localului. Cazare la hotel «Postăvarul» sau 
în locuinţe particulare (0.J.T.). 


ZIUA A 5-a: Plecare spre Sibiu (cca. 
2 ore şi jumătate), vizitarea orașului: Muzeui 
Brukenthal (capodopere ale picturii româ- 
neşti şi universale; secția de istorie și de 
etnografie); Turnul Sfatului (sec. XVI) — 
o istorie a orașului într-o expoziție-mu- 
zeu. Palatul Cultural cu vechea bibliotecă As- 
tra; străzile orașului cu atmosferă medievală, 
pasajul scărilor (legătura între «orașul de 
jos» și «orașul de sus»); muzeul tehnicii 
populare din Dumbrava Sibiului. 

Dejun la pensiunea «Dunărea» (Piaţa Re- 
publicii nr. 20) sau la «impăratul Romanilor» 
(str. N. Bălcescu nr. 4); cina la restaurantul 
«Bulevard» sau la «Unicum» (lacto-vege- 
tarian) ; cazare în locuinţe particulare (0.J.T.) 


Acest sui-generis banchet de adio, 
relatat de studenta FLORICA NISTOR, 
Universitatea București, facultatea de lim- 
bi germanice, anul V, ne-a determinat 
să-l propunem ca formulă de excursie, 
gindindu-ne că în săptăminile și lunile 
următoare studenții ultimului an de facul- 
tate îşi stabilesc locul întilnirii de adio. 
Cabanele și munții îi așteaptă. 


ormule de vacantă 

ZIUA A 6-a — vizitarea în continuare a 
orașului — un drum (cu tramvaiul), pînă în 
vestitul sat Rășinari (muzeu de etnografie). 

La prinz — plecare la Rm. Vilcea. 
Dejun la «Casa vilceană» (specialități culi- 
nare românești) ; vizitarea orașului: muzeul 
local; Cetăţuia — biserică din sec. XV; Epis- 
copia Rimnicului (sec. XVI). 

Seara — plecare cu autobuzul spre 
Curtea de Argeș (cca 1,1/2 oră); cazare 
şi cină la hotelul «Posada» (bd. Republicii 
nr. 27). 


ZIUA A 7-a: Dimineaţa, plecare cu 
autobuzul spre Căpăţineni (24 ze, spre 
barajul și lacul de acumulare Vidraru. Întoar- 
cere la Curtea de Argeș — vizitarea ora- 
șului: biserica mănăstirii Curtea de Argeș, 
vestita ctitorie a lui Neagoie Basarab, de 
care se leagă frumoasa legendă a Meșterului 
Manole; dejun la restaurantul «Posada». 

După-amiază — plecare, cu trenul, spre 
Pitești; vizitarea orașului: Muzeul de istorie 
(Bd. Republicii nr. 66); parcul Trivale. Cina 
la restaurantul «Argeș» (local cu specific 
românesc) sau la restaurantul hotelului 
«Muntenia». 


O NOUĂ FORMULĂ DE VACANŢĂ: 
CU TRENUL ÎN CIRCUIT! 


Căile Ferate Române pun la dispozi- 
ţia turiștilor, în toate sezoanele, Bl- 
LETE DE CĂLĂTORIE ÎN CIRCUIT. 
Însemnate avantaje privind costul trans- 
portului și posibilitățile de întreruperi 
ale călătoriilor. Agenţiile C.F.R., birou- 
rile din gări stau oricind la dispoziţia 
solicitanților. 


TIMIŞOARA — BUCUREŞTI, 
într-un... butoi. 


Un cutezător al turismului acvatic, capo- 
ralul Nicolae Constantinov, din regimentul 
1 Artilerie Timişoara, şi-a construit o am- 
barcațiune dintr-un... butoi, călătorind cu 
ea de la Timișoara pînă la București. Drumul 
a fost făcut cu bine, dar cu primejdii mari, 


mai ales pe Dunăre, şi cu eforturi conside- 
rabile, în faza finală, cind năstrușnicul navi- 
gator a luat-o în sus pe Dimbovița, pînă cînd 
a ajuns în Bucureşti, unde i s-a făcut o pri- 
mire frumoasă, binemeritată. Sint aproape 
38 de ani de atunci, evenimentul petrecin- 
du-se în vara anului 1934. 

Au avut. 


o filozofie 
de viață, 
au ajuns 

să încifreze, 
în lut 

şi desen, 
legile 

lumii lor? 

Ne răspund 
cu argumente 
rafinate 

“care fac 

din modelul 
artei lor 

un tezaur 
fabulos, 
simplu 

ca un arbore 
perfect. 

Au fost 
oameni 

ai pietrei 

şi au avut 

O viață 
spirituală 
care tinde 
către 

- purități cosmice. 
Au trăit 

la Hăbăşeşti, 
la Traian, 

la Ghelăieşti, 
la Girov, 

la Tirpeşti, 

la Izvoare, 

la CUCUTENI — 
satul 

în care 

au fost 
descoperite 
pentru 

prima oară 
papat urmele lor, 
satul 

de la care 
avea 

să-și împrumute 
numele 
această 
străveche 
cultură. 

«În cursul multi-milenarei dezvoltări a 
culturii străvechi pe teritoriul României, 


unul dintre momentele de apogeu este 
constituit fără nici o îndoială de cera- 
mica pictată a culturii Cucuteni — cea 
mai desăviîrșită realizare artistică în do- 


meniul ceramicii neolitice din Europa, cu 


nimic mai prejos de manifestările simi- 
lare din Asia anterioară» 


Prof. dr. docent 
VLADIMIR DUMITRESCU, 
laureat al Premiului de Stat 


«În timp ce făceau cercetări în- 
tr-o stațiune antică descoperită în 
vatra satului Ghelăiești (comuna 
Bărgăoani, judeţul Neamţ), arheo- 
logii din Piatra Neamţ au fost sesi- 
zați de localnici că pe dealul Ne- 
deia din apropiere apar în urma 
arăturii numeroase fragmente cera- 
mice şi bucăţi de chirpic ars...» 

CUM AU ARĂTAT — ÎN- 
TREGI — CASELE DIN CARE 
AU RĂMAS CIUNTITE VERTI- 
CALE SUBTERANE? Există o 
geografie care nu poate fi socotită 
niciodată definitivă: aceea a timpu- 
lui ascuns în pămint, reintors pe 
urmele sale. Un plug înaintează pe 
cimpuri, fierul se împotmolește, 
deodată, în oale de lut, în oase... 
Cine au fost oamenii aceia? De 
unde veneau? Cum au trăit? Um- 
brele lor rătăcesc, după mii de ani, 
întorcindu-se între crestele munțţi- 
lor, coborînd, în plină zi, pe urmele 
neguroaselor lor aşezări în Moldo- 
va, la Hănești, la Cotnari, la Fru- 
mușica, la Truşești, la Calu, la 
Costișa... Poate că pămintul răsco- 
lit va desface, în alte părți, noi taine 
ale acestei civilizații uimitoare des- 
pre care am vorbit prea puțin, în- 
tirziată în memoria noastră, ade- 
sea, doar cu rezonanța unui para- 
graf de manual: CULTURA CU- 
CUTENI. A fost un moment stelar. 
S-a mistuit arzînd în frumuseţile 
unei arte pe care epoca modernă 
şi-ar fixa-o drept efigie în marile 
ei orgolii. Clepsidra se răstoarnă, 
curgind înapoi, cu trei, cu patru 
milenii inainte de era noastră. Să 
coborim cu ea în neolitic şi să nu 
ne speriem că vom găsi acolo forțe 
copleșitoare, teamă şi chin —o via- 
ță care-şi rotea abia primele inele 
ale spiralei. Ce semne ale vieții lor 
ne trimit, ca niște repere din galaxii- 
le timpului, oamenii acelor vre- 
muri? Începeau lumea și aveau în 
sprijinul lor doar «lucrurile natu- 
rii»: piatra, apa, focul, lutul. Au 
făcut din ele o civilizaţie. 


«una unse ea 


DEALUL NEDEIA DIN CO- 
MUNA GHELAĂIEŞTI aminteşte 
prin numele său tradiția străveche 
a jocurilor, datinilor şi tirgului. În 
vara lui 1969, pe această «pantă» 
care stăpinește perspectiva, săpă- 
turile arheologice au scos la iveală 
12 locuințe neolitice. Era un nou 
semnal al culturii Cucuteni. Rela- 
tările specialiștilor precizau: «...a- 
ceeași masă de chirpic ars pină la 
scorificare, același sistem de con- 
strucție pe podină de lutuială apli- 
cată pe sol sau cu platforme din 
lut ars pe birne. Și ceramica pic- 
tată care abunda, mărturie a unei 
splendide arte apusă de milenii...» 

Nu vom purea cumpăra nicioda- 
tă pentru casele noastre de azi 
ceramica aceasta cu desene și sti- 
lizări irepetabile, asemănătoare fan- 
tasticelor jocuri de computer. Aud 
că meșterul Colibaba din Rădăuți 
ar încerca să scoată din cuptorul 
lui o serie de inspiraţie Cucuteni. 
Poate va reuşi s-o imite bine. Poate 
o vom şi avea, aşa cum ne mulțu- 
mim cu micuțe copii, cu Venus-uri 
ghipsuite. Am speranţa că nu vom 
reuşi nici în acest fel s-o devalori- 
zăm, aşa cum riscăm adesea multi- 
plicind atitea alte valori pe cutii de 
chibrituri. 


SÎNTEM UN STRĂVECHI 
NEAM DE OLARI. Ne-am obiș- 
nuit de mult cu splendoarea lutu- 
lui, avem Marginea, ne bucurăm de 
Oboga, de Hurez, căutăm smalțul 
ardelenesc. Nu ne mai mirăm. Şi 
totuși, cine face 300 km ca să a- 
jungă la Piatra Neamţ și să intre 
acolo în Muzeul de arheologie, 
va fi contrazis în liniştea sa. Nu 
m-au speriat și alungat cartonaşele 
cu explicații — «capac de vas din 
faza Cucuteni A 2», «crater din 
faza Cucuteni B». Profesorul și 
arheologul Ştefan Cucoș, săpă- 
tor la Ghelăiești deopotrivă, mi-a 
arătat o dimineaţă întreagă, ca cel 
mai autorizat specialist, colecția 
Cucuteni a muzeului, una dintre 
cele mai bogate din țară. În fața 
vitrinelor, însă, gindul vorbit se 
pulveriza. Nici patetismul nu-și mai 
avea rostul. Cucutenii a fost, ră- 
mine, o muzică. O uluitoare polifo- 
nie a desenului, o fugă nebuneas- 
că a gindului, dezlegat, rotit, su- 
prapus, întilnit, reîntilnit. Orice ar- 
tist ceramist de azi şi-ar fi făcut 
gloria inventind un singur vas din- 
tre acestea lucrate de oameni ai 
neoliticului care au minuit doar 
dalta, cuțitul, toporul de piatră, u- 
nelte din os. 


ANII LOR N-AU AZI DECIT 
PRECIZII DE LIMITĂ. Înaintea- 
ză în ei pe urmele neoliticului mij- 
lociu, cu 3 500 de ani înaintea erei 
noastre. Găsesc vase ornamentate 
stingaci, cu incizii care seamănă 
cu urmele crengilor în nisip, dese- 
nate rareori cu cite- puțin roşu. 
Este cultura «precucuteni». A- 
poi, pe măsură ce vremea curge, 
pasta de lut se amestecă altfel, mai 
complicat, focul o oxidează, îi dă 
calde netezimi. Cînd vine timpul 

desenului aleg prima culoare. Ro. 
șul acela nu aprins, nu îmbicsit — 
un brun adesea lustruit, care pare 
să simbolizeze o viață la tempera- 
turi de depunere, mocnită, adincă. 
Apare albul, în benzi mai late, risi- 
pite, subțiate apoi — roșu pe fond 
alb, alb pe fond roşu — culorile se 
contrapun, își fură stăpinirea una 
alteia, lăsind privitorului de astăzi 
dilema «fondului». Mai tirziu, a 
treia culoare, negrul, revine mai 
des — în faza clasată de specialiști 
cu litera B — pe măsură ce olarii 
cucutenieni limpezesc intenții, vor 
să reliefeze, să sintetizeze. Vasele 
au folosit vieţii de toate zilele ori 
au întruchipat — în sacre taine — 
ritualuri, invocări către o natură 
abia descifrată, adesea ostilă. 


MISTERUL UNUI ECHILI- 
BRU CE SE ASOCIAZĂ GREU 
IDEII DE «ARTĂ PRIMITIVĂ» 
RĂMÎNE DESCHIS. Şi tot des- 
chis rămine și orizontul ultimei 
faze a acestei vieți Cucuteni — o 
artă ce-și epurează pină la expre- 
sia cea mai modernă formele şi 
liniile. 

Cupe, capace, suporturi, vase de 
provizii, vase care pornesc cilin- 
dric, subțiate şi despicate spre 
locul toartelor care lipsesc, pahare, 
străchini, capace cu formă de cas- 
că suedeză, un vas-binoclu, «Hora 
de la Frumușica» — cele 6 siluete 
femi nine ca nişte umbre de caria- 
tide... Desenul nu are limite. Veţi 
vedea vase Cucuteni la muzee din 
Piatra Neamţ, din laşi, din Bucu- 
reşti, din Sf. Gheorghe — stilizările 
îşi permit alerte uluitoare, neaştep- 
tate, cu linii şerpuitoare, cu fasci- 
cole paralele, cu geometrii frinte, 
cu zig-zaguri, cu cercuri. Veţi ve- 
dea, în arta tirzie de Cucuteni — 
cînd culoarea se deschide spre găl- 
bui — laitmotivul spiralei, mean- 
drele, uneori semnul soarelui, alte- 
ori figurări antropomorfe, stilizări 
ale unor întruchipări de animale 
care încrucişau drumurile oameni- 
lor. Regulile după care jocul liniilor 
se dezlănțuie căutind spaţiile libe- 
re, acoperindu-le frenetic, ne lasă 
azi loc pentru zeci de interpretări. 
Se vorbește adesea despre un 
«horror vacui», despre o spaimă de 
gol. E oare o trădare trimisă de in- 
finit, prea devreme, acestor oameni 
care nu apucaseră să obosească 
timpul? 


INTR-O LOCUINŢĂ DE PE 
DEALUL NEDEIA NOROCUL A 
ADUS ÎN FAŢA ARHEOLOGI- 
LOR NOI DATE DESPRE VIA- 
ȚA COMUNITĂȚILOR CUCU- 
TENIENE. Profesorul Ştefan Cu- 
Coș, care ne-a pus la dispoziție 
materiale științifice și fotografii pen 
tru aceste rinduri, imi arăta, în vara 
trecută, cît&va dintre piesele des- 
coperite la Ghelăieșşti. Au fost gă- 
site în acea locuinţă şase vase pic- 
tate, dispuse în cerc în jurul unui 
vas imens. Ca într-un joc-surpriză 
se descoperă că vasul mare acope- 
rea un alt vas cu capac, pictat şi el. 
În interiorul lui: patru figurine pre- 


pe Sa a. PT 


GHELĂIEŞTI 


— !doli misterioşi au vegheat destinul acestor oameni ai pietrei. Invocau fertilitatea, fecunditatea naturii şi de aceea marea 
lor majoritate au forma femeii-simbol. — Omul neolitic n-a călcat pămintul cu piciorul gol. Aceşti «mocasini», modelaţi 
pe picioarele unui idol cucutenian, ne oferă argumente. — Animalul este parcă gala să sară asupra unei prăzi. Desen 
pe unul din vasele descoperite la Ghelăieşti. 


lungi — idoli cucutenieni — patru 
siluete feminine rezemate de pereții 
vasului ca în patru puncte cardi- 
nale. Idolii sint pictați «în benzi 
brune pe fond alb sau benzi negre 
pe fond roșu». Capul şi gitul le 
sînt pictate în negru, ca nişte măști. 
Comentariile primelor cercetări ar- 
heologice precizează: «Cele patru 
figurine indică probabil patru 
anotimpuri, a căror rotație ar fi 
reprezentată de cercul celor 6 vase. 


Nu  întimplător și fondul picturii «= 


figurinelor diferă de la una la alta.“ 
Fiecare fond redă, probabil, o ca- 
racteristică a timpului pe care îl 
sugerează». 


NEAMUL ACESTA DE MARI 
ARTIŞTI OLARI a lăsat semnele 
muncii lui pe aceste meleaguri: la 


Muzeul din Piatra Neamţ sint expu- 
se grine carbonizate, seceri din 
silex, greutăți pentru războaiele de 
țesut, altele pentru plasele de pes- 
cuit, harpoane din os. Avem aici, 
în Moldova sau în alte muzee ale 
țării, piese ale unei frumuseți ire- 
petabile. Timpul va dezvălui poate 
şi altele. Tezaurul nostru Cucuteni 
poate sta oricînd alături de cele 
mai frumoase vase ale civilizaţiei 
etrusce, grecești, romane... Un vas 
de CUCUTENI, donat de România, 
se află la Paris, completind, sim- 
bolic, seria marilor valori ale artei 
universale expuse la sediul orga- 
nizaţiei UNESCO. Îmi spunea cind- 
va un arheolog din Constanţa, Cos- 
tin Scorpan, descoperitor al Saci- 
davei: «Cucuteni? Ce să vă spun 
acum în cîteva vorbe? Trebuie vă- 
zut întîi... Operele în sine sint for- 


midabile. Ele se văd şi se simt... 
totul e simbol, geometrie, acolo 
este chin, nelinişte, echilibru, fan- 
tastic, totul laolaltă... A fost o so- 
cietate umană care s-a înțeles foar- 
te bine pe sine, aveau timp să gin- 
dească, nu atacau, nu jefuiau, nu 
erau migratori... Spre sfirşit devin 
neliniștiți, se simte saturarea de 
sfirşit de civilizație, pier. Ne sint 
egali, cu toate că au ari = epoca 
de piatră...» 

Un plug răstoarnă pămîntul şi 
fierul se împotmolâşte în cioburi 
de lut. Lăsăm un gind la sfirşit ță- 
ranilor care le văd întii și celor 
care nu apar pe coperţile revistelor, 
marilor neliniștiți, săpătorilor în 
secole, arheologilor. 


ANDA BASARAB 


» 


ARDEEEE!... 
ARDEEE!... 

Şi oamenii 
aleargă 

să se ascundă, 
pași elastici 

si siguri 

peste stinci, 
printre brazi, 
precipitare 


provocată 
Șt, P 4 d ca, de un glas 
ş AARE E E baritonal, 
Tie Aa! ga Bi 3 răgușit 


de atita efort 
în aerul rece 
al munților. 
Dinamita 
aruncă 

în devălmășie 
intinderile 
fruste 

şi austere. 
Straturile 
geologice 

îşi schimbă 
rosturile, 
aerul 

e săgetat 

de pietre, 
ecourile 

se sting 
undeva departe, 
liniște rănită 
de zeci, 

de sute, 

de mii de ori. 
Din '66, 

de cînd 
Lotrului 

i s-au pus înainte 
trei iniţiale: 
I.C.H. 


CINCI... 

PATRU... 

TREI... 

DOI... 

UNU... 

START! 

Şi începe 

alunecarea 

vijelioasă 

printre porţile slalomului 
special 

sau uriaș, 
fețe biciuite 
de viteză 

şi soare, 
ris homeric, 
duminical, 
cînd schiuri, 
picioare 

şi mîini 

se învălmășşesc 
într-o cădere 
precipitată; 
și asta, 

de cînd 

pe teritoriul 
vechii Ţări 
a Lovișştei 
au apărut 
cele trei 
inițiale: 
I.C.H. 

intreba despre turism, pe cel mai vast şantier din tară, 
al celei mai mari hidrocentrale de pe riurile noastre 
interioare, este puțin bizar, s-ar zice, la prima vedere, 
cind din casă intri direct în pădure, din subteran ieși pe 
„creste și povirnişuri golașe, cobori sau urci multe zeci de 
minute, și asta zilnic — săptămîni, luni şi ani la rind. Așa 
or fi gindit şi unii funcționari în ale sportului și turismului, 
ei văzind, din birourile de la Rimnicul Vilcea, mai «clar» 
şi «competent» decit constructorii înşişi. Drept care, multă 
vreme, banii alocaţi pentru asemenea activități, pentru 
echipament, amenajări de tot soiul, au rămas necheltuiți... 
«Şi asta, mai spunea inginerul Dan Ocniţa lonescu, 
şeful comisiei sport și turism, a comitetului U.T.C., al 
Grupului de șantiere Lotru, în timp ce mai tinerii şi mai 
virstnicii, din toate loturile împrăștiate prin carierele munți- 
lor, îşi făceau singuri ba un teren de volei, ba o pirtie de 
schi, ba plecau în drumeţie spre Obirşia Lotrului, pe Şaua 
Ştefleşti și Valea Balindrului, organizau excursii la Sibiu 
şi Bucureşti, la Petroșani sau Piteşti, cu ocazia unor meciuri 
de fotbal sau pentru vizitarea unor obiective de interes 
istoric, etnografic, economic. Şi mai sint vizitele periodice 
de cunoaștere a vastului şantier, loturile fiind aici disper- 
sate la zeci de kilometri unele de altele; cei de la centrala 
subterană se duc cu autocamioanele la baraj, și invers, 
Petrimanu la Malaia, Voineasa la Haneș ș.a.m.d» 

Să investigăm, deci, fenomenul necesității de a ieși în 
natură la cei pentru care natura este condiție primă a exis- 
tenţei lor. 

Mă aflam într-o coastă a carierei Chioara, mama barajului 
de anrocamente, cum i se mai zice, și gerul plutea printre 
noi ca un fum într-o casă fără coș. Ştiam că tehniciana 
Sanda Nicolau are un fel de birou, și-l căutam cu gind 
ascuns: există negreșit o sobă. Lacăt la ușă. Am revenit 
la grupul care discuta tăierea unui nou drum, să înfășoare 
muntele în aşa fel încit să poată fi, de sus în jos, epuizat 
cu timpul și mutat în baraj. Topometrul care ne însoțea era 
foarte tinăr și ținea piept unor veterani ai Bicazului şi Arge- 
șului. Avea o statură atletică și sărea din piatră în piatră 
ca un gimnast. Cind nu-l interpela nimeni, răminea cu 
privirea pierdută pe coamele înzăpezite, calculindu-le parcă 
nemișcarea. Şi-l intreb, într-o doară, ce-i spune muntele. 

— Este singura modalitate să «respiri» și... 

— Şi? 

— Şi să wvisezi» pe schiuri. 

— Schiaţi? 

— Oho!! 

— Cum vă numiţi? 

— Wolfgang Scherg. 

Profit că i s-a adresat iar unul din şefi, şi întorc filele 
carnetului, fiind sigur că numele acesta figurează undeva... 

Cind asociaţia sportivă «Hidroenergia Lotru» şi-a format 
secția de schi-turism, trebuia găsită o dulce formulă de a 
organiza un concurs; seri întregi, imaginaţia entuziaștilor 
a născut denumiri dintre cele mai bizare și romantice în 
același timp, competiţia fiind pe rind: «Cei 7 magnifici», 
«Memorial Zeno Collo», «Scapă cine poate», «Porţile pier- 
dute», «Himalaia mon amour», «Copilul munţilom etc. 
| s-a spus, pină la urmă, «Cantul de argint», celelalte 
propuneri fiind admise ca titulaturi de etapă (în martie: 
«Concursul Mărţişorului» și «Criteriul tinerelor mame»). 
Zimbiţi, de cită savoare au aceste numiri, cum am zimbit 
şi eu; precum se vede, în munți, simțul umorului e o armă 
impotriva «singurătăţii», alungată și cu hăulituri dumini- 
cale de pe pirtiile din Voineasa și pe Mănăileasa. Cişti- 
gătorii «Cantului de argint»: juniori — Tiberiu Mureșan, 
elev; senioare — llse Maurer, tehniciană, lot Castel; se- 
niori — Wolfgang Scherg, topometru, lot Vidra-baraj. 
Numele topometrului mi-a fost rostit, cu aceeași admiraţie, 
cind a fost vorba de aventură, curaj, neastimpăr. Excursiile 
sfirşitului de săptămină, drumeţiile cu rucsacul în spate 
împlinesc pentru mulți tineri de pe pe șantier zilele cele 
șase, cind tot urcă și coboară spre și dinspre galeriile 
de aducțiune (în final, ele vor însuma tot atiția kilometri 
cît distanța Bucureşti-Rimnicul Vilcea), centrala subterană 
(înainte de a incepe montajul hidroagregatelor, aici se putea 
juca, în toată legea, un meci de fotbal), barajul de anroca- 
mente (122 m înălțime, al treilea în lume). Antrenaţi în 
excursii colective pe platoul calcaros al Căpăținei, escala- 

dînd Viîrtul Piatra Tirnovului (1880 m), mergind pe Valea 
Sadului spre Gitul Berbecului, doi tineri și-au zis că... 
singura modalitate de a «respira» şi «a visa» este o expediție 
rece, de traversare a Făgărașilor; şase zile pe schiuri şi 
cinci nopți în igluuri; iglu: se sapă în panta muntelui o groa- 
pă, se infig schiurile orizontal, deasupra ei, sprijinite cu 
beţele schiurilor, peste ele se așterne o foaie de cort şi 
zăpadă cît cuprinde. «Dormi în iglu, pretind Woltgang 
Scherg și losif Romoc, ca-ntr-un palat de iarnă, cu streşșini 
de cer și cetină-n ferestre!» N-am decit să-i cred, exaltată 
şi poetică definiţie a dorului de virginala natură, hălăduire 
între luminile cerului și ale muntelui, numit pe rind Bicaz, 


Argeş, Lotru. 

Cum trebuie să-l cred şi pe inginerul Nicolae Maxim, 
«visătorul realist», președintele asociaţiei sportive, care 
n-a putut dormi citeva nopţi, după ce a văzut prospectul 
unui schi-lift, realizat de Industria locală din Braşov, și 
pe care, tot cei de la «centru», n-au vrut să-l achiziționeze 
(32 000 lei), cu toate că în judeţ nu există nici o asemenea 
instalație; superbă imobilitate, de-ai ști ce reacții provoci 
în oamenii pentru .are ideea de confort n-are nimic comun 
cu fotoliul! Şi iată pe Nicolae Maxim cotrobăind prin ate- 
lierele centrale ale şantierului, găsind o lopată mecanică 
de mină, dată spre casare (işi terminase, moderna unealtă, 
drumul prin măruntaiele pămintului și-și aștepta rindul 
la fier vechi). i modifică nu ştiu ce, şi adugă ce numai el 
ştie, îl ajută cițiva muncitori şi tehnicieni, şi piesa sortită 
cuptorului e scoasă la suprafaţă, i se conferă alte virtuți, 
intr-o nouă competiție. Zice N.M. că schi-liftul lor are 
o capacitate mai redusă (120—150 persoane pe oră), 
nu poate fi montat decit pe o pantă medie, în raport cu pro- 
dusul braşovean. Asta-i: în loc să se laude, se scuză! Sfinta 
nemulțumire, care i-a ros proiectantului citeva nopţi bune 
de somn, a făcut ca la Lotru să apară, pentru prima oară, 
o maşinărie dedicată destinderii în aer liber, deschizind 
apetitul pentru schi şi celor care sint «sătui» să tot urce 
muntele... 

Vă amintesc că gerul plutea peste noi ca fumul într-o casă 
fără coş. Şi m-am gindit din nou la biroul Sandei Nicolau. 
Tehniciana sosise. Căciulă cu urechi, miini mici, pişcate 
de frig, ionathane în obraji, ochi mobili și sfredelitori, ca 
de viezure. Făcuse, ştiam, Bicazul și Argeșul. A scris o carte, 
epuizată in două ediţii succesive: «Ceahlăul și lacul de 
la Bicaz». Cum să încep o discuţie fiind rebegit de frig 
decit printr-o întrebare șablon, acel șablon care face din 
interlocutori niște frumoşi sporovăitori în formule, servite 
ca la sedință. La «Ce înseamnă pentru dumneavoastră 
turismul?» mi s-ar fi putut răspunde: «Mult», sau «Puțin», 
sau «Nimic». Şi greu aș mai fi putut continua. 

— O predestinare! 

— Cum?... 

— Pre-des-ti-na-re! Urmăriți-mă un pic, vă şi încălziți 
în timpul acesta (!), și veți vedea că nu mă joc cu cuvintele. 
Nici nu mai e posibil, după 18 ani de șantier. Așa mi-am 
zis şi anul trecut, cind am hotărit să mă întorc acasă, la 
Cluj, unde m-am născut şi am crescut. Opt luni am rezistat 
şi iată-mă din nou la Lotru. E o predestinare să-mi placă 
munții, așa că am plecat la Bicaz; e o predestinare să mă 
leg de locurile în care stau, aşa a fost peste tot, dar aici 
destinul mi-a jucat o carte imensă. M-a legat cel mai mult, 
și drama începe cînd mă gindesc ce fac mai tirziu. Am deve- 
nit o anticitadină, la Cluj nu mă mai pot întoarce, de acolo 
m-am dezrădăcinat, aici lucrările se vor termina peste 
cițiva ani... 

— Şi turismul? 

— Nu mă interesează cel de performanţă sportivă, ci 
legătura care mi-o facilitează cu florile, frunzele, copacii; 
cu un univers pe care-l descoperi mereu foarte pur şi în 
care tu ai iar şi iar ceva de învățat. Toamna, după ce pleacă 
stinile (îmi este o frică grozavă de ciini), bat drumurile 
singură, învăluită în linişti şi limpezimi. E un egoism pe 
care mi-l accept numai de citeva ori pe an, pentru că altfel 
mă atașez oricărui grup; mai mult, încerc să-i fac și pe alții 
să se deschidă pentru munte, să le descopăr o nouă vocație, 
să fac prozeliți. Şi ca mine mai sint destui. Avalanșa turiști- 
lor la Lotru a început chiar cu constructorii săi... 


H. VALENTIN 

firească: aceea a oraşului. Drumul face 
aici cale întoarsă: natură — mediu urban. 
Cum se petrec în practică lucrurile? În 
programele 0.J.T.-urilor, la capitolul «tu- 
rism la sate» regăsim frecvent formula 
«excursii pentru schimb de experiență». 
Se ajunge în alt sat, se traversează peisa- 
jele, orașele rămin în sfera popasurilor 
ocazionale. Oraşele — valori culturale, 
oraşele — demonstrație a epocii în care 
trăim, oraşele necunoscute, oraşele cu- 
noscute doar prin complexe comerciale — 
pot face obiectul unor circuite, special 
organizate. Excursiile-schimb de expe- 
riență ar putea deveni, mai mult, circuite 
de cunoaştere a judeţelor, de recunoaștere 
a faptelor contemporane, a faptelor isto- 
rice. Îl întrebam pe cooperatorul Ghiţă 
Gheorghe care imi povestea că a vizitat 
litoralul, dacă a văzut Neptun, Venus, 
Saturn. «Nu, pe dinsele nu le ştiu», 
mi-a răspuns. Aţi auzit de Adamclisi? 
l-am întrebat pe Suliman Mursel. «Acolo 
este un monument mare care s-a desco- 
perit nu de mult. Eu am fost acum 5-6 
ani; nu ştiu cine l-a ridicat». Răspunsul 
îl primeam în Dobrogea, acolo unde fie- 
care vatră de sat poate ascunde o istorie 
a antichităţii romane. Cinstit vorbind, clă- 
tinări din cap la întrebări ca acestea, 


aflăm și în orașe... Cihe se va gindi la: 


nişte reale trasee culturale care să dea 
viaţă monumentelor și locurilor, care să le 
impună memoriei oamenilor, să-i țină 
la curent cu faptele — miile de fapte — ale 
epocii lor? 


Rp co inte 


Sint dorințe împlinite, multe 
intenţii bune, dar... 


poa - va cu ca 
sati zi 

«..cred eu că nu se poate vorbi încă 
despre un turism sătesc», spunea tovară- 
șul Enac Negraia, «adică despre o miș- 
care cu proporții de mase. Turismul este 
o cale foarte importantă de instruire a 
omului, de completare a unor goluri su- 
fletești, de implinire a unor sentimente 
adinci. Toată lumea este de acord cu 

asta, indiferent cum o exprimă. Dar tre- 
buie să ieșim din sfera teoretică și să-i 
dăm viață. Și aici intervin problemele- 
cheie.» 

Care sînt aceste probleme-cheie? 
Există condiţii. Există dorința oamenilor. 
Există O.J.T.-uri cu specialiști în turism. 
Există chiar în comune — ca și aici la 
Cobadin — pasionați. Unul dintre «ei, 
profesorul de liceu Traian lordache, 
îmi spunea: «Prima dată, cind am ieşit 
cu elevii în împrejurimile comunei, lumea 
a cam ris de mine. Cu timpul insă, s-a 
obișnuit, iar elevii au inceput să ceară 
singuri să plecăm». Elevii din Cobadin 
au făcut turul județului Neamţ, alții au 
bătut Moldova într-o expediţie «de ne- 
uitat», au făcut turul litoralului bulgar, 
există în liceu și un cerc de turism. Am 
auzit odată pe cineva spunind frumoasa 
vorbă că e nevoie de oameni care au și 
inimă pentru turism. Cum sint desco- 
periți, atrași, folosiţi acești oameni care 
au şi inimă? «Și, vedeți dv.», zicea tov. 
Tudor Nicolae, de la secția de propa- 
gandă a consiliului județean U.T.C., «ghi- 
zii care însoțesc oamenii de la țară sint 
insuficient pregătiți; chiar dacă, să zicem, 
ei cunosc pe dinafară traseul, tot nu 
ajunge. Un astfel de ghid ar trebui să fie 
un agitator, să ştie să arate astfel locurile, 
încit să-l entuziasmeze pe cel care-l as- 
cultă. Pe urmă, mijloacele de populari- 
zare în mediul rural sint destul de slabe 
i ele ar trebui să fie cu totul deosebite.» 
ntr-adevăr... 

€Era şi un afiş în centrul 
comunei... 


ee SA. să za | A] 


„spunea inginerul Costel Clenciu, un 
afiş care anunţa că se pleacă la un meci 
de fotbal. Noi facem afişele, cum ne pri- 
cepem. Stăm prost cu propaganda». N-am 
văzut afișe turistice în Cobadin. N-am vă- 
zut pliante turistice. Se spune că acesta 
este stadiul elementar al propagandei în 
turism. Am cercetat un pliant mai vechi 
adresat lucrătorilor din agricultură în care 


saâtesc ? 


erau enumerate servicii, citeva trasee, 
condiţii de tratament balnear și, din nou, 
anunţate excursiile pentru schimb de 
experienţă. Îmi imaginam un cooperator 
citindu-l şi nu vedeam nici o emoție pe 
chipul lui. 


«Adică: omul să ştie de ce se 
duce acolo» 


Țăranii au timp mai mult la sfirşitul 
toamnei, iarna... larna ghișeele oficiilor 
de turism, arhiaglomerate pe timp de vară, 
lasă spaţiu mult în fața lor. Lucrătorii în 
turism fac calcule de preț, fac instructaje 
şi, înafara lor, poate că s-ar găsi cite cineva 
care să cheltuiască o jumătate de zi 
pentru a merge într-o comună cum e 
Cobadinul. Nu neapărat să afle de la 
consiliul de conducere «pulsul turistic». 
Printre oameni. 

— Regretaţi un loc al țării pe care nu-l 
ştiţi prea bine? l-am întrebat pe președin- 
tele Sabri Emuria. 

— Da, Moldova. Am văzut-o acum 30 
de ani cînd am fost militar prin părțile 
acelea. E cam jenant şi multă lume va 
rămine şocată cind va auzi, dar așa este. 
Şi se spune că sint multe lucruri de admi- 
rat acolo. Uneori zicem că nu este timp. 
Dar el se poate găsi, nu trebuie să trăim 
ca găina în jurul casei, cum se zice pe 
la noi. 

— Şi care credeţi că e o problemă- 
cheie? 

— Popularizarea. Vedeţi, dacă omul 
aude doar, nu e convins. O excursie... 
Ce zice omul? Mă duc pină acolo și mă 
întorc înapoi, apoi de ce să mă duc? 
Adică: omul trebuie să știe de ce se duce 
acolo. Sigur că n-am făcut foarte mult 
şi nici nu vrem să tragem spuza acum pe 
turta altuia. Dar noi nu sîntem specia- 
lişti în turism, noi sîntem specialiști 
în grîu, în creșterea vitelor... Ajutorul 
mare ar fi să primim îndrumări, să vină 
cineva care să ne dea idei — încotro, 
de ce e bine să plecăm în cutare loc, 
Să ne entuziasmeze. 


Cooperatorii din Cobadin s-au interesat în ziua aceea de noua revistă de turism, care 
va apărea. Voiau să știe ce va scrie acolo, cum o pot găsi, cum va arăta. Vorbeau despre 
sala lor'de cinema, unde ar fi așteptat să vadă filme «de-ale ţării», nu se speriau nici de 
prelegeri turistice, ziceau că vor să știe cum arată ţara în diapozitive... Așteptau oameni 
în mijlocul lor... Am plecat. Au plecat și tovarășii de la județeana U.T.C. Ne-am spus 
vorbe frumoase. Pe cimpuri se strîngeau ultimii coceni ai toamnei. Într-o zi, în iarnă poate, 
cineva se va întoarce aici. Mașina ne-a dus înapoi la Constanţa, am mulțumit gazdelor de 
la agenţia de turism pentru amabilitatea de a ne fi pus-o la dispoziţie și am ascuns regre- 
tul că, în acea zi, nici un specialist în turism nu ne-a însoțit în această frumoasă comună. 

Pii. Punem coloanele revistei la dispo- 
ziția tuturor celor ce au un cuvint de 
seic d e dt spus în îmbogățirea noțiunii de turisri; 
modern, în dezvoltarea turismulu 
foto: O. ARCADIE y românesc. 


în concept modern IDEI-OPINII! 


Secolul nostru a dat noţiunii de călătorie sensul unui fenomen, în a cărui largă răspîndire socio- 
logii văd un atribut dintre cele mai caracteristice ale omului modern. Se vorbește despre turism 
în orice studiu, în orice anchetă referitoare la timpul liber, de odihnă sau de destindere, se ape- 
lează la turism ca la unul din factorii meniți, pretutindeni, să influențeze balanțele economice, 
se aduce turismul ca argument în orice discuţie despre căile mai bunei înţelegeri și cunoașterii 
între popoare. Se face turism pe toate meridianele și în toate sezoanele, la toate viîrstele și după 
toate preferințele. Turism înseamnă azi drumeție de munte ca și voiaj transoceanic, popas la 
camping ca și goană la volanul mașinii, extaz în faţa naturii ca și pretext de reflecții în fața tablou- 
lui din muzeu. Turism înseamnă mişcare spre locuri îndrăgite, dar și permanentă căutare a noului, 
prilej de cunoaștere, de instruire. Turismul — fereastră larg deschisă spre lume — implică în egală 
măsură apel la geografie ca și la istorie, la economie ca și la etnografie, la artă, arhitectură ca 
și la sport. Pentru că toate acestea la un loc și fiecare în parte aduc călătorului modern — turistul 
din zilele noastre — satisfacția împlinirii căutărilor sale, mereu altele, mereu mai înalte pe plan 
spiritual, pentru că toate aceste domenii ale culturii, ale creației și activității umane concură în a 
da expresie vie oricărei entități turistice. 


Prof. dr. docent CONSTANTIN C. GIURESCU: 


AVEM UN PATRIMONIU 
TURISTIC BOGAT. SA-L 


VALORIFICĂM INTELIGENT |! 


REPORTER: După cite știu, tovarășe 
profesor, în ultimul timp ați avut prilejul 
să vă spuneți părerea asupra posibilită- 
ților de punere în valoare, sub raport 
turistic, a unor vechi monumente bucu- 
reștene peste care se așternuse colbul 
uitării. Mă refer, de pildă, la Hanul lui 
Manuc, a cărui restaurare recentă a fost 
efectuată la sugestia dumneavoastră. Ce 
alte asemenea construcții, ilustrind tre- 
cutul Capitalei sau al unor orașe din țară, 
ar merita — după opinia dumneavoastră — 
să intre în atenția specialiștilor? 


Prof. CONSTANTIN C. GIURESCU: 
M-aș gindi la mai multe lucruri. Aş împărţi a- 
ceste construcții pe grupe distincte. O primă 
categorie o formează vechile hanuri. S-a făcut 
la București și în alte citeva locuri un început 
bun: Hanul lui Manuc, Hanul Ancuţei din 
Neamţ, Hanul Domnesc din Suceava, Hanul 
Roșu de pe linia Ploieşti-Văleni, unde s-a 
deschis, nu de mult, un muzeu al transportu- 
rilor. Există însă și altele ce s-ar putea restau- 
ra. De pildă, pe str. dr. Felix, aproape de 
bulevardul 1 Mai din Capitală, se află clădirea 
fostului Han Galben — ridicată în prima jumă- 
tate a secolului trecut de către clucerul 
Preda Săulescu —a cărui denumire amintește 
culoarea galbenă în care a fost vopsită 
inițial. Tot la București s-ar putea lua în con- 
siderare clădirea din «inima tirgului», dintre 
actualele străzi Lipscani şi Blănari unde func- 
ționa faimosul Han cu Tei; cîteva din prăvă- 
liile lui, datînd de la începutul secolului trecut 
și înșirate de o parte şi de alta a unui pasaj, 
Sînt încă în ființă. Şi în țară sint unele vechi 
hanuri care s-ar preta restaurării. 

Aş menționa apoi categoria pivnițelor vechi. 
Văd foarte bine amenajarea, ca punct de 
interes turistic, a pivnițelor lui Ipsilanti de 
pe Dealul Spirei unde se află azi depozitele 
de șampanie «Zarea». Au o vechime apre- 
ciabilă: datează din anii 1775—1780 cu un 
adaus ulterior. Acolo s-ar putea amenaja 
chiar şi un loc de degustare, cum au făcut 
francezii, spre exemplu, la pivnițele din Reims, 
sau cum am organizat și noi la Murfatlar. 
De altfel, atit de vestite erau aceste pivnițe 
altădată, încit în anii dintre cele două războaie 


a 


mondiale s-a găsit un producător care a 
lansat un excelent vin cu eticheta «Château 
Ipsilanti». 

Tot pe Dealul Spirei, ceva mai sus, se află 
o altă pivniţă care ar putea atrage numeroși 
vizitatori. Mă gindesc de asemenea la pivni- 
țele — foarte vechi și ele — săpate în dealul 
Odobeştilor, ca de pildă, pivnița în care, cu 
decenii în urmă, se vedeau butoaiele acope- 
rite cu mușchi des, verzui închis. O «galbenă 
de Odobești» băută chiar la locul ei de.. 
baştină, într-un cadru corespunzător, ar con- 
stitui deliciul oricărui turist, fie el din țară 
sau venit la noi de peste hotare. 

În a treia categorie de monumente restau- 
rabile aș include unele construcţii laice şi 
bisericești datind din vremuri foarte vechi. 
S-a făcut, recent, o treabă bună la Brebu, 
unde s-au deschis și două puncte muzeale, 
în palatul domnesc al lui Matei Basarab. 
Dar tot din vremea lui Matei Basarab datează 
complexul de la Plumbuita, căruia i s-ar putea 
da mai multă atenţie. Acolo se află și clădirea 
fostei case domneşti cu două pivnițe boltite, 
demne de vizitat. În același sens, aș mai da 
și exemplul mănăstirii Văcărești, care de 
atita vreme se află practic în afara circuitului 
turistic. E poate unul din cele mai frumoase 
și mai reprezentative monumente de artă 
feudală din Țara Românească de la începutul 
secolului al XVIll-lea, o adevărată bijuterie 
arhitecturală. Mai sint apoi unele biserici de 
lemn — nu mai puțin valoroase decit vestitele 
construcții maramureșene — care nu se 
bucură încă de cuvenita notorietate. Așa este, 
de pildă, biserica de lemn — veche de peste 
250 de ani, dar nevizitată — de la Starchiozd 
(Prahova) sau cea din fostul sat Sperieţi din 
apropierea Panciului, avind şi ea în Urmă 
citeva secole de existență. . 

M-am bucurat aflind că se reface Palatul 
lui Cuza de la Ruginoasa. Am făcut o pro- 
punere în acest sens încă din 1966. Mă gindesc 


' acum la casa boierească-de la Coțofeni, din 


marginea Craiovei. Datează dih secolul al 


“XVII-lea. E o construcţie interesantă, în care 


s-ar putea amenaja camere de cazare, un 
restaurant sau poate un muzeu. S-a făcut 
prea puțin pentru refacerea Palatului Cnejilor 
de la Ceahlău, 


REP.: Ca istoric, cum vedeți raportul 
dintre turism și istorie? 

Prof. C.G.: Raportul este, evident, foarte 
strins. O bună parte din patrimoniul obiecti- 
velor turistice o constituie, nu numai la noi, 
dar pretutindeni, monumentele şi locurile 
istorice. Oamenii le vizitează atit pentru va- 
loarea lor ca mărturii prețioase ale trecutului, 
cit și pentru simbolica lor. Fiecare cetate, 
fiecare castel, fiecare biserică veche iși are 
trăsătura ei specifică din punctul de vedere 
al concepției de construcție, al stilului, dar 
totodată ea evocă pagini de istorie pe care 
orice vizitator e curios să le cunoască și e 
bine să le cunoască. Desigur, nu oricărui 
călător monumentul istoric îi spune același 
lucru. Există și turiști grăbiţi, care trec prin 
fața unui asemenea obiectiv cu destulă super- 
ficialitate. Cu cit însă vom pune la dispoziția 
vizitatorilor mai variate și mai îngrijit redac- 
tate materiale de informaţie (broșuri, ghiduri, 
pliante), cu cit vom avea mai multă grijă de 
calitatea, de rigurozitatea științifică a texte- 
lor explicative ce se afișează la intrarea în 
unele monumente, cu cit vom avea ghizi mai 
bine pregătiți, cu atita vom atrage un număr 
mai mare de turişti în jurul monumentelor 
istorice. 

REP.: Nu credeți, în această ordine de 
idei, că s-ar putea apela la unele mijloace 
mai variate, mai vii — decit cele prezen- 
te — pentru a stimula interesul și față de 
alte obiective turistice? 

Prof. C.G.: Chiar agenţiile de turism, care 
organizează diverse excursii prin țară, ar 
putea-o face. N-am văzut anunţată, de pildă, 
nici o excursie care să aibă ca obiectiv vizi- 
tarea unor sate caracteristice pentru tradi- 
ționalul port al locuitorilor sau pentru păstra- 
rea unor datini şi obiceiuri din moși-strămoşi. 
Să trăieşti o zi într-un sat tipic din regiunea 
pădurenilor (în Haţeg) sau din Bucovina, 
unde poți întilni și azi țărani purtind plete ca 
vechii daci, să asiști la o nuntă cu tot cere- 
monialul într-un sat din Bistriţa, sint lucruri 
pe care nu le uiţi niciodată. Organizarea unor 
spectacole de sunet și lumină la cetatea 
Neamţ, unde s-ar putea evoca amintirea lui 
Ştefan cel Mare, a unor manifestări artistice 
speciale în minunatul cadru de la Suceviţa, 


inițierea de concerte de muzică clasică de 
epocă la Palatul Baroc din Oradea sau a 
unor seri de muzică veche lăutărească la 
Hanul lui Manuc, iată doar citeva mijloace 
prin care s-ar crea putinţa unei înțelegeri 
mai directe a trecutului și a legăturii între 
trecut şi prezent. 

REP.: Ca profesor cu vastă experiență, 
care credeți că ar trebui să fie contribuția 
școlii la promovarea turismului în rîndu- 
rile tineretului? 

Prof. C.G.: Eu cred că introducerea obli- 
gațiunii de a participa la anumite excursii — 
atit pentru elevi cit şi pentru studenţi — ar fi 
bine venită. Pentru studenţii de la facultă- 
țile de istorie, excursiile ar putea fi urmate 
de seminarii, în cadrul cărora să se dezbată, 
pe bază de referate, tocmai anume subiecte 
legate de monumentele sau locurile istorice 
vizitate. N-am să uit niciodată excursiile orga- 
nizate, pe cind eram elev de liceu, de profe- 
sorul meu. C. Nedelcu, la Curtea de Argeș, 
la Sinaia, în imprejurimile Bucureştilor și în 
alte locuri. Iniţiativele lui mi-au dezvoltat 
gustul pentru călătorii, pentru cunoașterea 
frumuseţilor ţării. Desigur că, în ultimă instan- 
ță, Ministerului Educaţiei și Învățămintului 
îi revine sarcina stabilirii unui regulament 
care să precizeze cum, în ce condiţii, aseme- 
nea vizite repetate la monumente istorice să 
devină obligatorii. 

REP.: Notele și însemnările de drum 
au — după cum se știe — o mare priză la 
publicul cititor. Nu de mult, jurnalul dum- 
neavoastră de călătorie prin S.U.A., An- 
glia și Franța s-a bucurat de un succes 
remarcabil, consemnat ca atare. Ce con- 
siderați esențial pentru autorul unor ase- 
menea scrieri? 

Prof. C.G.: Aș spune, în esenţă, că autorul 
este dator întotdeauna să dea atenţia cuve- 
nită obiectivelor pe care le întilneşte. Asta 
înseamnă a relata ceea ce vezi, în mod obiec- 
tiv, fără nici o idee preconcepută, a face apre- 
cierile asupra monumentelor sau locurilor 
vizitate pe baza unei informări, dacă vreți, de 
rigoare ştiinţifică. Pentru că — socot eu — 
abia după ce l-ai informat corect pe cititor 
asupra realității văzute, poți da friu liber con- 
siderațiunilor de ordin literar, istoric, estetic 
sau de altă natură. 

REP.: La ora la care va apărea plăcuta 
discuție pe care mi-aţi prilejuit-o se va 
afla, desigur, în plină desfășurare ciclul 
de prelegeri despre istoria poporului ro- 
mân pe care aţi fost invitat a-l ține la uni- 
versitatea Columbia din New York... 

Prof. C.G.: Doresc mult ca unul din rezul- 
tatele acestor prelegeri să se concretizeze 
într-un interes sporit pentru România, deci — 
implicit pentru turismul românesc. Sper ca, 
la capătul acestui curs, menit să facă mai 
bine cunoscute peste hotare etapele dru- 
mului parcurs de poporul nostru spre împli- 
nirea năzuinţelor sale de libertate și dreptate 
socială, unii dintre auditori să fie tentaţi să 
îmbine cunoștințele teoretice căpătate de la 
catedră, cu cele practice, rezultind dintr-un 
contact direct cu realitățile României socia- 
liste, cu viața și preocupările constructorilor 
noii societăți. Ceea ce vă pot spune sigur este 
că și după vizita mea din S.U.A., în anul 1968, 
au fost numeroși auditori americani care au 


venit în România fie ca turiști, fie pentru a 


urma cursurile de vară de la Sinaia. Avem 
indiscutabil ce arăta vizitatorilor străini pe 
meleagurile țării — de la frumusețile naturale 
la bogata moştenire a trecutului și de la 
aceasta la puternicul efort constructiv din 
zilele noastre. Totul este să știm a pune bine 
în valoare tezaurul turistic de care dispunem. 
Şi convingerea mea este că mai mult decit 
oricind există posibilități pentru aceasta. 


Discuţie consemnată de 
CONSTANTIN DARIE 

ROMULUS RUSAN: 


Da, dragii mei, știu că fiecare din voi aveți un asemenea 
DI A i U îi pămînt. Un leagăn în care vă odihniţi gindurile. Un rea- 
% 3 


zăm pe care vă așezați durerea. Un unghi geografic din 


La) 
zarea căruia ecoul se întoarce totdeauna... și unde vă 
imaginaţi chiar sufletul ducîndu-se să moară. E locul naș- 


terii? Sau locul iubirii? Sau locul vieții? Inutile precizări 


n d 
pentru că acest tărim nu e obligatoriu să-l fi trăit, ci e 
de-ajuns uneori să-l fi visat... 


„Acum vreo treizeci de ani, plimbindu-mă prin Alba- 7 
4444 


9% lulia, am auzit pe cineva spunînd: «lată, pe poarta aceasta iii (7 +7 
a intrat Mihai Viteazul». De-atunci am început să mă visez 4 ! (] , 
la Alba-lulia. Trebuie să vă spun că nu eram încă elev, că 
IȚIL! 


nu făcusem bineînţeles lecții de istorie și că nu eram în 


. i trecere prin Alba-lulia, că unicul meu merit era acela de a 
Monumentul eroilor Horia, Cloşca şi Crișan fi deschis ochii acolo, cu vreo cîțiva ani în urmă. 

Jucîndu-mă altădată cu mingea în Cetate, am descoperit 
un tunel duhnind a mucegai. Am traversat tunelul și m-am 
trezit în partea cealaltă a Cetăţii. Aici, deasupra, se înălța 
un deal foarte bombat, iar în creștetul dealului am desco- 
perit un platou. Un lan de porumb se unduia în bătaia vin- 
tului. «Aici i-au tras pe roată pe Horia și Cloşca» — am 
auzit spunînd, din nou, o voce. Trebuie să vă repet că 
ajunsesem întîmplător acolo, că nu mai auzisem aceste 
nume, că descoperisem pur şi simplu un tunel și urcasem 
pur și simplu un deal, numit Dealul Furcilor. 

Altădată, trăgindu-mi alene pașii prin Cetate, m-am 
trezit în fața unei clădiri albe cu geamuri uimitor de înalte. 
Privind-o cu atenţie, şi întrebindu-mă ce poate fi, am auzit 
din nou vocea aceluiași ghid întimplător și voluntar care 
se ţinea de mine pretutindeni. «Aici e Sala Unirii, aici a 
fost hotărită în 1918 Unirea cea Mare». Trebuie să vă măr- 
turisesc că nici de această dată nu știam citi, că eram pre- 
școlar și că aceste cuvinte, luate parcă de pe o placă de 
marmoră, le auzisem numai și numai datorită hazardului. 

Aşa am ajuns să cunosc, înainte de a şti ce înseamnă 
istoria, acest pămînt îmbibat cu sînge care este inima 
Transilvaniei. Așa am învăţat, cu ochii, cu tălpile și cu 
auzul, acest județ în formă de lacrimă. Mai tirziu am fost 
cu un tren mic, cu o căruță cu doi cai, aproape de Muntele 
Găina, în satul Vidra, unde s-a născut Avram lancu. Apoi 
am urcat la Albac, locul de naștere al lui Horia. Apoi am 
coborit în Lancrăm, unde văzuse lumina zilei Lucian 
Blaga. Apoi din nou am urcat Valea Frumoasei, unul din 
cele mai îndrăgite tărîmuri ale inimii lui Mihail Sadoveanu. 
Apoi, la Blaj, nenumărate voci pomeneau numele lui 
Şincai, Maior, Micu şi Budai-Deleanu. 

Cind, şi mai tirziu, şi mai temeinic, am reînvățat toate 
aceste lucruri la şcoală și în viață, am avut impresia că ele 
sînt ale mele, că i le împrumut istoriei, că numele pomenite 
mai sus aparțin unor rude ale mele şi ale prietenilor mei, 
că oraşele și satele copilăriei mele sînt desprinse dintr-un 
vis vechi, șoptit mereu și mereu la urechea copiilor, pînă 


cînd unul din ei sau mai mulți dintre ei au avut ideea să 


o spună și altora, spre a o visa la rîndul lor... 

N. TOPOR 


CRUGUL VREMII 


LUNII MARTIE 
ÎN ULTIMII 2016 ANI 


LA GRECI ȘI ROMANI, luna martie 
începea atunci cind dispărea sub orizont 
ultima stea din constelația «Fluviu» și cînd 
începeau să bată vinturile reci din sud, din 
largul mărilor. Romanii sărbătoreau la a- 
ceastă dată «Matronalia» în cinstea zeiţei 
Juno şi femeile primeau diferite daruri. Tot 
la 1 martie, romanii reînnoiau și focul Ves- 
talelor. 

În decursul secolelor, vremea în luna 
martie a fost deosebit de inconstantă, atit 
de la un an la altul, cît şi de la O zi la alta, iar 
uneori și de la o oră la alta în decursul ace- 
leiaşi zile. Acest caracter schimbător al 
vremii este cuprins în ţara noastră, în ex- 
presiile: «zilele babelor», «zilele moşilor» 
sau «zilele mărțișorului». Datele statistice, 
din regiunile noastre, susțin că luna martie 
este mai des o prelungire a iernii (o coadă 
a iernii, cum scria Sadoveanu) şi mai puțin 
o lună a primăverii. 

RĂSFOIND DATELE CRONICĂ- 
REȘTI, găsim numeroase evenimente me- 
teorologice, care s-au produs în această lună. 
Aşa, spre ex.: «În anul 44 î.e.n., în a doua ju- 
mătate a lunii martie se abat asupra penin- 
sulei italice furtuni mari, cu grindină și multă 
zăpadă și care produc revărsarea tuturor 
rîurilor». 

«În luna martie 588, vremea a fost excep- 
ţional de friguroasă, cu ninsori multe și ză- 
padă groasă în toată Europa». 

«În 792, cad în luna martie ploi mari şi 
interminabile, care strică toate canalele 
prin care Carol cel Mare voia să reunească 
Rinul cu Dunărea». 

«În martie 1190, cruciații suferă foarte 
mult la Adrianopol şi în marșul spre Heles- 
pont din cauza gerului, a ploilor multe, a 
vînturilor aspre şi a furtunilor grele, distru- 
gătoare etc». 

«În 1420, vremea a fost atît de caldă că în 
martie au înflorit şi trandafirii». 

«În 1455, la 13 martie, se produce la Ver- 
den o furtună mare cu grindină și trăsnete, 
care căzind pe turnul bisericii o distrug ar- 
zind-o complet.» «După 2 ani, la 20—22 
martie, cad în Elveţia italiană ploi şi ninsori 
de sînge (colorate în roşu), care înspăimîntă 
toată lumea». 

«la 22 și 23 martie 1492. cînd Iși făcea 
intrarea solemnă în Roma cardinalul Leon 
de Medici, au căzut ploi torențiale de o 
mare violență». După un an, «la 4 martie 
1493, la reîntoarcerea lui Columb în Europa, 

se stirneşte o vijelie care îl obligă să intre 
în gura de vărsare a Tajo-ului». 

«În 1556, în luna martie, pe o vreme senină, 
s-a văzut o cometă, timp de 8 zile, întorcind 
coada către Valahia». 

«În 1604, la 29 martie, pe o vreme bună, 
s-a văzut de către toată cetatea Brașovului 
un mare semn pe cer; el era roșu ca focul». 

«La 31 martie 1707, a căzut o zăpadă mare, 
cum nu s-a mai văzut în Țara Birsei, şi care 
nici nu era de așteptat, pentru că la anul nou 
munții au fost fără pic de zăpadă, iar în Bra- 
șov a fost arșşiță ca vara». 

«La Bucureşti, între 10 și 21 martie 1834 
a fost frig și o ninsoare cum n-a fost toată 
iarna». 


ÎN ULTIMII 120 DE ANI, cea mai fri- 
guroasă lună martie a fost în 1875 și aceasta 
în toată țara, iar cea mai caldă a fost în 1863 
pentru sudul ţării şi în martie 1927 pentru 
jumătatea de nord. Temperatura medie a 
acestei luni variază între —8 la Vf. Omul 
şi +6 la Timișoara şi T. Severin. Tempera- 
tura medie la București e de +5, deci cu 
10 grade mai cald decit la Moscova și cu 
A grade mai rece decit la Paris. 


VREMEA ÎN MARTIE 1972 


În această lună vremea va fi mai rece decit 
în mod obișnuit cu ploi, burniţe, lapovițe și 
ninsori mai frecvente şi mai abundente decit 
în alți ani. 

Între 1 şi 3 martie, vremea va fi frigu- 
roasă în 'prima zi, apoi se va încălzi ușor. 
Începînd din 4 pînă în 10 martie, timpul 
se va încălzi sensibil; după data de 7 vor 
cădea ploi, lapovițe și ninsori în vestul țării 
şi în zona de munte. Între 11 și 19 martie, 
vremea se va răci din nou, nopțile fiind cu 
îngheț general. De la 20 ia 27 ale lunii, timpul 
va fi anormal de rece şi de umed. Vor cădea 
ploi abundente, amestecate cu lapoviţe și 
ninsori, în toate regiunile țării. În aceste zile, 
vintul predominant va fi Crivăţul. 

După trecerea acestor valuri de aer umed 
şi rece, timpul între 28 și 31 martie, se va 
încălzi brusc și accentuat în toate regiunile. 
Temperatura va urca ziua, în nordul ţării, 
pină la 199 iar în Bărăgan — pînă la 260 

În concluzie, LUNA MARTIE de 
anul acesta va fi FAVORABILĂ SPOR- 
TURILOR DE IARNĂ în toată zona de 
munte a țării, unde se va depune un strat 
nou de zăpadă destul de gros. 


IN MEMORIAM 


1.111.1837 — Se împlinesc 135 de ani de la 
— M0Cartea marelui nostru po- 
vestitor lon Creangă. 
Casa memorială lon Creangă 
din Humulești, astăzi cartier 
al orașului Tirgu Neamţ, «Boj- 
deuca lui Creangă» din lași şi 
Muzeul «lon Creangă» din 
curtea bisericii Golia, tot din 
lași, evocă vizitatorilor mo- 
mente din viaţa și activitatea 
celui care a scris nemuritoa- 
rele «Amintiri din Copilărie». 
3.111.1863 — A murit poetul lancu Văcă- 
——f€SCU, sprijinitor al începu- 
turilor şcolii, teatrului, pre- 
sei și tipografiei românești. 


vişteni, instalat în casa scrii- 
torului |.Al. Brătescu-Voinești 
(din Tîrgovişte, str. Justiției 
nr. 3), pot fi văzute manuscrise 
şi obiecte personale ale poe- 
ţilor Văcărești, care şi-au legat 
numele de Tirgoviște. 
7.111.1437, — A izbucnit marea răscoală din 
—— mmm (1437-1438 a țăranilor români 
şi unguri din Transilvania. La 
Bobilna, pe dealul cu același 
nume, monumentul sculpto- 
rului Koss Andras vorbeşte 
posterităţii de luptele şi vic- 
toria ţăranilor răsculați îm- 
potriva exploatării și împilării 
nobililor feudali. 
Documente privind răscoala 
de la Bobilna sint expuse atit 
la Muzeul din Dej cit și în 
muzeele de istorie din Tirgu 
Mureș, Turda și Oradea. 
16.111.1957 — Acum 15 ani, a încetat din 
— „viață marele sculptor Con- 
stantin Brâncuşi. 


Zile de Tîrg la... 


„ABRUD 


Abrud, a cărui temelie a fost pusă de 
daci, adăpostește în fiecare luni 6, 13, 
20, 27 martie, un adevărat tirg al Ţării 
Moților. Aici pot fi cumpărate cojocărie 
lucrată în oraş, țesături și obiecte din 
lemn de la Bucium-Sașa. Locuitorii aces- 
tui sat sînt vestiți pentru portul lor, numit 
«al buciumanilor», ca și pentru obiectele 
de lemn lucrate și împodobite de ei cu 
crestături. La Abrud şi în împrejurimi sint 
mine exploatate încă din antichitate, de 
către agatirși și daci. Pentru romani, aici 
era «Auraria Daciae». În mijlocul oraşului 
se află singura biserică cu prăvălii din 
țară, precum și una dintre cele cinci cele 
mai vechi farmacii în funcţiune. În «Mu- 
zeul miperitului» se păstrează unelte de 
minerit din toate timpurile. 


„„CETATEA-DE-BALTĂ 


Duminică, 5, 12, 19, 26 martie la Cetatea 
de Baltă din Căpilina (sat renumit pentru 
dansurile populare) din Jidveiu, (unde 
sint ruinele unei cetăți țărănești), din 
Sinta Maria, Cornești și alte sate din 
jud. Alba; la tirg sînt aduse piese de port 
popular țesute la război și «cusute» (bro- 
date), țesături de uz casnic, olărie al- 
bastră «de cobalt» de la Saschiz, sare de 
Bazna. bună pentru băi împotriva reu- 
matismului. În oraş poate fi vizitat un fru- 
mos castel cu patru turnuri rotunde la 


20.11.1820 — 


Galeria de Artă românească 
din Muzeul Olteniei, din Craio- 
va, prezintă vizitatorilor cinci 
dintre sculpturile sale, iar 
la Tirgu Jiu, pot fi admirate 
celebrele opere: «Poarta să- 
rutului», «Aleea scaunelor», 
«Masa dacică», precum și «Co- 
loana Infinitului». La Muzeul 
de artă al R.S.R., din Bucu- 
reşti, sint expuse sculpturile 
«Rugăciune»,  «Cuminţenia 
pămintului», «Somnul» și 
«Domnișoara Pogany». 

S-a născut Alexandru loan Cu- 
za, primul domnitor al Prin- 
cipatelor Unite. Puternica sa 
personalitate este evocată atit 
în Muzeul Unirii din laşi şi 


In Muzeul scriitorilor tirgo- 


Muzeul Unirii din Focșani, cit 
şi la Muzeul de istorie și știin- 
ţele naturii de la Fălticeni, 
unde se păstrează jilțul dom- 
nesc adus de la Ruginoasa. 
Momente din viaţa lui Al.l. 
Cuza sint evocate, de ase- 
menea, în Muzeul de istorie 
de la Galaţi, aflat pe locul 
casei sale din vremea în care 
a fost pîrcălab al Galaţilor. 
28.11.1661 — A murit Vasile Lupu, domni- 
— mmm tOr al Moldovei între anii 
1634-1653, ctitor al mai mul- 
tor monumente de arhitec- 
tură, printre care biserica Trei 
lerarhi din lași şi biserica 
Stelea din Tirgoviște. Vasile 
Lupu a introdus tiparul în 
Moldova şi a întemeiat, la 
lași, Academia Vasiliană. Este 
înmormintat la Biserica Trei 
lerarhi. Mormîntul său se află 
în interiorul poleit cu aur al 
bisericii, alături de mormin- 
tele domnitorilor Dimitrie 
Cantemir și Al.l. Cuza. 


colţuri, clădit între anii 1615—1624, iar în 
apropiere — zidurile încă bine păstrate 
ale vestitei cetăți stăpinite de Ştefan cel 
Mare și Petru Rareș. 


„.TOPOLOVENI 


În fiecare duminică 5, 12, 19, 26 martie 
poate fi admirată, la Topoloveni, o ade- 
vărată paradă a portului popular argeşan. 
Tirgul este vestit pentru covoarele şi țe- 
săturile lucrate de harnicile sătence din 
comunele apropiate. De asemenea aici 
se aduce olărie de la Potigrafu, Pucheni 
şi Odăile, împletituri de papură (coșulețe 
şi rogojini etc.) pentru amenajarea unor 
interioare rustice. 


«TÎRGUL SĂRUTULUI»... 


„are loc în fiecare an în a treia duminică 
a lunii martie (19 III), în comuna Hălmagiu 
(jud. Arad). În piața tirgului se întîlnesc 
perechile căsătorite în cursul iernii, care 
se plimbă prin piața tirgului în tovărășia 
părinților; cînd se întîlnesc cu rude sau 
prieteni îi «cinstesc» cu ţuică, îmbrăți- 
şindu-se şi sărutindu-se unii cu alții — 
obicei tradițional care a dat numele tirgu- 
lui. Cei ce nu au putut veni la nuntă — 
îndeobște din pricina zăpezilor mari ce 
acoperă drumurile iarna în Ţara Moților — 
aduc acum” daruri” tinerilor căsătoriți. În 
tirg se vind țesături, sumane, cojocărie 
de la Sirbeşști și olărie de la Leheceni. 
Hălmagiu se află la poalele muntelui 
Găina pe DN 76 (în întregime asfaltat), 
la jumătatea distanţei dintre oraşele Brad 
şi Vașcău. 

DIALOG CU 
CITITORII 


Poştașul ne-a adus, a doua zi după apari- 
ţia revistei, prima scrisoare. Ne-am strins 
toți să citim acest prim mesager al senti- 
mentelor și gindurilor cititorilor pe care 
ni-l trimisese ing. lon Mureșan din Bucu- 
reşti. Începeam, astfel, cu nerăbdare, și 
emoție marele DIALOG CU CITITORII, pe 
care ni-l dorim permanent, fructuos și 
bărbătesc. 

De atunci, poştașul ne aduce, zilnic, zeci 
de scrisori din toate colțurile țării, de la 
iubitorii drumeţiei, de toate virstele. 

Nu poate exista bucurie mai mare, pentru 
colectivul redacțional, decit cea prilejuită 
de legătura, creată spontan şi entuziast, cu 
cititorii revistei. 

Am aşteptat şi așteptăm cu nerăbdare 
aprecierile, sugestiile şi mai ales, criticile 
prietenilor revistei cu privire la publicația 
noastră şi cu deosebire despre mişcarea tu- 
ristică românească, despre calitatea servi- 
ciilor turistice, despre ce anume trebuie 
făcut. 

Cum era și firesc, în cele mai multe 
dintre scrisorile primite, cititorii vorbesc 
despre revistă, impunindu-ne astfel, prima 
temă a dialogului nostru cu prietenii ei. 


Deci, despre «ROMÂNIA PITOREASCĂ» ! 

Toate scrisorile, chiar și cele mai critice, 
exprimă entuziasmul pentru apariția revistei 
noastre, mult așteptată, și mulțumiri adresa- 
te conducerii partidului, Ministerului turis- 
mului pentru înfiinţarea ei. 

Cititorii mai înflăcăraţi îi urează «viaţă 
lungă», «spor la drum», «timp frumos şi 
drum bun», «ziua bună», «noroc bun», 
«la mulți ani». 

Ne-aţi scris că denumirea revistei este 
frumoasă și că «nici nu putea fi numită altfel» 
dar că «titlul este prea frumos ca să nu merite 
să fie scris întreg pe prima copertă». Aveţi 
dreptate! Aveţi, cu acest al doilea număr, 
și satisfacția autocriticii noastre în fapte: 
ROMÂNIA PITOREASCĂ este prea fru- 
moasă şi am scris-o întreagă! 

V-a surprins, pe foarte mulți dintre dv., 
formatul revistei. Multora v-a plăcut că 
nu seamănă cu nici o altă revistă. Ciţiva 
dintre dv. v-aţi exprimat nemulțumirea — 
faptul este amuzant că toți sînt bărbați — 
că «nu încape în servietă». Vă mărturisim 
sincer că nu ne-am gindit la servietă atunci 
cînd i-am stabilit formatul. Ne-am gîndit 
la alte considerente, care ni s-au părut mai 
importante: că paginile revistei trebuie să 
aibă o desfășurare largă pentru a putea 
publica fotografii generoase, întinderi vaste 
de peisaje. prim-planuri încăpătoare de 
monumente artistice și ale naturii, fotografii 
artistice de drumeţie, ilustraţii-album ale 
comorilor noastre spirituale, care, toate, 
să poată fi desprinse din revistă, să fie afişate 
sau strinse în albume și să facă astfel, o 
propagandă permanentă frumuseţilor patriei 
să invite, obsedant, la drumeţie. De ce, oare, 
tineretul nostru să decupeze din reviste şi 
să lipească pe pereţi sau să-și facă albume 
numai cu poze ale stelelor de cinema sau 
mărcilor de mașini? Ne-am gindit că vom 
publica hărți, nenumărate hărți ale masivilor 
muntoși, ale zonelor turistice, ale întregii 
țări chiar, care au nevoie, de asemenea de 
spații largi. Ne-am gindit, în sfirșit, că vom 
avea atitea lucruri de publicat şi că ne trebuie 
atît de mult spațiu încit trebuie să folosim 
suprafața hirtiei la maximum. Celor care 
și-au exprimat dorința ca formatul să nu se 
schimbe, pe parcursul unui an, cel puțin, 
pentru ca revista să poată fi adunată și legată 
în colecţie, le răspundem să nu-și facă griji. 
Nu vom schimba formatul revistei! 


De la entuziasm înflăcărat, 


pină la critici aspre 


Ne-aţi sugerat, în scrisorile dv., zeci de 
teme și aspecte ale turismului românesc de 
care să ne ocupăm. Este imposibil să ne 
referim aici la toate. Vă vom răspunde 
personal și vom continua dialogul din pagi- 
nile revistei și prin scrisori. Faptul, impor- 
tant pentru noi, este acela că sugestiile și 
criticile dv. vor fi totdeauna bine primite și 
le vom considera, fără rezerve, un sprijin 
prietenesc. 

Ne-aţi cerut să ne ocupăm mai mult de 
drumeţia «per pedes apostolo um» ca de 
cel mai important izvor de sănătate. 

O vom face! 

Ne-aţi sugerat să acordăm mai multă 
importanță turismului nautic, cicloturismu- 
lui, excursiilor în peșteri, turismului peri- 
orășenesc, excursiilor şcolare, turismului 
sătesc şi multor altor forme de turism. 

Vă încredințăm că am operat, pe agenda 
noastră, schimbări în ordinea de importanță 
a temelor și că am înscris toate celelalte teme 
care ne lipseau! 

Ne-aţi cerut să criticăm stările de lucruri 
care împiedică dezvoltarea turismului nos- 
tru, calitatea slabă a unor servicii, lipsa unor 
produse din echipamentul turistic, starea 
marcajelor și a propagandei turistice locale, 
lipsa de iniţiativă și chiar indolența unor 
ghizi sau lucrători din rețeaua turistică 

Considerăm aceste cerinţe ale dv. ca una 
dintre principalele noastre îndatoriri! 


Ne gîndim însă, să vă adresăm și noi, la 
acest capitol, o rugăminte: trimite-ţi-ne toate 
criticile și observaţiile dv. pentru a putea 
cunoaște cît mai multe fapte şi a interveni 
pentru remedierea lor. 

Cerîndu-ne iertare că în acest prim dialog 
am vorbit prea mult, îngăduiți-ne să ne 
facem datoria de gazde şi să dăm cuvintul 
cîtorva dintre primii noștri prieteni: 


«Nu-mi pot stăpini bucuria — ne mărturiseș- 
te tov GH LAZAROIU, din Sibiu—de a vedea 
apărind în sfirşit revista «România Pitorească». 
Este implinirea unei vechi dorințe a noastră, 
a drumeţilor. Realizarea unei asemenea publi- 
cații înseamnă mai mult decit un fapt obișnuit. 
Fără să spun vorbe mari, mi se pare că pe 
lingă multiplele servicii, în special de informare 
a cititorilor, revista va fi, în primul rind, o 
şcoală veritabilă de cultivare a dragostei 
pentru acest pămint străbun care păstrează 
atitea comori nepreţuite de frumuseţe şi bo- 
găție. 


Dar dacă va fi, sau nu, ce credem şi ce 
așteptăm de la ea, este o chestiune care depinde, 
în primul rind, de cei care ii dau viață. Va fi 
viguroasă, interesantă sau anemică? Dacă 
ținem seama cui i se adresează, va trebui 
obligatoriu să fie o revistă a tinereţii şi frumo- 
sului». 


— Chiar dacă am vrea, tov. Lăzăroiu, să 
facem g revistă «anemică» ne-ar fi imposibil, 
pentru că, așa cum o dovedesc primele sute 
de scrisori sosite în redacţie, sintem încon- 
jurați de dragostea, de sugestiile, de cola- 
borarea și, mai ales, de criticile unui număr 
imens de prieteni. 

«...Revista este in mare interesantă — ne 
scrie tov, ION MUREȘAN din Bucureşti—și 
totuși rămine parcă la un nivel de magazin 
ilustrat. Aş vrea şi materiale turistice deta- 
liate, în care să se indice — în manieră de 
ghid practic — trasee turistice. Sint frumoase 
reportajele literare dar nu trebuie ca acestea 
să predomine. Rubrica «Nota bene», cu sfaturi 
practice şi trasee neindicate de sezon, este 
foarte utilă şi bine venită. Interesante articolele 
despre alpinism, dar atenție: majoritatea citi- 


torilor dv. nu sint alpiniști, ci turişti... «For- 
mule de excursie» — foarte interesantă ru- 
brică, dar cam sumară şi comercială. Chiar 
patronată de ONT şi Ministerul Turismului, 
«România Pitorească» trebuie să se adreseze 
turiştilor de tot felul, nu numai amatorilor de 
ONT... Drept să vă spun, după materialul din 
nr. Î nu mă pot ghida în vreo excursie anume. 
Sint doar sugestii în acest prim număr. 

«Dialogul cu cititorii» |-aş dori continuat 
şi în numerele viitoare, și perfecţionat in sen- 
sul că turiştii să se poată adresa revistei, cu 
propunerile lor de imbunătăţire a activității 
turistice, sugestii şi chiar reclamaţii, referi- 
toare la toate formele de turism...» 

— La cele spuse de dv. tov. Mureșan, nu 
putem adăuga decit mulțumirile noastre şi 
promisiunea că vom încerca să oferim și 
pentru dv. un material după care să vă 
ghidaţi într-o excursie. ' 


«La pagina 25 a revistei în articolul «in me- 
moriam» scrie că la 1/ll. 1868 s-a născut la 
Ştefăneşti (Jud. Argeş), pictorul Luchian. Pro- 
babil că cine a dat aceste date apreciază 
stația experimentală viticolă din Ștefănești, 
asociind automat localitatea Ștefănești, cu 
jud. Argeş. Adevărul este puțin altfel. Tot 
într-un Ştefăneşti, dar pe Prut în jud. Botoșani, 
s-a născut pictorul Luchian. 

Greşeala (lapsus calami) nu e gravă, dar e 
bine să punem pe fiecare la locul lui. Ce-ar fi 
să spunem că Eminescu era oltean?! S-ar 
bucura Amza Pellea! 

— Salutări.» DR. A. VASILIU 

— Mulţumiri. Dr. Oenologu. 


«Am primit cu o deosebită emoție vestea 
apariției mult aşteptatei reviste dedicate tu- 
rismului. Cind am auzit că numele ei este 
«România Pitorească» interesul și bucuria au 
crescut în progresie geometrică. Am cumpărat-o 
imediat și în cîteva ceasuri am «devorat-o» de 
la un capăt la altul (mai puțin dezlegarea 
jocurilor), 

lertată fie-mi indrăzneala, acum după ce am 
citit-o cu destulă atenţie. Mă simt jenat că 
nu pot găsi o altă formulare, mai puțin dură, 
pentru concluzia mea: Păcat de idee, de 
intenţie, de speranțe, de muncă, de hirtie, de 
spațiu tipografic, de bani etc. Mare păcat! 

.„În cazul cînd veţi considera că un «dialog 
ar putea contribui la ceva bun, vă rog să-mi 
scrieţi pe adresa de mai jos. În speranța că 
rîndurile mele vor fi primite ca o formulare 
critică, sine ira et studio, primiţi vă rog, tovară- 
şe redactor şef, asigurarea stimei mele.» 
DR.VASILE LASCĂR. 

-Gindurile dv. le-am primit ca o critică 
prietenească! Nu sîntem adepţii dictonului: 
«Sutor, ne supra crepidam». «Dialogul» cu 
dv. nu va putea duce decit la ceva bun. 
Sinteţi, oricînd doriţi, invitatul nostru. 


«Uraa!... Avem în sfirşit o revistă a noastră, 
a iubitorilor naturii şi drumeţiei. Mă asociez 
celor care au salutat cu entuziasm apariția 
«României Pitoreşti» şi adresez felicitări ini- 
ţiatorilor și «vint bun» cîrmacilor — colectivul 
de redacţie. 

„Şi aş adăuga, dacă imi este permis, 
un sfat: rubrica «Dialog cu cititorii» să nu-și 
restringă niciodată rindurile.Sint convins că 
cititorii, îndrăgostiți de natură, trebuie să fie 
principalii dv. colaboratori. Sugestiile lor, ma- 
teriale sau fotografii bune culese dintr-o călă- 
lătorie, să-și găsească loc în paginile acestei 
reviste. Căci cine altcineva ar putea improspăta 
zi de zi paginile revistei dacă nu drumeţul care, 
abătindu-se uneori de la marcaj sau renunţind 
la confortul cabanei, petrece o noabte alaturi 
de un cioban sfătos de la care află atitea legen- 


de nescrise? Cine ar putea aduce o fotografie 
inedită, dacă nu un drumeţ rătăcitor care, 
ascuns în hățișuri, așteaptă să prindă in 
obiectiv un frumos cerb sau o superbă pasăre 
care nu se arată poate niciodată altora?... 

„„„În speranța că tot ce este util turistului 
işi va găsi loc în revistă, voi încerca să devin 
şi prieten al «României Pitorești». Nu de alta, 
dar sint geolog şi, an de an, străbat munții 
nu după marcaje, ci numai după busolă și 
hartă. Mi se întimplă uneori să văd şi să aud 
lucruri pe care aș dori să le afle şi alții»... 


DRUMEȚUL — Bucureşti. 

- «Drumeţule» sintem nerăbdători să-ți 
publicăm legendele nescrise, fotografiile pă- 
sării superbe care nu se arată altora și toate 
lucrurile fascinante pe care le-ai auzit și 
văzut. 


«...Vă mărturisesc că am luat în mină cu 
multă emoție acest prim număr şi că l-am 
inchis, după o parcurgere «sumară», care 
a durat totuși citeva ore, cu multă satisfacție» 
ne scrie într-o lungă scrisoare, ing. GERT 
KESSLER din Brasov... 


.„„Ce dorințe am mai putea avea noi cititorii, 
în privința conţinutului ei? Luindu-ne după 
promisiunile redacției, de fapt, nici una: 
paleta preocupărilor este largă şi bogată. 
Imi voi permite totuși să amintesc citeva 
puncte de reper...aș dori să văd propagindu- 
se mai cu seamă drumeția pe picioarele proprii, 
cu raniţa în spinare şi cu innoptatul la cabană... 
Deşi sint la 42 de ani practic în special acest gen 
tineresc al drumeţiei, mai ieftin și oferind 
contacte mai strinse cu țara noastră și cu 
locuitorii ei. Și cred că adevărata dragoste de 
patrie şi popor nu poate fi dezvoltată decit 
pornind în felul descris mai sus pe urmele unui 
Calistrat Hogaș... Înscrieți, vă rog, educa - 
ţia turistică pe prim plan. Asistăm, odată cu 
fenomenul imbucurător al amplorii crescînde 
pe care o ia turismul oamenilor muncii și al 
tineretului, la o regretabilă decădere a unor 
vechi şi frumoase moravuri turistice. Din păcate 
trebuie spus că astăzi, pe munții noștri, 
aproape nu se mai schimbă un salut, iar cei 
care, după ce şi-au astimpărat foamea lingă 
izvorul unei frumoase poieni, nu-și continuă 
drumul inainte de a face să dispară resturile 
și ambalajele hranei lor, sint priviți de-adreptul 
ca niște specimene curioase... 

Aparținind unei naționalități conlocuitoare, 
m-aș bucura să văd popularizat şi specificul 
celorlalte naţionalităţi care de secole trăiesc 
pe aceste meleaguri, alături de poporul român. 


— Nici nu concepem activitatea revistei 
altfel decit ne sugeraţi dv. Fiţi încredințat că 
toate valorile şi frumuseţile create de popo- 
rul nostru, de-a lungul secolelor, de români, 
maghiari, germani şi alte naţionalităţi își 
vor găsi oglindirea în paginile revistei noas- 
tre. Toate celelalte sugestii ale dv., care 
n-am avut nici spaţiu să le publicăm, le-am 
luat în consideraţie și în atenția noastră. 

Dialogul început cu dv., stimați cititori, 
îl considerăm ca cel mai important material 
al revistei noastre. Prin el sperăm să facem 
din «România Pitorească» cel mai apropiat 
prieten al marii familii a drumeţilor din 
țara noastră și tribuna care trebuie să con- 
tribuie la dezvoltarea impetuoasă a turis- 
mului românesc. 


IOAN CRĂCIUN 

divertisment 


«Un scaun mai 
puțin» sau «O- 
cupă-ţi locul!» 


Aşa ar putea fi intitulat un 
amuzant joc de societate cu care 
vă puteți organiza o seară dis- 
tractivă la cabană. Recuzita este 
cît se poate de simplă și nu nece- 
sită pregătiri speciale: scaune 
(mai puțin unul decit numărul 
participanţilor la joc) și un tran- 
zistor, iar în lipsa lui o muzicuță 
de gură (dacă vă lipsesc asemenea 
obiecte, puteţi cînta chiar dum- 
neavoastră orice cîntec vesel). 

Așezaţi scaunele, în cerc, în 
mijlocul încăperii şi alegeți-vă 
conducătorul jocului — denumit 
convențional «regizor» — căruia 
îi veţi încredința tranzistorul sau 
muzicuța. Să presupunem că nu 
aveți la dumneavoastră nici tran- 
zistor, nici muzicuţă! De pe o 
latură a încăperii porniţi cîntînd, 
în șir indian, în frunte cu regizo- 
rul, spre cercul de scaune, pînă 
îl veţi înconjura complet. Din 
acest moment regizorul poate 
opri cîntecul, prin ridicarea unui 
braţ, în orice clipă vrea el. În 
aceeași fracțiune de secundă cău- 
taţi fiecare să vă așezați pe sca- 
unul din dreptul căruia ați ajuns. 
Jucătorul care n-a reușit să ocupe 
un scaun este eliminat din joc. 
Odată cu el, scoateţi şi un scaun 
din cerc, fără a schimba poziţia 
celorlalte. Jocul continuă cu cîn- 
tec și voie bună, la fiecare oprire 
a cîntecului fiind, deci eliminaţi 
un participant și un scaun. În 
cele din urmă vor rămîne în joc 
doar două persoane și un scaun. 
La întreruperea cîntecului, cel 
care se va așeza primul pe scaun 
va fi declarat învingător şi va 
prelua conducerea unei noi run- 
de de «Un scaun mai puțin» sau 
«Ocupă-ţi locul»! 

N.B. Îi invităm pe toți cititorii re- 
vistei să ne împărtășească în scris 
jocuri distractive de societate, cit 
mai originale, atît pentru grupuri 
mici, cît și pentru grupuri mari, 
care pot fi jucate. în cabană, în tren 
sau în autocar, în aer liber. 


Seara, la cabană 
JOCUL 
„CADOURILOR 
SURPRIZĂ“ 


Participanţii la joc se dispun (așe- 
zat sau în picioare) în semicerc. 
Unul din ei (ales sau tras la sorți) 
se așează în fața semicercului pe un 
scaun. Înapoia lui stă, în picioare, 
conducătorul de joc, astfel încit să 
fie văzut de toată lumea, în afară 
de persoana așezată pe scaun. 

Conducătorul de joc mimează di- 
ferite gesturi (îşi răsucește urechea, 
îşi duce mina la inimă, se trage de 
nas etc) sau arată diferite obiecte, 
întrebind persoana de pe scaun: 
«Cui să-i facem acest cadou?» 

Răspunsurile primite se notează 
pe scurt (urecheală — lonel; chi- 
brituri — lrina; tras de ciuf — Cos- 
tel etc), după care se trece la distri- 
buirea solemnă a «darurilor», festi- 
vitate care stirnește, bineînţeles, 
mult haz. 


ȘŞTIAŢI CĂ... 


„„„Jepii MARI, unul dintre piscu- 
rile Bucegilor, măsoară 2 075 m 
altitudine, în timp ce un firtat 
de-al său, Jepii MICI, are totuși 
2 148 m înălțime? Deci, Jepii Mari 
sint mai mici decit cei Mici. Da! 
Se poate şi așa fiindcă numele piscu- 
rilor au fost date nu după altitudinea 
lor, ci luîndu-se în considerare talia 
jnepenilor care le îmbracă versanţii 
(mai mici la altitudini mari). 


207%) |2n43 


„ADAM stă la taifas cu EVA? 
Lucrurile se petrec în Țara de Sus, 
către poalele nordice ale munţilor 
Rarău, la hotarul acestora cu Giu- 
malăul. Aici, pe dreapta apei Mol- 
dovei, Adam a crescut înalt de 1 047 
metri; Eva, ceva mai puțin trupeșă, 
nu măsoară decit 1 009 m altitudine. 
Este vorba de două piscuri gemene 
ale Carpaţilor Orientali, vajnicii stră- 
jeri de stincă ai Pojoritei bucovinene. 


„OMUL nu-i singur în Car- 
pați? OMUL din Bucegi deține in- 
tiietatea cu o altitudine de 2 507 
metri. Virful «LA OM» din Piatra 
Craiului se înalță pină la 2244 m 
deasupra nivelului mării; în Munţii 
Rodnei, creasta principală a masivului 
face o bruscă schimbare de orientare 
atunci cînd ajunge în virful OMU- 
LUI (2 135 m); mai puţin înalt decit 
acesta din urmă, vf. OMULUI din 
Munţii Suhardului (1 932 m), se află 
situat către soare-răsare de pasul 
Rotunda. 


TABELA DE EXPUNERE 
PENTRU LUNA MARTIE 


FOTO AMATOR 


e Film pancromatic de 17—18 DIN 

e Datele sint pentru fotografieri fără filtru. 

e Viteza de obturare 1/100 (1/125) sec. 

e Timpul favorabil de fotografiere: dimineaţa între orele 10—11,30 și după 
amiază între orele 14—16. 

Lumina zilei, deși este încă blindă, ne permite instantanee mai rapide; pentru 
portrete, contrastele mai puțin accentuate împrumută chipului o plasticitate 
deosebită. 

les acum, de sub zăpadă, primii ghiocei, mițişorii de răchită și primii mugurași 
— noi motive de inspiraţie pentru iubitorii de inedit şi frumos. 

Se vor utiliza următoarele diafragme: 


Cer Soare Cer 
senin slab acoperit 
— La schi, în munți 11 8 5.6 
— Pentru sporturi in aer liber, 
mișcare rapidă (patinaj, jocuri) 
Viteza de obuturare 1/200 (1/300) 5,6 4 — 


— Persoane şi grupuri, afară în 
aer liber 5.6 4 3,5 

La altitudini de peste 1500 m, folosim un filtru U.V. 

Pentru evitarea reflexelor datorate reverberaţiei zăpezii şi pentru protejarea 
obiectivului de fulgii de zăpadă, este obligatorie folosirea unui parasolar. 
Puţină tehnică 

Expuneţi întregul film cit mai uniform; în laborator, filmul se va putea pre- 
lucra mai ușor și fotografiile vor avea, toate, aceeași tonalitate. Țineţi seama de 
raportul timp de expunere — diafragmă, știut fiind că: 

1/125 — 8 = 1/250 — 5,6 
sau 

1/60 — 11 = 1/125 —8 

Stabilite după notarea internațională sau după notarea veche germană, des- 
chiderile diafragmelor au, în general, echivalență: 8 = 9; 5,6 = 6,3; 4= 4,5 

Vitezele de obturare, la rindul lor, sint notate diferit, dar au valori identice: 

Viteza 1/25 sec. este echivalentă cu 1/30 

Viteza 1/100 sec. este echivalentă cu 1/125 ș.a.m.d. 

Indicăm aceste date pentru o mai ușoară cunoaştere a unor mici probleme de 

tennică fotografică ce vor apărea în rubrica noastră. 


N.B.: Puteţi face fotografii frumoase numai cu un aparat bine întreținut. 
Obiectivele vor fi curățate cu o pensulă moale (din păr de veveriță), niciodată 
cu piele de căprioară. larna, obiectivul aparatului se abureşte, cind ieşim dintr-o 
încăpere încălzită, afară. De aceea, nu fotografiați imediat, ci dupa citeva minute, 
pentru ca obiectivul să se răcească. 

Mircea leremia 


COPERTĂ LITERARĂ 


Aflaţi, prin anagramare, numele 
unui mare scriitor român, de la a 
cărui moarte s-au împlinit zece ani, 
şi titlul uneia din cărțile sale despre 
o pitorească zonă a ţării. 


DEZLEGAREA 

OLIMPIADELE 


DE 
IARNĂ 


SAPPORO A 


SAPPORO'72 


| 
mă 


POSTA ROMANA 


POSTA ROMANA 


Chamonix 1924... Sapporo 1972. 
Drumul parcurs de Olimpiadele de 
iarnă, de la prima la cea de a Xl-a 
ediţie, înregistrează o dezvoltare 
spectaculoasă, demonstrată prin în- 
zecirea numărului de participanți 
și reflectată printr-o creștere con- 
tinuă, dar mai ales impresionantă, a 
numărului de mărci poştale consa- 
crate acestor mari confruntări spor- 
tive. Din punct de vedere filatelic 
este semnificativ faptul că olimpiada 
de la Grenoble, din 1968, a prilejuit 
emiterea în întreaga lume a unui 
număr de mărci poștale ce depășește 
totalul consacrat celorlalte nouă. 

În imaginile lor policrome este 
reconstituită istoria multimilenară 
a schiului şi a sporturilor anotim- 
pului dalbelor flori de gheață, din 
ele desprinzi frumuseţea lirică a pa- 
tinajului artistic şi răsunetul marilor 
performanțe. Datorită marelui nu- 
măr de mărci poştale prilejuite de 
desfășurarea lor, olimpiadele de iar- 
nă s-au desprins din tematica «sport», 
constituindu-se ca o temă de colecție 
filatelică de sine stătătoare, in ima- 
ginile căreia reîntilneşti parcă stele 
olimpice ca vestita Sonja Henie care 
vreme de două decenii a fost «zina 
gheții», sau cvadricampioana Lydia 
Skoblikova, ca Thorleif Haug — extra- 
ordinarul urmaș al vikingilor, şi Toni 
Sailer — fenomenul Cortinei D'Am- 
pezzo. 

Printre cele mai apreciate și mai 
căutate mărci poştale ale olimpia- 
delor de iarnă se numără și cele ro- 
mânești din emisiunea «Innsbruck» 
formată dintr-o serie de 8 valori 
dantelate şi 8 nedantelate (culori 
schimbate), precum și o coliță. Nu 
mai puțin atractive sînt și cele 7 
valori şi colița emisiunii dedicată 
«olimpiadei albe» de la Grenoble. 

Cea de a Xl-a ediție a jocurilor 
olimpice de iarnă «Sapporo 1972» 
adaogă acestei interesante tematici 
filatelice noi piese de colecție. Poșta 
română consacră marilor întreceri 
sportive de pe pirtiile şi oglinzile de 
gheață ale pitoreştii stațiuni Sapporo 
din Japonia, o serie formată din 6 
valori şi o coliță cu nominalul total 
de 11 lei. Recunoaștem în desenele 
lor citeva din tradiționalele probe 
ca patinajul, schiul şi bobul, precum 
şi binecunoscutele embleme olim- 
pice. Cite file de album vor ocupa 
mărcile poştale emise în întreaga 
lume în cinstea olimpiadei de la 
Sapporo? Va fi, oare, depășit recor- 
dul filatelic stabilit de olimpiada 
de la Grenoble? Greu de prevăzut... 


ITINERAR MUZEAL 

rea conștiinței naţionale a poporului 
nostru; — Recipiente de sticlă, metal, 
lemn, pămint, etc., prezente în majo- 
ritatea muzeelor. 11) Se rotesc în ubor; 
— Cunoscut castel-muzeu cu bogate 
colecţii de artă. 12) În cutie!; — Ecoul 
public al cuvintelor frumoase; — Poftă 
de joc la copii. 13) Oraș, unde pot fi 
vizitate casele memoriale «losif Vulcan» 
şi «Ady Endre»; — Culme muntoasă 
în Carpaţii orientali, cu înălțimi de 
peste 1 600 metri. 


Cu rucsacul în spinare, pe 
serpentine, am pornit spre 


4 694 sta 


„„„urmată 
de un slalom special! 


Întrecerea «pe echipe» a dat 
loc unei dispute aprige. 


Am făcut și 


Imediat după sosire am puțin schi! 


participat la o probă sti 
frumos oraș are un muzeu propriu unde o viteză 


o e ii dial di ai Mat 
material 


noastre culturale (Q cuv.). 2)... cum e 
cea de la Ipotesti. dedicată amintirii 
acestu' mare poet; — Cunoscut castel- 
muzeu din apropierea Brașovului da 


tul unui cult; — Creator de obiecte 
prezente 
enigmă. 7) 


hitectonice din princi zone etno. 
grafice 


— Cununi Terrei 
9) Căutată în deșert; — Localitate în 
apropierea Făgărașului; — Oneste! 10) 
Profesor german (1796—1865); — Im- 
portant centru economic și cultural în 
muzeele căruia turiștii pot admira nu- 
meroase exponate ce reflectă dezvolta- 


Ca să nu se aburească ochelarii în 


nostru popular; 
în Peleș! 10) Biber impăiat fără cap!; — 
Curs!; — Salut roman. 11) Brăzdate; — 
Ape secate!—A topi împreună. 12) Mal.. 
din dreapta!; — Vechi centru minier al 


Dinotherium ; — Geniul 
muzicii românești, a cărui memorie este 
cinstită prin două muzee carei 
poartă 


MIRCEA GUJA 


Cheia specială pentru deschis con- 


timpul iernii, acoperiți lentilele (pe 
ambele părți) cu o peliculă fină de 
săpun. apoi frecați-le uşor cu o cirpă 


serve de peşte poate fi lesne trans- 
formată într-un ac mare pentru cusut 
pinza de foaie de cort și alte za cal 


La întoarcere Perpedes Apostolescu impartiișeşte 
impresii: Ce formidabil regenerator e Tăture asta 


moale. groase. 


în circuit 


Hoteluri— cabane— cam- 
pinguri 


Încă o gazdă agreabilă a apărut în 
munții Bucegi: hotelul turistic «Furnica» 
situat în apropierea stației terminus a tele- 
cabinei Sinaia — Cota 1 400. Dealul Săliștii 
e numele unei noi cabane în județul Sibiu, cu 
o capacitate de 140 de locuri. O cabană-ho- 
tel cu 100 de locuri, confort ll, pentru ex- 
cursionişti și vinători, se construiește în 
Delta Dunării la mila 14,5 vizavi de satul 
Crişan de pe braţul Sulina. La Băile Siriu, 
pe drumul national Buzău—Brasov. aflat în 
curs de modernizare. a fost amenajat un 
camping cu căsuțe. Organele județene 


CENTROCOOP au început, de asemenea, 
construirea unui han turistic la Nehoiu, 
care va fi pus în curînd la dispoziția celor 
ce vizitează frumoasele plaiuri buzoiene. 
Din perspectiva cincinalului: 2 000 de 
locuri în București, în hoteluri, care se 
află acum în fază de studiu tehnico-economic 
sau în fază de proiect. Sînt precizate deja 
locurile în care aceste hoteluri vor fi 
amplasate, Piata Victoriei, Piaţa Unirii, 
Piaţa Scînteii, Calea Dorobanţi, str. Arme- 
nească. Covasna, Tirgoviște, Petroşani, 
Rimnicu-Vilcea, Alba-lulia vor „da în 
folosință, în 1972, fiecare cîte un hotel. 
Pentru 1973 se anunță cu cite un hotel ora- 
şele Tecuci și Focșani, stațiunea Sovata și 
altele. 


dom'le! 


Transporturi— 
căi de acces 


În judeţul Timiș, se asfaltează drumul spre 
parcul dendrologic de la Bozoșul Nou și 
se pietruiesc drumurile spre rezervația de 
cerbi lopătari. Alte noi drumuri conduc 
spre minăstirile Săraca, Patroș și Cebza. 
Un nou mijloc de deplasare pentru turiști 
între porturile dunărene Brăila, Galaţi, 
Tulcea şi Sulina: nava rapidă «Vijelia» 
cu o capacitate de 120 de locuri. 


Diverse 


O altăadresăareacum Muzeul literaturii 
române: strada Fundaţiei nr. 4. Cu mult 
interes e așteptată redeschiderea Muzeu- 
lui de științele naturii din Sibiu. Se 
pare că, sub raportul numărului de piese, 
această unitate muzeală deține locul unu 
pe ţară. La castrul de la Romita (pe 
teritoriul satului Brusturi, comuna Greaca, 
judeţul Sălaj) a fost descoperită recent 
o baie romană. În curînd vor începe lucră- 


rile de consolidare ale acestui nou obiectiv 
care poate constitui încă o cheie în cunoaș- 
terea sistemului roman de construcții. Uni- 
unea județeană laşi a cooperativelor 
agricole de producție a organizat vizite 
speciale la fabricile «Țesătura», «Tri- 
cotajul» și «Moldova». La aceste excursii 
profesionale, au participat cu precădere 
femeile, avind în vedere că în judeţul lași 
se prevede dezvoltarea industriei de țesă- 
turi, a obiectelor de artizanat, a împletitu- 
rilor. Tot în judeţul lași: 32 de coopera- 
tive agricole de producție au aprobat, 
în adunările generale, alocarea unor fon- 
duri de 3.420.000 lei. pentru realizarea de 
construcţii proprii în stațiunile bal- 
neare. În cadrul activităților pionie- 
rești și şcolare organizate în județul 
Buzău, au fost constituite «echipe» care, 
folosind cortul şi busola, au străbătut în 
lung şi-n lat o întinsă zonă muntoasă. Aceas- 
tă acţiune a prilejuit tineretului şcolar un 
prim contact cu condițiile campării în 
mijlocul naturii, trezind, totodată, în 
rîndul micilor turiști interesul pentru cu- 
noașterea locurilor pitoreşti de pe cuprinsul 
județului. 


CU SOȚII CIULLI ÎN... 


ARHIPELAGUL 
MUNȚILOR 
ASCUȚŢIȚI (1) 


Singuri în deșertul alb e Suspendați în gol pe un pod 
de zăpadă e Minunile de la miezul nopții. 


O zi întreagă durează cal- 
varul străbaterii întinsei zone 
de noroaie polare. La capătul 
ei, după urcarea unei pante. 
Mihaela şi Sorin Ciulli ză- 
resc, în sfîrşit, întinderea de 
ghețuri și zăpezi veșnice a 
calotei ce acoperă lobul de 
nord-vest al insulei. Cu fie- 
care metru cucerit se face 
tot mai frig. De la o tempera- 
tură de plus 4 grade, ce în- 
călzește țărmurile, cei doi 
călători constată că margi- 
nea calotei de gheață îi în- 
timpină cu o diferenţă în mi- 
nus de 15—20. Epuizaţi de 
oboseală își aleg un loc de 
popas unde să-și înalțe cor- 
tul. Privirile lor scrutează de- 
părtarile unui imens cîmp 
alb. Nu se zărește nici o urmă 
de viață, totul pare încreme- 
nit în caerul timpului fără în- 
ceput și fără sfirșit. Dezolan- 
ta înfățișare a acestui ade- 
vărat deșert alb nu poate să 
nu trezească un cit de vag 
simțămiînt de îngrijorare. L-a 
încercat şi Sorin Ciulli, căci 
motivele nu lipseau, după 
cum mărturisește, relatind a- 
cest nou episod al călătoriei 
în arhipelagul Spitzbergen: 


— Mai întii ne îndepărtam tot 
mai mult de oameni. Apoi, inu- 
til să vă mai spun, aveam foarte 
multe probleme de orientare. 

Oricit ai căuta, nu găsești nici 
un indicator care să te asigure 
că ești pe drumul cel bun, iar 
ținta noastră era virful cel mai 
înalt Newtentcppen, cu o alti- 
tudine de 1717 m, şi pe care 
n-am fi dorit să-l confundăm cu 
altul. Nu aveam cu noi decit o 
hartă destul de proastă, o buso- 
lă, un altimetru și din cînd în 
cînd, soarele. 

— Într-adevăr, soarele nu a- 
pune niciodată în timpul verii — 
intervine Mihaela Ciulli, între- 
zărind în privirile mele o umbră 
de nedumerire. El se învirtește 
în jurul orizontului. În orele care 
corespund zilei noastre obiş- 
nuite este oarecum mai cald, 
însă ceața se ridică și acoperă 
întregul platou. Noaptea, soa- 
rele fiind mai aproape de ori- 
zontul nordic, temperatura sca- 
de simțitor iar ceața coboară 
sub înălțimea de o mie de metri 
a platoului. lată de ce noi călă- 
toream în orele de noapte, bine- 
înțeles pe... lumină. De obicei, 
porneam la drum pe la ora 21 şi 
mergeam întins cinci, şase ore, 
după care ne opream și ne ridi- 
cam cortul. . 

Şi firul amintirilor se dea- 
pănă, intensitatea lor fiind 
direct proporțională cu greu- 
tățile întimpinate. 

— Ne-am dat seama, poves- 
teşte Sorin Ciulli în continuare, 
că media anuală de tempera- 


tură fiind mai scăzută decit în 
Pamir, de exemplu, gheaţa este 
mult mai casantă. Cea mai mică 
denivelare produce crevase și 
de cîte ori vedeam în față un 
mic platou pe care trebuia să 
urcăm, un platou numai cu o 
sută de metri mai înalt, știam că 
o să luptăm întregi și asta 
chiar de două ori, cu crevasele 
ce-l încercuiau. lar ele erau în- 
totdeauna acoperite de un strat 
de zăpadă. 

Adevărate capcane, creva- 
sele prilejuiesc celor doi te- 
merari unul dintre cele mai 
dramatice momente ale călă- 
toriei, a cărei reconstituire 
Mihaela și Sorin Ciulli o rea- 
lizează de o manieră palpi- 
tantă. 

— Pornisem, ca de obicei, la 
drum în jurul orei 21. Era însă 
ceață, iar noi trebuia să escala- 
dăm o banchiză. Sorin era cap 
de coardă... La un moment dati! 
văd afundindu-se în zăpadă. În 
aceiaș clipă m-am prăbușit și 
eu. 

— Crevasa era atit de bine 
acoperită de covorul de zăpadă 
încît aveam impresia că merg 
pe un cimp — completează So- 
rin Ciulli. Deodată simt că mă 
afund. Mă opresc în rucsac. La 
fiecare mişcare aud cum se rup 
de sub mine bucăţi mari din 
tavanul podului de zăpadă, ce 
se rostogolesc cu un zgomot 
lugubru în fundul crevasei care 
se poate afla la o adincime de 
două sute de metri. 

— Realizez imediat că sin- 
tem afundaţi în același imens 
pod de zăpadă, situație extrem 
de gravă. Dacă podul se rupe, 
— mă gindesc —, vom dispărea 
amîndoi în același loc şi nu 
vom mai ieşi de acolo niciodată. 

— La rindul meu, îmi dau sea- 
ma că marginile crevasei sint 
perfect verticale. În asemenea 
împrejurare n-ai timp să-ți fie 
frică; îți dai seama de pericol și 
știi foarte bine că decizia pe 
care o iei este extrem de impor- 
tantă. : 

— Mai întii a ieșit Sorin... 

— Mai bine zis, Mihaela, fiind 
numai cu un picior afundată, a 
fixat coarda. La rîndul meu, 
m-am tras în coardă, apoi am 
inceput să merg foarte încet 


tirindu-mă perfect la orizontală 
ca să-mi împart greutatea corpu- 
lui pe o suprafață cît mai mare. 
Cind m-am asigurat că sînt în 
afara crevasei am tras-o și pe 
Mihaela. 

— Ne-am uitat apoi în golul 
rămas și, gituiți de emoție, am 
văzut un imens gol albastru. 

Perfidă, aspră, natura a- 
cestor meleaguri arctice se 
dovedește, paradoxal, gene- 
roasă în privelişti desprinse 
parcă dintr-o lume de fan- 
tastic. Artist neîntrecut, ea a 
zămislit în gheață sculpturi 
monumentale pe care călă- 
torii le privesc muţi de admi- 
rație. «Grupul celor șapte ghe- 
țari», «Piramidele», «Cele 
trei coroane» sînt doar ciîte- 
va din ansamblurile arhitec- 
turale ale dăltuirilor în ghea- 
ţa seculară a insulelor Spitz- 
bergen. Dar minunile natu- 
rii arctice se dovedesc une- 
ori adevărate «fata morga- 
na», adică simple iluzii op- 
tice. Noaptea ele îi înșeală pe 
călătorii și exploratorii po- 
lari, așa cum i s-a întîmplat 
celebrului explorator englez 
John Ross a cărui încercare 
de a descoperi în 1816 «Tre- 
cerea de nord-vest» (un drum 
maritim din Oceanul Atlan- 
tic în cel Pacific prin nordul 
Canadei și peninsulei Alas- 
ka) a eșuat din cauza fantas- 
ticei apariții a unui munte 
ce i-a închis calea. 

— Tot într-o noapte, își amin- 
tește Sorin Ciulli, apare deo- 
dată în fața noastră un munte 
pe care nu-l mai văzusem înain- 
te. Sintem complet derutați, dar 
ne gîndim că între ultima ob- 
servație făcută de noi şi mo- 
mentul descoperirii muntelui fu- 
sese o scurtă perioadă de cea- 
ță. Impresia de real, de solid, 
este pentru noi atit de pregnan- 
tă, încit avem credința că zărim 
văile abrupte şi locurile de unde 
s-au desprins avalanşele. În 
fața unor asemenea obstacole 
de netrecut, nu ne rămîne decit 
să ne oprim din drum și să ne ri- 
dicăm imediat cortul. Este ora 2 
noaptea și totul dispare pe ne- 
simţite într-o ceață luminoasă, 
dar perfect opacă, ce şterge 
toate amănuntele din jurul nos- 


Ag 


tru. A doua zi însă, cînd ne-am 
trezit, cerul era senin. Îmi amin- 
tesc că ne găseam pe o șa de 
gheață, între două abrupturi și 
am privit în jur fără să zărim 
nici o urmă din muntele înalt 
ce ne uimise noaptea. Ne-am 
dat astfel seama că am fost 
victimele unei iluzii optice pro- 
vocate de un nor de cristale de 
gheață sub influența gerului. 
Asemenea fenomene au loc 
numai la miezul nopții și, dacă 
ai norocul, poți admira un cer 
sclipind de lumini. Cauza? Pae- 
tele de gheață ce plutesc în 
atmosfera extrem de pură la 
ora aceea, reflectă în mod pre- 
ferențiat razele solare, formînd 
curcubee verticale. 

— Acest moment cind cețu- 
rile se destramă, adăugă Mihae- 
la Ciulli, noi l-am denumit «ora 
minunilor de la miezul nopții». 
«...Eşti aproape obişnuit cu sta- 
rea de ceață — descopăr notat 
în jurnalul Mihaelei — cînd, la 
un moment dat, negurile se 
destramă, cețuri ușoare şi lu- 
minoase încep să danseze în 
jurul tău. La un semn magic, 
aerul devine transparent și tare, 
cerul albastru. De jur îmoreiur 
deslușeşti un imens platou, stră- 
juit de munți pitici, ca de jucărie, 
pe care claritatea aerului ţi-i 
înfățișează în cele mai mici a- 
mănunte. Ai impresia că se 
găsesc la o aruncătură de băț... 
Uneori poți zări la orizont chiar 
marea de un azuriu cu totul și 
cu totul ireal...» 

Nopțile și zilele polare se 
scurg în hăul timpului. Tot 
mai deprinși cu ciudățeniile 
naturii polare cei doi călă- 
tori își continuă drumul, tre- 
cînd cu succes cel mai greu 
examen de orientare din via- 
ţa lor. La celălalt capăt al 
«deșertului alb» ei ajung, așa 
cum și-au dorit, sub cel mai 
înalt vîrf din Arhipelagul 
Munților Ascuţiţi. Acolo, sus 
îi așteaptă un record! 


(ÎN NUMĂRUL VIITOR — UL- 
TIMUL EPISOD: RECORD 
ARCTIC FEMININ o MISTE- 
RIOASE URME PE ZĂPADĂ 
o ATACUL RÎNDUNELELOR 
POLARE . 

VAL. TEBEICA 


Incursiune în agrementul și pseudo-agrementul 


european 


Călătorind prin lume ajungi la concluzia — volens-nolens — că întregii omeniri îi place 
agrementul. În înţelesul său plenar: de plăcere, de distracţie. Numai că dilemele încep, ca de 
obicei, chiar din definiţie. Ce se înţelege prin plăcere, ce anume prin distracție... Ambii ter- 
meni cuprinşi în conceptul de agrement au contururile şi rezonanțele lor. Plăcerea este defi- 
nită ca acel sentiment sau senzație de mulțumire, de bucurie, produs de ceva care satisface 
gustul sau dorința noastră. Pe cînd distracţia se referă, cu precădere, la ceea ce produce 
destindere sufletească, amuzament, petrecere. 

Cit priveşte pseudo-agrementul — ar fi falsul ori impostura în materie de amuzamen.... 

În Europa există străvechi locuri de agrement: Skânsen din Stockholm, Tivoli din Copen- 
haga, Prater din Viena, Luna Park din Budapesta, Schwabing din Miinchen, muzeele mării 
din Oslo, Parcul Gorki din Moscova, Piaţa San Marco din Veneţia, Champs Elisees din Paris 
etc. Alături de aceste «metropole», la fel de bătrine pe cit de incontestabile ale agrementului 
îşi fac loc sub soare noi puncte, dintre care unele au valoare intrinsecă, altele mimează, iar 
unele încearcă să trişeze. Mă refer la pseudo-agrementul oferit de înjghebările pentru «drog- 
party», de invazia unor năstruşnice jocuri de noroc, de ghicitori ori mafalde electronice, de 


localuri de perdiție în care sexele dispar ca entităţi distincte... 


Toată această lume ne vom strădui, în timp, s-o investigăm în aceste coloane. 

Totul a început de la o idee... 
Prin anul 1872, Artur Hazelius, 
un istoric plin de talent și spirit 
a început să reunească pe înăl- 
țimea Djurgarden, aflată doar 
la citeva minute de centrul 
Stockholm-ului, obiecte etno- 
grafice și unelte străvechi ce 
marcau o imagine a vieții so- 
ciale suedeze, incepind din Evul 
Mediu... În anul 1891 se inau- 
gura Skănsen-ul, un uriaș sat 
format din 100 de case cu pre- 
cădere țărănești, provenind din 
toate regiunile suedeze și da- 
tind din diferite epoci: locuinţe 
clădite pe virt de stinci bintuite 
de vinturi nepotolite ori pe țăr- 
mul mării vitrege, mori de vint 
și de apă, ateliere și magherni- 
țe strimte, reci și întunecoase 
în care se lucra la lumina chioa- 
ră a opaiţului ori a luminării 
şi care printr-un joc al unui 
destin imprevizibil sint admirate, 
azi, de către contemporani, bi- 
serici din piatră și din lemn... 
Pină aici toate ar părea pașnice 
şi lipsite de surpriză, ca în 
orice muzeu unde găsești pla- 
sate cu grije, exponatele, po- 
trivit unui catalog, cu date, 
scurte explicații și denumiri. 


Şi totuși, aici am avut o 
mare surpriză. Artur Hazelius 
în ideea sa iniţială de a fonda 
un muzeu a avut și o scinteiere 
de geniu. Skănsen-ul va trebui 
să păstreze nu numai produsele 
materiale ale spiritualității 
poporului, ci însăși această spiri- 
tualitate. Cum s-ar putea realiza 
un asemenea lucru? Toate ex- 
ponatele să nu fie așezate ca 
într-un muzeu oarecare, «mort», 
ci... «să cinte» — să fie folosite 


potrivit menirii iniţiale. Muzeul 
să fie funcțional... 

Așa se face că Skânsen-ul 
ne-a întimpinat de departe cu 
tumultul de viață care se con- 
sumă pe plaiurile sale și pe 
care-l degaje cu vioiciune și 
veselie chiar. 

Pătrunzi într-o încăpere la- 
ponă. Aici întilnești, în carne 
și oase, o familie de laponi cu 
care poți susține un interesant 
dialog asupra vieții și obiceiu- 
rilor unor oameni impresionanți, 
pornind de la îmbrăcăminte (co- 
lorată violent), cîntece (gutu- 
rale, strigate) și deprinderi (la 
comandă îţi incrustează numele 
pe o bucată dintr-un corn de 
ren). 

O altă casă a devenit un mic 
muzeu în miniatură al unor 
mobile țărănești. Ghidul este și 
un excelent cioplitor în lemn, 
care după explicațiile compe- 
tente îți poate oferi spre vin- 
zare un cuier, un scaun, o lulea, 
chiar și un dulăpior încrustat. 
Omul nu pierde timpul: atunci 
cind n-are vizitatori, cioplește 
lemnul, aşa cum se practică 
pe la ei, din tată în fiu. 

O întreagă lume pitorească — 
meleagurile suedeze — iți este 
reinviată prin strădanie și în- 
deminare — în mici ateliere de 
imprimerie, de argintărie, de 
sticlărie, de olărit, de tinichi- 
gerie, de țesătorie, brutării. A- 
șişti la suflarea sticlei, la îm- 
pletitul coșuleţelor, la bătutul 
untului în putinei, la crearea 
unui model pe o țesătură... Ni- 
meni n-are timp să se plicti- 
sească. Totul este urmărit cu 
nesaț; ochiul este ager, mintea 
lucrează, amintirile se suprapun 


Vrei să cunoşti întreg satul. 
Poţi alege una din cele cinci 
briști străvechi de prin anul 
1750, la care sint înhămaţi cai de 
diferite rase şi care-ţi stau la 
dispoziție. Un trenuleț electric 
al copiilor străbate satul, tre- 
cînd prin «Lil! Skânsen», micul 
paradis al copiilor unde pri- 
chindeii se pot cățăra pe o 
capră, pe o cămilă, pe un mă- 
găruș ori pe un cal; după care 
se opresc în fața cuștilor 
în care diferite animale trăiesc 
diurn, încercind să-i cunoască 
pe oameni: lei, maimuțe, urşi, 
pinguini, elefanți etc. Teatru 
popular pentru copii, mario- 
nete, cu subiecte din folclorul 
suedez. Hohote de ris cristalin. 
Prima clădire a unui centru 
poștal din Suedia supravieţuieş 
te, lucrează, pune la dispoziţie 
timbre cu efigie străveche. 

Extenuat, vrei să măninci 
ceva. Într-un soi de uriaș han, 
mici tarabe oferă «minuturi tra- 
diționale» gătite ad-hoc de bu- 
cătari în port specific provin- 
ciilor. Acolo poți cunoaşte mai 
bine ca oriunde savuroasa bu- 
cătărie suedeză, în delimitări 
autentice, neprelucrate ori ra- 
finate așa cum o afli la restau- 
rantele de pe insula palatului 
regal. 

Ideea de funcționalitate a in- 
trodus în Skânsen și reprezen- 
tațiile corale și de jocuri ale 
formațiilor țărănești, săptămi- 
na! din altă provincie, şi sărbă- 
torile populare ori datinile ce-și 
au aici marele centru sacru. 

În Skânsen totul e viu, totul 
activează, totul «cintă». Agre- 
mentul e la el acasă. 


CAROL ROMAN 


TURIȘTII 


SECOLULUI XX? 


Creatorii de modă și electro- 
niştii francezi au elaborat un 
nou model al omului din «anul 
2000». Deocamdată, împreună cu 
alte o sută de modele, se află 
expus la Muzeul de arte decora- 
tive din Paris. «Aşa va arăta tu- 
ristul secolului viitor» — declară 
cu vădită convingere cei care 
l-au «confecționat». Perspectiva 
după cum reiese din prospectul 
care prezintă «avantajele», nu 
este de loc îmbucurătoare: un 
turist singur, grăbit, tributar or- 
dinatorului ghid... Pentru a se 
deplasa rapid de la un obiectiv 
turistic la altul, pentru a se putea 
încadra exact în timpul prevăzut, 
turistul e nevoit să alerge pe... 
rotile ; altfel, există riscul de a fi 
abandonat în viltoarea marelui 
oraș. 

O perspectivă care — sperăm 
— nu suride și nu va suride 
nimănui. 


«MONUMENT 
PROTEJAT» 


În mai multe orașe din Austria, 
un ecuson albastru-alb-negru şi-a 
făcut apariția pe unele monu- 
mente; se poate citi, în patru 
limbi (germană, engleză, franceză, 
rusă) inscripţia următoare: «Mo- 
nument protejat în virtutea con- 
venţiei de la Haga din 1954 pri- 
vind salvarea bunurilor cultu- 
rale». 

Această convenţie, adoptată de 
o conferință interguvernamenta- 
lă reunită sub auspiciile UNESCO 
angajează statele semnatare să 
protejeze în caz de conflict ar- 
mat bunurile culturale situate pe 
teritoriul lor sau pe cel al altor 
părți contractante. 


La 


Turiştii care vin în Finlanda 
pot învăța la Pieksămaki tehnica 
tradițională a țesutului manual. 
Cursurile durează cinsprezece zi- 
le şi la sfirșitul lor participanţii 
au satisfacția de a reuși să con- 
fecționeze singuri covoare, cu- 
verturi sau perdele. 


În Val-d'isăre, în decorul săl- 
batic al Parcului Naţional de la 
Vanoise, se organizează o origi- 
nală vinătoare de imagini foto- 
grafice. Cămilele, muflonii, mar- 
motele, vulturii, cocoșii de munte 
furnizează instantanee excepțio- 
nale. Flora extrem de bogată îi 
încîntă pe amatorii de macro- 


fotografii. 


PE ITINERARIILE ISTORIEI 


Sub acest titlu a fost organizat 
în Cehoslovacia un foarte inte- 
resant concurs pentru turişti. 
Pe diferite «itinerarii istorice» 
din Boemia și Moravia, sînt în- 
scrise 40 de castele şi edificii is- 
torice. Turiştii, autohtoni sau 
străini, care vor să participe la 
concurs, trebuie să viziteze cel 
puțin 10 dintre acestea, cumpă- 
rînd la intrare tichete (de fapt 
bilete de intrare) pe care figu- 
rează blazonul familiei nobililor 
cărora le-a aparținut cîndva res- 
pectivul castel sau edificiu. Con- 
curentul trebuie să completeze, 
sub desenul blazonului, numele 
familiei pe care o reprezintă. 
După încheierea itinerarului, tu- 
ristul trebuie să trimită Comite- 
tului pentru Turism cele zece 
tichete care îi vor da dreptul să 
participe la tragerea la sorți a 
unui număr de premii ce constau 
în călătorii în străinătate (pentru 
cetățenii cehoslovaci),o vacanță 
în Cehoslovacia (pentru străini), 
aparate foto etc. 

Orice turist, şi mai ales orice 
tînăr, poate participa la concursul 
«Pe itinerariile istoriei». 


TURISM... SUBACVATIC 


Dacă funicuiarele montane au 
mulți amatori, funicularele sub- 
acvatice își vor cîştiga şi ele, de- 
sigur, adepţii lor. Primul funicu- 
lar subacvatic a fost instalat lîngă 
litoralul Marsiliei, pe un itinerar 
de 1 km și la o adincime de 30 m. 

De-a lungul cablului, se depla- 
sează patru cabine, în interiorul 
cărora se menţine o presiune 
constantă; ele pot transporta, 
fiecare, cite șase persoane. 

Plimbarea durează 15 minute, 
în care timp, prin hublouri, călă- 
torii admiră în voie frumusețile 
«lumii tăcerii». 


* 


Cu ce viteză aleargă ursul? 
Se pare că nu mulți dintre noi au 
avut prilejul să vadă «curse de 
urşi» dar mecanizatorul sovietic 
Vladimir Koșkin din satul Gari 
(regiunea Sverdlovsk), ar putea 
răspunde cu siguranță la între- 
bare. Într-o zi, el mergea cu o 
drezină de cale ferată spre sec- 
torul său. La un viraj, Vladimir 
Koșkin a văzut în față, pe terasa- 
ment, un urs. A mărit viteza. 
Ursul a luat-o și el la... picior. 
Acul vitezometrului trecuse de 
«60», dar ursul tot se afla în fața 
drezinei. Cursa a ţinut trei kilo- 
metri, pină ce fiara, obosită, a 
cotit-o în taiga. 

